Datasets:

indiejoseph

/

wikipedia-zh-yue-filtered

like 1

蘋果公司

2007年1月9號前叫蘋果電腦公司，總部位於美國加利福尼亞州嘅古柏天奴，核心業務係電腦科技產品，目前全球市場佔有率係3.8%。 蘋果電腦嘅Apple II喺1970年代助長個人電腦革命，其後由Macintosh喺1980年代接力並持續發展。最出名嘅產品係佢出品嘅Apple II、Macintosh電腦、iPod數碼音樂播放器同埋iTunes音樂商店，佢喺高科技企業之中以創新聞名。 歷史 簡史 1976年，由史提芬·保羅·喬布斯(Steven Paul Jobs)同埋史提芬·沃茲克創立。喺當年開發及銷售Apple I電腦。 1977年發售最早嘅個人電腦Apple II。 1984年推出革命性嘅Macintosh電腦。 2001年推出iPod數碼音樂隨身聽。 2003年推出最早嘅64位元個人電腦Apple Macintosh G5。 2005年史提芬·保羅·喬布斯宣佈下一年度將採用英特爾處理器。 成立前 喺佢哋一齊創立蘋果電腦前，沃茲已經係一個電子學嘅駭客，由1975年開始，佢喺惠普返工同埋幫斯蒂夫·喬布斯設計Atari電子遊戲。當時沃茲向由Alex Kamradt開設嘅分時電腦系統服務公司Call Computer租用小型電腦嚟用。嗰陣時嘅電腦只能夠用紙張印字輸出，而由德州儀器推出嘅Silent 700喺當時最尖端嘅熱昇華印字機型號。沃茲曾經睇到大眾電子學雜誌介紹點樣自製電腦終端機，使用現成嘅零件，沃茲設計咗一部能夠同電腦溝通嘅電傳印字機。呢部只可以印出大階英文字元嘅印字機可以印出每版24行，每行40個字，而且能夠接駁到Call Computer旗下嘅小型電腦使用。Call Computer 嘅老闆Alex Kamradt代理咗呢個設計，並售出少數目嘅機器。 由1975年起沃茲開始出席家釀電腦俱樂部嘅活動，當時新型嘅微型電腦好似Altair 8800同IMSAI觸發沃茲將微型處理器內置喺佢嘅電傳印字機裏面，成為一部完整嘅電腦。 當時喺市面上可以搵到嘅微型處理器只有179美元嘅英特爾8080同170美元嘅摩托羅拉6800。沃茲較鍾意6800，不過兩個都超出咗佢嘅預算範圍。所以佢只可以透過觀察同學習，喺紙上設計電腦，並等待可以買得起處理器嘅嗰一日。 1976年，MOS Technology發表淨係要$25美元嘅著名處理器6502之後，沃茲為呢粒處理器編寫咗一個BASIC程式語言版本，再設計一部可以運行呢種BASIC程式語言嘅電腦。由於6502同埋6800都係由同一班人設計，故此沃茲早前喺紙上設計，建基於6800嘅電腦，只需要作出輕微修改就可以使用6502作為微型處理器。 沃茲整完部機之後，將佢帶去家釀電腦俱樂部嘅聚會，並向電子同行展示佢嘅系統。喺嗰度，佢遇到老朋友斯蒂夫·喬布斯。喬布斯意識到呢啲細小嘅業餘機器嘅商業潛力。 蘋果點嚟 喬布斯同埋沃茲兩人決定成立公司，佢哋諗咗好幾個名，喬布斯有次旅行返嚟之後向沃茲建議將公司命名為蘋果電腦。 早期 1971年，16歲嘅斯蒂夫·喬布斯同埋21歲嘅斯蒂夫·沃茲尼亞克經朋友介紹而結識。1976年，喬布斯成功說服沃茲裝配機器之餘更拎去推銷，佢哋另一位朋友，朗·韋恩亦加入，三人喺1976年4月1號組成蘋果電腦公司。 同年5月，喬布斯同一間本地電腦商店The Byte Shop洽商，負責人話如果呢部電腦完全裝配好至會有興趣。店主Paul Terrell考慮得更長遠，佢想訂購50部，並喺交貨時畀每部$500。攞到呢份訂單之後，為咗籌備資金，出售自己各種值錢嘅嘢籌款。喬布斯向大型電子零件分銷商Cramer Electronics訂零件，舖頭嘅信用部經理問喬布斯點樣埋數，佢話：「我有一份Byte Shop向我訂50部電腦嘅訂單，付款條件是貨到至畀錢，如果你畀我30日付款期，我可以喺付款期限之內將電腦裝配好，送貨畀泰瑞爾後再畀晒帳款。」嗰名經理致電當時正喺太平洋樹林市出席IEEE電腦討論會嘅Terrell查詢。Terrell對喬布斯嘅堅韌感到驚訝，並向經理確實訂單話如果喬布斯送貨畀佢嘅話，喬布斯肯定夠錢畀。佢哋三人同兩名朋友借用喬布斯屋企人嘅車房日以繼夜裝配同進行馬拉松式嘅測試，終於喺限期前送貨畀Terrell，Terrell亦按照當初承諾畀錢喬布斯，令佢繳清晒零件嘅帳單，而且賺咗一筆可觀嘅盈利用嚟慶祝同留作本錢。 呢部後來被命名為Apple I嘅電腦有幾個顯著嘅特點。當時大多數嘅電腦並無顯示器，但Apple I以電視作為顯示器。相比起後來嘅顯示器，Apple I嘅顯示功能只可以緩慢咁每秒顯示60字。此外，主機嘅ROM包括引導代碼，令佢更容易啟動。最後，因為Paul Terrell嘅堅持，沃茲亦設計咗一個用於裝載同儲存程式嘅卡式磁帶介面，以每秒1200位元嘅高速運行。儘管Apple I嘅設計相當簡單，但佢仍然係一個傑作，而且比其他同級嘅主機需要用嘅零件少，令沃茲嬴得設計大師嘅名譽。最終Apple I一共生產咗200部。 呢件事之後，沃茲成功設計出比Apple I更先進嘅Apple II。喬布斯想將公司擴充並向銀行貸款，但韋恩因為四年前冒險投資失敗導致嘅心理陰影而退出。當時嘅蘋果電腦缺乏資金來源。喬布斯最後遇到麥克·馬庫拉，麥克·馬庫拉注資九萬二千美元並同喬布斯聯合簽咗25萬美元嘅銀行貸款，1977年1月，蘋果電腦公司正Apple II同Apple I最大嘅分別包括重新設計嘅電視介面，將顯示整合到記憶體入面，咁樣唔單止有助於顯示簡單嘅文字，重包括圖像，甚至有彩色顯示。而且有一個改良嘅外殼同埋鍵盤。Apple II喺電腦界被廣泛譽為締造家庭電腦市場嘅產品，到咗1980年代已經賣出數以百萬部。Apple II家族有好多唔同嘅型號，包括Apple IIe同IIgs，呢兩款電腦直到1990年代尾重可以喺好多學校揾到。 當蘋果喺1980年上市嘅，佢哋吸引嘅資金比1956年福特上市以後任何首次公開發行股票嘅公司都重要多，而且比任何歷史上嘅公司創造更加多百萬富翁。 Apple III同Lisa 喺1980年代，蘋果喺個人電腦業務遇到新興嘅競爭對手。佢哋之中份量最重嘅喺電腦業嘅「頭號人物」-IBM。IBM嘅個人電腦型號，行DOS嘅電腦喺企業用電腦市場佔有率最高。 正當小型企業重用緊Apple II嘅時候，蘋果感到佢需要一個更新、更先進嘅型號以參與企業用電腦市場。Apple III嘅設計師被迫遵從喬布斯嘅極高同有啲不切實際嘅要求，據講喬布斯覺得散熱扇「唔雅緻」而將佢省略咗，結果導致電腦容易過熱，令最早期嘅型號要回收。另外，Apple III賣得貴，雖然1983年推出咗改善後嘅升級型，之後重減價促銷，但基本上仍然無法挽回Apple III喺市場上嘅劣勢，噉主要係因為1981年IBM推出嘅IBM PC同埋佢嘅相容機席捲個人電腦市場。 與此同時，蘋果內部各工作組日以繼夜設計兩款完全唔同嘅新款個人電腦，用咗好多先進嘅技術，例如：圖形用戶界面、滑鼠、物件導向程序設計同埋網絡功能。呢啲人，包括傑夫·拉斯金同埋比爾·阿特金森，鼓動喬布斯將公司焦點放喺電腦功能上。1979年12月佢哋帶喬布斯去Xerox嘅PARC研究所，喺參觀過佢哋嘅概念機Alto之後，喬布斯決定未來將會喺圖形集中、圖標友善嘅電腦上，將呢種思想貫徹喺蘋果嘅兩個下一代電腦項目：Apple Lisa同埋Apple Macintosh上。蘋果以允許Xerox向自己投資作為條件，換取蘋果嘅工程師進入PARC研究所做3日嘢嘅權利。而好多PARC嘅研究員同埋拉里·泰斯勒喺一班同事嘅反對聲中加入蘋果電腦工作。 Lisa喺1983年1月以9,995美元嘅身價初次露面。再一次，蘋果推出咗一款超越它所處時代嘅產品，但過高嘅價格令蘋果再次失去獲得企業市場佔有率嘅機會。Lisa喺1986年被終止，餘貨被埋喺猶他州嘅垃圾堆填區。 據講，Lisa是以喬布斯個女個名來命名。對此，蘋果並未發表任何言論。 Macintosh嘅推出 Lisa計劃喺喬布斯控制嘅發展計劃中途被取消。喬布斯立即將佢嘅注意力集中喺Macintosh計劃上，最初將佢預想為一種「廉價Lisa」。Apple Macintosh喺1984年以一個著名嘅超級盃廣告開始投放市場，其中更宣佈「喺1月24號，蘋果電腦將推出Macintosh。你將會見到點解1984將唔會似『1984』。」。咁明顯暗示新嘅Mac同佢「容易使用」嘅GUI將電腦同埋信息從公司同埋技術統治論者嗰度解放出來。蘋果亦大量生產由蘋果僱員同埋之後嘅蘋果人蓋伊·川崎首創嘅蘋果福音傳道嘅思想。 Macintosh延續咗蘋果嘅成功，但達唔到佢最輝煌時期嘅水準。喺一次比爾·蓋茨參觀蘋果位於庫珀蒂諾嘅總部時，喬布斯展示咗Mac GUI嘅原型。喺之後嘅1985年，微軟發佈Microsoft Windows，佢令IBM PC擁有咗GUI。因為呢一點，好多公司開始製造IBM PC兼容機，廉價嘅PC複製品。蘋果唔畀其它公司複製Mac。雖然首個版本嘅Windows喺技術層面上唔及Mac，但佢加上一部PC複製機嘅價格就平過Mac好多，兼且冇幾耐之後喺Windows上亦同樣出現好多軟件。 近年 喺1989年推出銷量唔理想嘅手提電腦Macintosh Portable後，一部更受歡迎嘅手提電腦PowerBook喺90年代初推出市面。呢次係首次同Sony聯合設計，並為現今流行嘅手提電腦設立現代嘅外形標準。佢通過後部嘅鉸鏈支撐屏幕，打開後平台嘅後半部分放置鍵盤，前方就係軌跡球。呢款來自蘋果嘅產品重包括作業系統、網上產品同埋多媒體程序。喺1994年，蘋果更新咗佢嘅Macintosh產品線，推出咗Power Mac系列。佢基於IBM、摩托羅拉同埋蘋果共同開發嘅PowerPC系列處理器。呢款處理器用咗RISC結構，佢超越咗之前Mac所用嘅Motorola 680x0系列，而且本質上亦唔同。蘋果嘅系統軟件經過調整，可以畀大部分為舊處理器編寫嘅程序喺PowerPC系列上以模擬模式運行。 喺經過80年代同新嘅首席執行長約翰·斯卡利嘅權力鬥爭之後，喬布斯辭去蘋果職務，並創建NeXT Computer公司。此後，蘋果為咗儘力挽救公司，買晒成間NeXT同佢基於UNIX嘅系統NeXTStep，令喬布斯回歸蘋果管理層。作為新嘅首席執行長，佢做嘅第一個動作就係促成iMac嘅發展，同時挽救公司免於破產，並且令佢哋有時間開發新嘅作業系統。 2001年，蘋果推出Mac OS X，一個基於喬布斯嘅NeXTStep嘅作業系統。佢最終整合咗UNIX嘅穩定性、可靠性同埋安全性，同Macintosh界面嘅易用性，並同時以專業人士同埋消費者為目標市場。OS X嘅軟件包括模擬舊系統軟件嘅方法，令佢可以執行喺OS X以前編寫嘅軟件。通過蘋果嘅Carbon庫，喺OS X前開發嘅軟件相對容易配合同埋利用OS X嘅特色。 2002年啱啱開始，蘋果初次展示新款嘅iMac G4。佢由一個半球形嘅底座同埋一個用可轉動嘅脖子支撐嘅數字化平板顯示器組成。呢隻產品喺2004年夏天停產，喺2004年8月31號展示基於G5處理器嘅型號，並喺9月中推出市場。呢隻型號省卻底座，將CPU同成部電腦嘅硬件藏喺平板顯示器後面，只由流線型嘅鋁腳支撐。新款嘅iMac，稱為iMac G5，係世界上最薄嘅枱式電腦，大概5.1厘米厚。 較近期嘅產品包括用無線區域網科技連接唔同牌子電腦嘅蘋果AirPort，亦包括iBook同埋G4電腦。 蘋果電腦諸如PowerBook同埋更新嘅iBook同iMac，不時成為電影同埋電視劇集中嘅道具。通常英雄或好人用蘋果電腦，而惡棍同壞人就用PC兼容機。曾經，蘋果用電影《碟中諜》同埋《ID4星際終結者》中展現PowerBook功能嘅片段作為廣告競爭嘅手段。 除咗電腦產品，蘋果亦製造消費者設備。喺1990年代，蘋果發表Newton，創造咗Personal Digital Assistance一詞，係最早嘅PDA。雖然佢銷量唔理想，但成為好似Palm Pilot同埋PocketPC等產品嘅先驅。整個1990年代，微軟開始比蘋果獲得更多新電腦用戶。蘋果嘅市場佔有率十年內從20%滑落到5%。公司喺財政上努力掙扎，到1997年8月6號，微軟以1.5億美元買蘋果公司非投票股票以換取蘋果放棄控告微軟侵犯版權嘅官司同埋以後每一部Macintosh 上內置Internet Explorer。或者更意味深長嘅，微軟同時宣佈繼續支持佢喺Mac版本上嘅Office系列，並好快成立Macintosh軟件部。咁扭轉咗微軟之前Mac版軟件落後PC版嘅情況，兼令佢得到幾個大獎。 2000年代初推出嘅iPod數碼音樂播放器大獲成功，配合佢獨家嘅iTunes網上收費音樂下載系統，一舉擊敗Sony嘅Walkman系列成為全球佔有率第一嘅隨身音樂播放器，隨後推出嘅幾個iPod系列產品更鞏固蘋果喺商業數碼音樂市場不可動搖嘅地位。 2001年5月，蘋果宣佈開設蘋果零售店。商店兩個主要目的：1、抑止蘋果嘅市場佔有率下滑趨勢；2、改善代理商欠佳嘅行銷策略。最初，蘋果零售店淨係喺美國開店。2003年底位於東京銀座店開幕，佢亦係蘋果喺美國以外開嘅首間蘋果零售店。銀座店之後，2004年8月開幕嘅大阪店，名古屋店同埋歐洲首間嘅英國倫敦店亦相繼開幕。2006年5月蘋果喺紐約曼哈頓第五大道開設24小時營業，有近10米玻璃立方入口嘅旗艦店。 而喺2005年6月6號嘅WWDC大會上，CEO喬布斯宣佈從2006年起Mac嘅產品會開始用英特爾製造嘅CPU。2006年4月5號，蘋果電腦推出允許採用Intel微處理器嘅Mac電腦運行微軟Windows XP嘅軟件Boot Camp。佢簡化咗喺Mac上安裝Windows嘅任務，有一步一步嘅指導，用戶重可以喺重開機器嗰時選擇用Mac OS X定係Windows。 2006年8月29號，蘋果電腦公司發表聲明，Google公司首席執行官埃里克·施密特已加入蘋果公司董事會。 蘋果電腦作為一間企業 歷任行政總裁 1977年—1981年：Michael Scott 1981年—1983年：Mike Markkula 1983年—1993年：John Sculley 1993年—1996年：Michael Spindler 1996年—1997年：告阿美里阿 1997年—2011年：喬布斯 2011年至今：添曲 主要硬件產品 電腦 Apple I Apple II Apple III Lisa Macintosh Power Mac Power Mac G3 Power Mac G4 Power Mac G5 iMac eMac Mac mini Xserve PowerBook iBook MacBook Pro MacBook 個人數碼產品 iPod iPhone iPad Newton 其他 AirPort AirPort Extreme iSight LaserWriter 主要軟件產品 操作系統 Mac OS Mac OS X Mac OS X v10.0 Mac OS X v10.1 Mac OS X v10.2 "Jaguar" Mac OS X v10.3 "Panther" Mac OS X v10.4 "Tiger" Mac OS X v10.5 "Leopard" iLife iTunes iPhoto iMovie iDVD GarageBand iWeb iWork Keynote Pages Numbers 其他軟件 Safari QuickTime HyperCard：名片簿軟件 .mac 網上服務 專業軟件 Final Cut Studio Final Cut Pro Soundtrack Pro Motion DVD Studio Pro Logic Pro Shake Aperture 蘋果電腦美國官方網站：英文 蘋果電腦香港官方網站：正體 其他 老地方冰果室：正/簡體 蘋狂陣：正體 中國蘋果發燒友俱樂部：正/簡體 渤麥堂：正/簡體 OIKOS 生活網：正體 Apple Corner：正體 麥課一班：簡體 MacGrass 小麥草地：正體 OSX86中文站：簡體 Apple.pro：正/簡體

鉀

鉀係一隻金屬元素，原子序數19，原子重量39.0983(1)。佢符號係K，來自德文。鉀色澤銀白，屬鹼金屬。 鉀響空氣裏面好易氧化，化學上亦都好活躍，遇到水會有激烈反應。鉀多數同其他元素化合做礦物，又或者留響海水裏面。 易燃物品

鈉

鈉係一隻金屬元素，原子序數係11，原子重量22.98976928(2)。佢個符號係Na，來自拉丁文。鈉好軟，帶蠟質，銀白色。佢屬於鹼金屬，化學性質好活躍，遇空氣會氧化，遇水會有激烈反應，好容易同其他元素化合，大自然多數溶響海水。金屬燒起上來係黃色。 類:易燃物品

鈣

鈣係金屬元素一種，符號Ca，原子序數20，原子重量40.078(4)。鈣質地軟，色灰。 鈣係地殼上第五多嘅元素，係所有生物必需嘅元素，係動物身上最多嘅金屬。鈣化學上活躍，好多時用來做還原其他金屬。 自然界有六種穩定同位素存在，另外有11種放射性同位素。

中國史

中國係指亞洲東部一帶嘅地方，又叫中原，大細成日唔同，涉地唔同，並無嚴格劃分。現時指以黃河、長江一帶開啟嘅文明，以及日後擴張及延續，爲考據基本。亦有以當今中華人民共和國及中華民國領土爲基本。無論何種分法，此帶地上，曾出現多國，亦與周邊各國互動，有時一國幅原甚廣。由於年代久遠，與埃及、印度、兩河流域，並稱四大文明古國之一。中國境內古人類遺址，可上追一百七十萬年咁耐。中國史傳統係按斷代史分，簡畧歸納爲朝代，以示時期劃分。朝代只係簡略，同時當中可能多至數十甚至上百國，始絡不一，長短不一，好複雜。 至於文字記載，可至殷商甲骨文。再早只有遺物，其無系統文字。 中國史經過二重證據法證明嘅夏朝計起大概有4,200年；從孔子所說嘅、有三皇五帝嘅傳疑時代計起大概有4,600年；從盤古、上帝、女媧等嘅神話時代計起都有五千年；從標誌住人類文明萌芽嘅新石器時代磁山文化計起大概有10,000年；從人類開始脫離原始生活嘅舊石器時代嘅藍田猿人文化計起大概都有80萬年歷史。一般嚟講，「歷史」都係指過去發生嘅一切事件，而狹義嘅歷史係從有文字發明時起算，此前嘅歷史就稱為「史前時代」。中國史前時代嘅傳說有伏羲做八卦，黃帝時代倉頡造文字；而近代考古發現3,350多年前商朝嘅甲骨文、約3,000年前至4,000年前嘅陶文、約4,000年前至5,000年前具有文字性質嘅龜骨契刻符號。從政治同埋社會形態去區分中國歷史，據考古資料顯示，大概係早喺距今6,000年前嘅裴李崗文化晚期或者仰韶文化早期時代，中原地區從母系氏族社會過渡去氏族。同時，原始社會平等被打破。而據有文字記載嘅歷史，夏朝已經開始咗君王世襲，周朝建立咗完備嘅禮制，至東周逐漸解構，秦朝統一咗各國政治同好多民間分歧嘅文字同埋丈量制度，並建立咗中央集權嘅專制君權統治。自漢朝起就以文官主治國家直至清朝。 史前 中國遠古遺址中，元謀人係至古嘅人類，距今大約一百七十八萬年。而北京猿人就距今約四、五十萬年。依啲人類，經已絕種，與現代人種，卽智人，並無直接關係。按世界人類遺傳基因推斷，中國地之智人，係由中南半島，分多路向北遷徙，散佈中國各地。而且不止一波，而係一浪一浪。 中國史前文化，可分做以下階段： 舊石器時代早中期——以直立猿人為主，距今約50至40幾萬年前 河套時期——舊石器時代中期，距今約20至10幾萬年前 山頂洞人時期——舊石器時代晚期，距今約10萬至1萬5000年前左右 以裴李崗文化做代表嘅新石器時代早期 以仰韶文化做代表嘅新石器時代中期 以龍山文化做代表嘅新石器時代晚期，大約係公元前2500年到公元前1300年 考古學研究得知，新石器時代嘅中國多元並立：約西元前5000年到3000年前喺豫、冀南、隴南同晉南出現用紅陶、彩陶，食粟，養家畜嘅仰韶文化；大約同期，浙江北就有河姆渡文化；山東有大汶口文化。 神話傳說 神話入面，中國最早嘅領袖係三皇五帝；但邊「三皇」、邊「五帝」其實未有定論。一般會話三皇係伏羲、神農、燧人；五帝就係黃帝、顓頊、帝嚳、堯、舜。 現今流行嘅解釋，黃帝原本係炎帝部落一個分支嘅首領，炎帝日漸衰弱，同黃帝一齊打東南方嘅蚩尤部落，最後喺涿鹿徹底擊敗對方。之後炎帝部落同黃帝內戰。之後喺阪泉之戰擊敗炎帝，成為新部落聯盟嘅首領。成為霸主。 後來，黃帝個孫顓頊、同埋曾孫帝嚳繼續擔任部落聯盟嘅首領。之後輪到帝嚳個仔堯繼位，佢係一個賢君，創立咗禪讓制，傳位畀舜。舜時，黃河泛濫，鯀想咗堵塞住條河，結果洪水反而更加厲害，咁鯀就被殺。鯀個仔禹改試用疏導，成功治理咗洪水，因此就獲推舉做首領。臨死前，禹命助手伯益做領袖。但係年佬伯益早死，最後畀咗啟。之不過，禹個仔啟就唔再禪讓，自立為王。無論如何，啟建立咗第一個王朝——夏朝。夏朝持續咗四百幾年，到到桀嘅末期，東方商族首領成湯奪取政權，建立咗商朝。 先秦 三代 最早嘅朝代夏朝，喺大概前21世紀到前16世紀。由於呢段歷史未有文字性質嘅文物印證，所以只能靠後世嘅記錄同埋出土嘅文物互相對照考證。有啲學者認為河南二里頭遺址可能就係夏朝嘅遺蹟，但有學者懷疑。據記載，夏朝有中國最早嘅曆法——夏小正。 之後嘅商朝，亦即係前16世紀到大約前1046年，就係目前所發現最早有文字文物嘅歷史時期。據講，夏朝最後一個君主桀，由於荒淫無道而被成湯推翻。商代嘅文明已經十分之發達，有曆法、青銅器以及成熟嘅文字——甲骨文等。商朝已經有一個完整嘅國家組織，並且具有封建王朝嘅規模。當時嘅主要生產部門係農業，但係手工業、特別係青銅器嘅冶鑄水平，亦都已經十分高超。商代亦都出現咗原始嘅瓷器。自盤庚就位之後，商朝就將殷定為首都，所以商朝又叫做殷朝。商朝嘅王位繼承制度係傳子或者傳弟，多數按照年齡嘅長幼繼承。 與此同時，黃河上游嘅另一個部落周正逐步興起。大約前1046年，周武王討伐商朝嘅紂。周喺牧野之戰度取得決定性嘅勝利，商朝因而滅亡。周朝正式建立，建都渭河流域嘅鎬京。之後，周朝嘅勢力又慢慢滲透到黃河下游和淮河一帶。周王朝依然係封建貴族統治，有好多貴族嘅封國。呢啲由貴族所管理嘅土地叫諸侯國。周朝影響力最鼎盛嘅時候，甚至喺南方跨越長江、東北到今日嘅遼寧、西至甘肅、東到山東。另外，周朝時期嘅宗法制度亦得到建立，政權機構亦都比較完善。中國最早有確切時間嘅歷史事件，係公元前841年，發生喺西周嘅國人暴動。 春秋戰國 前770年，由於遭到北方遊牧部落犬戎嘅侵襲，周平王向東遷徙到黃河中游嘅洛邑，歷史學家將呢段時期劃作東周嘅開始。之後，周朝嘅影響力逐漸減弱，取而代之嘅係大大小小成百幾個小國，史稱春秋時期。春秋時期嘅大國共有十幾個，其中包括晉、秦、鄭、齊同埋楚等等。春秋時期社會動盪，戰爭不斷，先後有五個國家稱霸，即係齊、宋、晉、楚、秦。呢五國合稱春秋五霸。 到咗前546年左右，黃河流域嘅爭霸基本結束，晉、楚兩國平分咗霸權。前403年，晉國又被分成韓、趙、魏三個諸侯國，史稱「三家分晉」。再加上被田氏奪去咗政權嘅齊國，再加上秦、楚、燕，合稱戰國七雄，標誌住戰國時期嘅開始。到前356年，秦國商鞅變法開始，國力大大增強，最終喺前221年消滅六國最後嘅齊國，完成統一。中國歷史也進入咗新時代。 春秋戰國時期嘅學術思想比較自由，呢種叫做「百家爭鳴」嘅氣氛造就咗多位對後世有深遠影響嘅思想家，例如孔子、老子、墨子、莊子、孟子、荀子、韓非等人，叫做「諸子百家」。眾多學術流派之中，比較出名嘅有十大家，即儒家、道家、陰陽家、法家、名家、墨家、眾、雜、農家、小說家等。 文化方面，有第一個以個人名出現嘅詩人：屈原。佢嘅文學作品有《楚辭》、《離騷》等等。孔子編成咗《詩經》，亦都出現咗《春秋》、《國語》、《戰國策》等等嘅作品。戰爭學方面亦出現咗傑出嘅兵法家孫武、孫臏、吳起等等。鑽研科技嘅有墨子。建築史有魯班，佢發明嘅瓦當奠定咗中國建築技術嘅基礎。春秋戰國時期亦都有製造精良嘅戰車同騎兵，同時冶金術亦都好發達，製造出精良嘅鐵器。喺農業上出現咗各種灌溉機械，大大提高咗生產率，奠定咗日後人口膨脹嘅基礎。另外，喺天文學同曆法研究方面，夏朝發明咗干支紀年，亦出現咗十進位制。西周人就用圭表測日影嚟確定季節；春秋時期確定咗二十八宿；後期則產生咗古四分歷。 總之，中華文化嘅源頭基本上都可以喺呢個時期搵到。 秦漢 前221年，秦國消滅咗其餘六國，成為咗史上第一個統一中國嘅帝國，定都咸陽。統一全國嘅秦王嬴政自認「功蓋三皇、德過五帝」，於是就改用「皇帝」稱號，自封始皇帝，人稱秦始皇。傳位後嘅皇帝稱二世，直至千世萬世。嬴政對國家進行咗多項改革，包括確立中央集權制，取代周朝嘅諸侯分封制；統一咗文字，方便官方行文；統一度量衡，方便工程計算。秦始皇亦大力修築馳道，連接戰國時期趙、燕同秦國嘅北面圍城，築成西起臨洮、東至遼東嘅萬里長城，抵禦北方匈奴、東胡等遊牧民族嘅侵襲。秦始皇推崇法治，重用法家嘅李斯作為丞相，下令焚書坑儒、收繳天下兵器，役使七十萬人修築阿房宮以及自己嘅陵墓——包括兵馬俑等。 前210年，秦始皇喺出巡途中病死，胡亥殺害哥哥扶蘇即位，成為秦二世。但係僅僅十個月後，陳勝、吳廣喺大澤鄉揭竿而起、六國遺臣等野心家乘勢作亂。到前206年，劉邦圍攻咸陽，當時嘅秦王子嬰自縛出城投降，於是秦朝滅亡。 此後，漢王劉邦同西楚霸王項羽展開爭奪天下嘅楚漢戰爭。 前202年，項羽喺垓下被漢軍圍困，四面楚歌。項羽喺烏江割頸自殺，楚漢之爭至此結束。漢高祖劉邦登基，定都長安，西漢開始。 到咗漢武帝時，西漢達到最鼎盛時期，聯同羅馬、安息、貴霜並稱為四大帝國。武帝實行推恩令，徹底削弱咗封國勢力、強化監察制度、實現中央集權。佢派遣衛青、霍去病、李廣等大將北伐，成功擊潰匈奴、控制西域，又派遣張騫出使西域，開拓通往中東、歐洲嘅絲綢之路，發展對外貿易、促進中西文化交流。儒家學說亦都確立為官方嘅主流意識形態，成為咗具有統治地位嘅思想。西漢時期亦出現咗第一部通史性質嘅巨著《史記》，而造紙術嘅發明亦都推動其他文化藝術都蒸蒸日上。 西漢發展到1世紀左右開始逐漸衰敗。公元9年，外戚王莽奪權，宣布進行一系列改革，又將國號改做「新」。然而，呢啲改革往往都不切實際，最終導致農民起義。公元25年，劉秀復辟漢朝，定都洛陽，史稱東漢、劉秀就稱光武帝。 東漢嘅發展延續咗西漢嘅傳統，造就咗發明渾天儀同候風地動儀嘅天文學家張衡。文化發展方面，東漢吸取咗秦國嘅教訓，顯得相當開明。當時佛教通過西域到達中國，河南洛陽就修建咗中國嘅第一座佛教寺廟——白馬寺，標誌住佛教正式傳入中國。 魏晉南北朝 主文： 魏晉南北朝、三國、晉朝、西晉、東晉、十六國、南北朝 去到東漢中後期，宦官同外戚長期爭權，喺黃巾之亂嘅打擊之下，東漢到咗公元2世紀左右時再度衰敗。196年，曹操控制咗東漢朝廷，將漢獻帝帶到許都，「挾天子以令諸侯」。220年，曹操死後，長子曹丕廢咗漢獻帝並自立為皇，建立魏國。同時重有劉氏嘅蜀國和孫氏嘅吳國。中國歷史進入三國時期。 265年，魏國嘅權臣司馬炎稱帝，建立晉朝。280年三國歸晉，再度統一。晉朝嘅文化亦都有一定發展。由於當時戰亂紛紛，好多學士選擇歸隱鄉間、不問世事，典型嘅代表人物就係陶淵明。290年，晉武帝死後唔到一年，時達16年嘅朝廷權利鬥爭開始，史稱「八王之亂」。與此同時，喺中原周邊嘅五個遊牧民族同各地流民圍起反晉，史稱「五胡亂華」。呢啲遊牧民族紛紛立國，從304年到409年，中國北部陸續有多個國家建立，包括咗漢、前趙、後趙、前燕、前涼、前秦、後秦、後燕、西秦、後涼、北涼、南涼、南燕、西涼、夏和北燕，史稱十六國。 其實自東漢後期開始，北方嘅漢族人民為咗躲避戰亂，都大量搬去南方居住，造成經濟重心南移。而晉朝南遷、建都建康，史稱前者做西晉，遷都後做東晉。最後，拓跋鮮卑統一北方，建立北朝嘅第一個王朝——北魏，形成咗南北朝嘅對立。南朝經歷咗宋、齊、梁、陳嘅更替，而北朝則有北魏、東魏、西魏、北齊同北周。南北朝時期係佛教十盛行嘅時期，西方嘅佛教大師絡繹不絕咁訪問中國，亦有好多佛經翻譯成漢文。 隋唐五代 主文：隋朝、唐朝、五代十國 581年，楊堅取代北周建立咗隋朝，並喺589年消滅埋南朝最後一個政權——陳。中國歷經咗三百多年嘅分裂之後，再度實現返統一。不過，隋朝亦係一個短命嘅王朝，喺修築咗京杭大運河呢個巨大工程後，就滅亡咗，只經歷咗兩代37年。 618年，唐高祖李淵推翻隋朝，建立咗唐朝，最後成為中國史上延續時間最長嘅朝代之一。626年，唐太宗李世民即位，佢嘅一系列政策令唐朝邁進鼎盛時期，史稱「貞觀之治」。長安係當時世界上最大嘅城市，唐朝亦係當時最發達嘅文明。7世紀後期，高宗李治嘅妻子武則天開始當權，更加遷都洛陽稱帝，成為中國史上唯一嘅女皇帝。武則天將國號改成周，並將佛教定為國教，廣修佛寺、大興土木。 隋唐時期開創嘅科舉制，係當時比較科學化與公平嘅人材選拔制度。唐朝同好多鄰國發展咗良好嘅關係，文成公主嫁到吐蕃、帶咗大批絲織品同手工藝品去。日本就不斷派遣使節、學問僧同留學生去中國。唐朝嘅文化亦都發展鼎盛，特別係詩文得到比較大嘅發展，重編撰咗許多紀傳體史書。唐代湧現出許多偉大嘅文學家，包括李白、杜甫、白居易、杜牧等詩人，以及韓愈、柳宗元等散文家。佛教係唐朝最興盛嘅宗教，玄奘就曾遠赴天竺取經，回國後譯成1335卷經文，並且喺西安修建大雁塔存放佛經。唐朝前期，朝廷對宗教採取寬容政策，除咗佛教，道教、摩尼教、景教同伊斯蘭教都廣泛傳播。呢一切都喺李世民曾孫、唐玄宗李隆基統治時期達到頂峰，史稱「開元盛世」。 755年，安史之亂爆發，唐朝開始走向衰落。875年，黃巢起義爆發，唐朝再度分裂，最後喺907年滅亡，形成五代十國嘅混亂局面。 宋元 主文：遼朝、金朝、西夏、宋朝、北宋、南宋、元朝 經過咗五十多年嘅紛爭後，北宋到960年控制咗中國大部分地區。但係燕雲十六州喺北宋戰敗後就被割讓咗畀北方契丹族建立嘅遼朝，而河西走廊就畀黨項族建立嘅西夏佔據。北宋為咗維持國家壽命，只有向強大嘅遼和西夏交納歲幣。北宋晚期發生咗分別以王安石、司馬光為首嘅黨派鬥爭，導致社會不安。到咗1125年，松花江流域嘅女真族，建立咗大金國、而勢力亦逐漸強大，最後將遼國消滅。 金國隨即開始進攻積弱嘅北宋，1127年金國攻破北宋都城東京，俘虜咗三千幾名皇族，其中包括咗當時嘅皇帝宋欽宗同太上皇宋徽宗。由於嗰年係靖康年，所以導致北宋滅亡嘅史稱「靖康之變」。同年，宋欽宗嘅細佬趙構喺南京即皇位，定都臨安，史稱南宋，偏安江南。 此後，金與南宋多次交戰，而南宋屢戰屢敗；直到1234年，大蒙古國滅金。大蒙古國之後同南宋又經歷咗血腥嘅戰爭。1271年忽必烈建立元朝，定都大都。元軍喺1279年同南宋發生崖山海戰，8歲嘅小皇帝趙昺畀元軍逼到走投無路，最後喺今日嘅香港屯門附近跳海而死。崖山海戰以元朝勝利、南宋滅亡而告終。 中國喺北宋時期出現咗印刷術同火藥。當時中國經濟發達，海上貿易興盛，福建泉州一帶成為咗繁華嘅港口。而中國當時嘅經濟總量佔全世界一半，財政收入過億両白銀，首都開封同杭州人口達到四至五百萬，相對當時歐洲嘅佛羅倫斯同巴黎十幾萬人口確實係十分繁華。而且各國商人雲集、文化亦都極盛，出現咗程頤、朱熹等理學家，提倡「三從四德」，漢族女人要紮腳嘅陋俗亦都產生。同唐詩並駕齊驅嘅宋詞，有蘇軾等詞文優秀嘅詞人，亦出現咗中國史上最出名嘅女詞人李清照。另一方面，《白蛇傳》、《梁祝》等浪漫愛情傳說亦都出現，以致於宋朝不時畀西方學者稱為中國嘅「文藝復興」。 元朝建立之後，一方面吸收咗好多中原、漢族文化，並以中原嘅統治機構同方式嚟統治人民。元朝又大力宣揚朱熹一派嘅理論，使得程朱理學成為當時甚至後代嘅官方思想。另一方面卻又實行咗民族等級制度，第一等係蒙古人；第二等係「色目人」，包括原本西夏統治區同埋嚟自西域、中亞等地嘅人口；第三等係「漢人」，包括原本金統治區嘅漢族、契丹、女真等族人；最後第四等係「南人」，包括原南宋統治區嘅漢族同其他族人。呢種咁嘅民族制度導致漢族不滿，唔少漢族人將元朝視為外來政權，發動多次反抗。元朝政府除咗傳統嘅農業外，亦都好重視商業。元朝首都大都十分繁華，各國商人雲集。文化上亦都出現咗同唐詩、宋詞並稱嘅元曲，湧現出諸如關漢卿、馬致遠、王實甫等著名作曲家。 明清 主文：明朝、清朝 1368年，農民起義軍領袖朱元璋推翻咗元朝，建立明朝，前期建都南京。明太祖廢相後，皇帝仍需要助手處理龐雜嘅政務，於是設立內閣。大學士初時淨係皇帝顧問，協助處理文書，官級唔高，後嚟有「票擬」嘅權利，並且成日兼領戶部、吏部侍郎等正式官職，慢慢掌控六部職權。明中葉之後，出現咗無宰相之名，但係有宰相之權嘅內閣最高首長──首輔。 1405年，幫過明成祖奪位嘅太監鄭和奉命七次下西洋，去印度洋、東南亞以及非洲等地；不過後嚟明朝就逐漸實行閉關鎖國政策。1421年，明朝遷都北京。明朝湧現咗王陽明、李贄等思想家，以及《三國演義》、《水滸傳》、《西遊記》、《金瓶梅》等長篇小說。由於明朝末年皇帝荒淫無道、加上宦官亂政，1627年爆發明末農民大起義；1644年起義嘅首領李自成攻剋北京，明思宗吊頸自殺，明朝滅亡。南方大臣先後擁福王朱由崧、唐王朱聿鍵、唐王朱聿𨮁、桂王朱由榔做皇帝，史稱南明，但最終因為實力不足以及政治內鬥，就畀當時強盛嘅清朝滅咗。 明朝晚期，居住喺東北地區嘅滿族開始興盛，終於喺1644年李自成攻剋北京後冇耐，驅逐李自成，進入京城、建立清朝。當時明朝舊臣鄭成功南撤到台灣島，並且驅逐咗嗰處嘅荷蘭殖民者，後來亦被清朝軍隊攻下。清朝喺之後嘅半個世紀又成功征服許多地區，例如新疆、西藏以及蒙古。康熙年間，清廷同沙俄喺黑龍江地區發生過戰爭，最終喺1689年簽訂停戰條約《中俄尼布楚條約》。清朝由於取消咗人頭稅，導致人口增加；19世紀嘅清朝人口已經佔成世界總人口嘅3分之1。人口激增促進農業興盛，令清朝成為世界強國，1820年經濟總量佔世界嘅3分之1。 然而到咗19世紀初，清朝開始走向衰落。嘉慶年間先後爆發白蓮教、天理教嘅大規模起義。與此同時，歐洲嘅海上強國英國、荷蘭同葡萄牙等紛紛開始強制同中國進行貿易。1787年英國開始向華輸出鴉片，導致中國嘅國際貿易由順差變為巨額逆差。清廷喺1815年頒布搜查洋船鴉片章程，但係英國無視禁令、繼續走私大量鴉片，令到道光皇帝喺1838年派林則徐去廣州禁煙。1839年6月，林則徐喺虎門將237萬斤鴉片銷毀，史稱「虎門銷煙」。英國政府亦都因為咁而喺1840年6月發動第一次鴉片戰爭，標誌住中國近代史嘅開始。 近代 鴉片戰爭持續咗一年幾，1841年8月英軍抵達南京，清廷驚英軍會進攻北京，於是求和。1842年8月29日，兩國簽署《南京條約》，割讓香港島，開放上海、廣州、廈門、福州同寧波作為通商口岸，又要賠償款銀2100萬元。之後1844年，美國同法國亦都分別同清廷簽訂《望廈條約》同《黃埔條約》，呢啲不平等條約反映世界列強踐踏中國嘅主權。 與此同時，中國國內反抗清朝嘅鬥爭亦都再度興起。1851年至1864年間，受到基督教影響嘅秀才洪秀全建立咗拜上帝會，發動金田起義、創建太平天國。太平天國曾經一度佔領南方部分省份，定都改名「天京」嘅南京，並建立政教合一嘅中央政權。同一時期，其他運動重有天地會、捻軍、上海小刀會起義、甘肅回民起義等。呢啲反抗清朝嘅鬥爭直到1860年代先至基本上平息。 19世紀後期，英、美、法、俄、日等國多次侵入中國，強迫清廷簽定更多不平等條約。1858年，中俄簽定《璦琿條約》，俄國割去黑龍江以北、外興安嶺以南60幾萬平方公里嘅領土。1860年，英法聯軍發動第二次鴉片戰爭，侵入北京，喺皇家園林圓明園大肆搶掠焚燒，又喺1860年同清廷簽定《北京條約》，令到清廷要分別賠償800萬両白銀。同年，中俄《北京條約》將烏蘇里江以東，包括庫頁島、海參崴約40萬平方公里嘅中國領土劃歸俄國。1864年《中俄勘分西北界約記》將巴爾喀什湖以東、以南同齋桑卓爾南北44萬平方公里嘅中國領土，割畀俄國。 為咗增強國力、鞏固國防，清朝由1860年代開始推行洋務運動，令國力稍為恢復，一度出現咗「同治中興」嘅局面。清軍喺1877年收復新疆；又喺1881年通過《伊犁條約》收復畀沙俄佔據多年嘅伊犁。中法戰爭後，清朝重建立咗當時堪稱亞洲第一、世界第六嘅近代海軍艦隊北洋水師。 然而，1894年爆發中日甲午戰爭，清朝戰敗，次年被迫同日本簽定《馬關條約》，賠償日本2億両白銀，並且割讓台灣、澎湖列島畀日本。甲午戰爭嘅失敗對當時嘅中國產生咗重大嘅影響。1898年，光緒帝喺親政後同意康有為、梁啟超等人提出嘅變法主張，由6月11日到9月21日嘅103日中進行咗多項改革，稱為「百日維新」。但最終喺慈禧太后發動政變後失敗落幕，康有為、梁啟超逃亡國外，譚嗣同、劉光第等六人被殺，史稱「戊戌六君子」。 1899年，義和團運動爆發，義和團以「扶清滅洋」為宗旨，喺慈禧太后默許下開始圍攻外國駐北京使館。於是，各國以解救駐京使館人員名義侵入中國，史稱八國聯軍。1901年清政府被迫同各國簽定辛丑條約，賠款4億5000萬両白銀，分39年還清，本息合計9億8000萬両。同時，北京到山海關嘅鐵路沿線有各國派兵駐紮，並開闢北京東交民巷做使館區，唔畀本國人入。 中華 1901年，革命黨開始興起。孫文等人喺海外積極籌款，指揮國內多次起義運動。經過十次起義失敗，同革命黨冇乜溝通嘅湖北新軍喺1911年嘅武昌起義成功。1912年元月，中華民國宣告成立，孫文就任臨時大總統。孫文以清帝退位為條件，辭去總統位置，由袁世凱接任，但係袁世凱就謀想恢復帝制，孫文發起護法運動同護國運動討伐袁世凱。1916年，袁世凱喺稱帝83日後被迫廢除帝制，好快就死埋，之後中華民國進入北洋軍閥控制中央政府統治時期，地方政府分別由各個軍閥派系佔據。 孫文之後多次試圖聯合南方軍閥，北伐北京中央政府，但係未能成功。1921年，喺共產國際嘅指導下，中國共產黨成立，並成為共產國際中國支部。1924年，孫文提出新三民主義，確定聯俄容共、扶助農工嘅政策。國民黨喺共產國際幫助下改組，共產黨員以個人身份加入國民黨，國共兩黨進行第一次合作。 孫文建立廣州軍政府後，曾經三次北伐，但都因為條件唔好而冇成功。1925年春天，孫文喺北京病死咗。同年，廣州國民政府為統一以及鞏固廣東革命根據地，先後舉行第一次東征、第二次東征同南征，肅清廣東境內嘅軍閥勢力和反革命武裝，將廣東境內傾向革命嘅軍隊統一改編為國民革命軍，準備北伐。 1926年6月5日，國民黨中央執行委員會正式通過國民革命軍出師北伐案，任命蔣介石做軍總司令，正式開始北伐。然而，隨住北伐同國民革命嘅深入，國民黨唔能夠容忍共產黨激進嘅革命運動，於是國共兩黨分裂。大量共產黨員以及佢嘅支持者被清出國民黨，有啲被拘捕、殺害。1927年8月1日，以周恩來、葉挺為首嘅共產黨員喺江西南昌發動南昌起義，共產黨從此擁有自己獨立嘅軍隊，並喺江西瑞金建立咗第一個紅色蘇維埃地方割據政權。南京國民政府先後對中央蘇區進行五次圍剿，紅軍最後要離開紅區。1934年開始，紅軍轉移戰略，喺貴州遵義確立咗毛澤東對紅軍嘅領導權、指揮權，四次橫渡赤水河，終於擺脫咗追擊，並途經江西、貴州、四川、甘肅、陝西等省份，經過二萬五千里長征，最後成功喺陝西北部同陝北紅軍劉志丹部會師，建立陝甘寧革命根據地。 城樓上宣布中華人民共和國成立]] 1931年9月18日，日本由九一八事變開始侵華，佔領東北全境。1936年12月12日，國共發生西安事變後第二次合作抗日。1937年7月7日，抗日戰爭全面爆發，蔣介石喺廬山發表演說，號召全國人民一致抗日。日軍進行南京大屠殺前夕，中華民國首都從南京搬到武漢，後來搬到重慶；八年間以蔣介石為統帥嘅抗日力量共進行咗22次大會戰，以及成千上萬次嘅大小戰鬥。1945年，第二次世界大戰結束，當時嘅國民政府從日本收回台灣、澎湖列島以及其他嘅一啲領土，但亦喺1946年同蘇聯簽訂嘅條約中承認外蒙古獨立。 1946年6月，國共兩黨內戰。中國共產黨最後喺1949年獲得決定性勝利，中華民國政府搬遷到光復後嘅台灣。中華人民共和國喺北平成立，並將北平改名為北京，毛澤東宣布中華人民共和國政府係包括台灣在內嘅全中國嘅唯一合法政府。與此同時，蔣介石宣布臺北係中華民國臨時首都，宣誓三年內反攻大陸，兩岸分裂局面從此開始。而家一般會將兩岸政府嘅定位問題、兩者之間意識形態爭議等等，統稱做「台灣問題」。 參考 白壽彝主編：《中國通史綱要》，上海：人民出版社，1993年，ISBN 720-800-136-7 周谷城：《中國通史》，上海：人民出版社，1995年，ISBN 720-800-330-0 李敖：《獨白下的傳統》，香港：三聯書店有限公司，2000年，ISBN 962-041-891-3 范文瀾：《中國近代史》，北京：人民出版社，1962年，統一書號 11001241 徐中約：《中國近代史》，香港：中文大學出版社，2001年，ISBN 962-201-987-0 Korotayev A., Malkov A., Khaltourina D.，Chapter 2: Historical Population Dynamics in China，載 Introduction to Social Macrodynamics: Secular Cycles and Millennial Trends，莫斯科：URSS，2006年，ISBN 5-484-00559-0 . 杜振醉主編：《新理念中國歷史第二版中一》，香港：香港教育圖書公司，2007年，ISBN 978-988-200-421-4 中華萬年網 中華歷史網論壇—一個全面專門研究中華歷史嘅論壇 中國歷史概述，載《中國大百科全書》 http://www.npm.net/link1/link1.htm

鎂

鎂係一隻元素，原子序號12，原子量24.3050(6)。鎂符號係，來自，係地球第八多嘅元素，地殼有2%重量都係鎂來，溶得落海水嘅元素之中，佢排第三。鎂係細胞必要元素。鎂係鹼土金屬，不過自然界裏面冇金屬形態出現嘅鎂，全部都係鎂嘅化合物或者離子。鎂金屬可以由鎂鹽提煉出來。鎂金屬主係係用來整鎂鋁合金。 發現 1808年，英國化學家戴維用熔融電解法首先整咗金屬鎂出來。1828年法國科學家比西用金屬鉀還原熔融嘅無水氯化鎂得到純鎂。 名嘅由來 來自希臘話，指嘅係一種礦石苦土。 同位素 已發現鎂嘅同位素共有13種，包括鎂20至鎂32，其中得鎂24、鎂25、鎂26係穩定嘅，其他鎂嘅同位素都帶有放射性。 用途 由於鎂比鋁輕，因此可以作為合金響航空、太空上使用。另外利用鎂易於氧化嘅性質，可用來製造好多純金屬嘅還原劑。亦可用響閃光燈、吸氣器、煙花、照明彈等。 由18世紀初開始，苦滷同瀉鹽就已經用來做藥品。

鋁

鋁係一隻金屬元素，符號係Al，原子序號係13，原子重量係26.9815386(8)，屬於貧金屬。佢係銀色嘅，展性唔錯。鋁有好強嘅抗鏽能力，咁係因為鋁會喺表面形成一層氧化鋁作為防氧化層。由於鋁夠輕，耐用，又夠力，工業上有好多產品，例如建築材料同埋航空合金，都會用到鋁，所以佢響世界經濟都算舉足輕重。 特質 鋁係一種好軟同埋好輕嘅金屬。佢嘅表面同其他金屬唔同，比較暗啞，原因係因為當佢暴露喺空氣之中，表面會自動形成一層薄薄嘅氧化物。而呢層氧化鋁嘅溶點係比純鋁高啲啲嘅，佢會成為鋁嘅保護層，所以鋁有好好嘅抗鏽能力同埋好耐用。鋁呢種金屬係無毒同埋無磁性。純鋁可抵禦49MPa嘅拉力，而佢嘅合金更可以抵禦400MPa嘅拉力。至於密度，佢嘅密度大概係銅嘅三份一。如果將鋁整成為一塊鏡，呢塊鋁鏡相對於其他所有金屬嚟講，係200-400納米嘅紫外線，或者係3000-10000納米嘅遠紅外線係有最高嘅反射能力。咁要去到400-700納米嘅可見光範圍，佢嘅反射能力先會俾銀追過頭，而去到700-3000納米嘅近紅外線，就會俾金，銅同埋銀追過頭。佢係第二最容易變形嘅金屬同埋係第六最容易拉成金屬線嘅金屬。鋁同時間係一個好好嘅熱傳導體。 應用 鋁喺世界上嘅使用比率只係僅次於鐵，可想而知佢喺世界經濟入面有幾咁重要。 純鋁嘅強度唔高，但由於佢可以攞嚟做合金嘅可能性比起銅、鋅、鎂、錳或者矽都要高，所以而家市面上聲稱係鋁嘅嘢其實都係鋁合金，而純鋁嘅應用一般都會注重於佢嘅抗鏽性而唔係佢嘅強度或者硬度。 當鋁合金被機械高溫處理過後，強度會大大增加。由於經過處理嘅鋁合金嘅強度對重量嘅比例好高，所以佢就成為航空業嘅必需金屬。 鋁亦係一個好好嘅可見光反射體同埋紅外線反射體。應用化學氣相沉積呢種技術，鋁薄層可以喺一啲平面上面形成，從而成為一種光學表層或者一塊鏡面。呢層嘢重薄過鋁上面個啲氧化鋁，而且比起用銀沉積重無咁易刮花。差唔多所有而家用緊嘅鏡，都係喺塊玻璃嘅後面沉積鋁而造出嚟。而望遠鏡都有應用到呢種技術，但就唔係將鋁沉積喺塊玻璃嘅後面而係前面，咁係因為要避免對內反射、折射同埋透明損失，但係呢種第一表面鏡係比起喺屋企用嗰種後面鏡更加容易整花。 鋁重應用咗喺好多方面，以下係其中幾種： 運輸 包裝 水嘅處理 醫魚嘅寄生蟲 建築 消費耐用品 電纜、電線 超純鋁可以用嚟做電子配件同埋光碟 鋁粉可以用嚟做電鍍嘅媒介。而上底色去木質嘅表面，就可以應用薄鋁片。染色方面，薄鋁片重可以用嚟做防水層。 陽極處理過嘅鋁，喺依然穩定嘅情況下，可以承受比一般嘅鋁更多嘅氧化，提高佢嘅抗鏽能力。所以，好多物料例如建築材料同埋散熱片等，都會用到呢種鋁。 好多有半導體嘅電子零件，都對散熱有好大嘅需求，好似電腦嘅中央處理器同埋電晶體咁。雖然銅製嘅散熱片體積細而且效能比較好，但由於成本高同埋好難整，所以佢哋都好依賴鋁製嘅散熱片。 鋁會用嚟做舞台上士兵揸住嘅道具劍。 天然嘅氧化鋁會喺剛玉入面出現。 由於鋁嘅氧化作用會高度放熱，所以會用嚟做火箭嘅固體燃料、鋁鐵溶劑同埋製造煙花。 鋁喺極度低溫之下，係一個超導體。 工程用途 熱力感應 家居電線 同銅相比，鋁嘅價錢比較低，但仍然擁有幾好嘅導電性，所以喺1960年代，鋁喺美國被廣泛咁用嚟做家居電線。不過，當時好多電線配備都唔啱鋁電線用，仔細啲講： 鋁有比較大嘅熱漲比率，當佢長時間通電之後，產生熱力令佢澎漲，引致連接電線間嘅鏍線輕脫，令個接線慢慢開始鬆。 當溫度慢慢上升嘅時候，純鋁重會有一個蔓延嘅趨勢，最後導致成個接線鬆晒。 當個接線鬆咗，就會發生電偶腐蝕，增加成個線路嘅電阻。 總括嚟講，呢啲特質令到嗰時嘅鋁電線同啲配件過熱而引致火警。自此之後，鋁電線就變得無咁多人用，而喺某啲比較細小嘅新建築物更加唔畀用。不過，如果啲電線配備係為鋁電線度身訂造嘅話，就可以避免過熱所引致嘅火警。呢類配備，舊式啲嘅會喺上面寫上"Al/Cu"，而比較新式啲嘅會寫上"CO/ALR"。 歷史 相比起其他金屬，鋁比較遲發現。1808年堪富利戴維爵士第一次用到「Aluminum」呢個字，同埋開始嘗試生產鋁。1825年丹麥化學家漢斯奧斯特成功用鉀由氯化鋁入面還原出鋁： 1827年弗里德里希維勒用金屬鉀還原熔融嘅無水氯化鋁，得到比較純嘅金屬鋁單質。由於唔容易提取，當時鋁嘅價格重高過黃金。 德維爾響1846年純化咗維勒過程，並發表響1859年嘅一本書上面，咁樣十年內鋁嘅價格跌咗九成。 1886年查理斯馬丁霍爾同保羅埃魯各自獨立發現咗電解制鋁法，後世將佢叫霍爾-埃魯法。1889年卡爾約瑟夫拜爾繼續改良咗呢個過程。呢種方法到咗今時今日都重係大規模工業生產鋁嘅主要手段。 分離鋁 同位素 自然分佈 鋁元素響地殼中嘅含量排第一，佢係白色、軟、易加工，金屬鋁嘅熔點係攝氏660度，係重要嘅工業原料。 毒性防備措施 化學特性 鋁期貨 目前鋁期貨交易主要響倫敦金屬交易所同上海期貨交易所進行。鋁更加係是倫敦金屬交易所嘅重要品種。 鋁合金 鋁電池 鋁化物 Los Alamos National Laboratory – Aluminum World Wide Words A history of the spelling of aluminium from a British viewpoint. Oxford English Dictionary Entries "aluminum" and "aluminium", available by subscription: http://www.oed.com Brown, T.L.;Burdge, J.R.;Bursten, B.E.;LeMay, H.E. Jr..Chemistry The Central Science, 9thed.;Pearson Educations: New Jersey, 2003; pp 927-928. WebElements.com – Aluminium World Aluminium World production of primary aluminum, by country Social and Environmental Impact of the Aluminium Industry Sam's Aluminium Information Site ( Mirror) History of Aluminium Market Price of Aluminium Early Patents on Aluminium Manufacture The Oberlin Heritage Center-Learn about Charles Martin Hall's discovery. Alu-Scout AluMatter, a new interactive e-learning tool for aluminium science and technology Many useful informations about Aluminium science, technologies, applications, alloys, contacts, e.t.c. The Aluminium Automotive Manual of the EAA - All you need to know about Aluminium and its application in passenger cars Aluminum Mining page from InfoMine 專利 US 400664 – Process of reducing aluminium from its fluoride salts by electrolysis – C. M. Hall ; (Tiff Viewer required)

鋅

鋅，白讀星，廣東話舊時叫白鉛或者窩擇，係金屬元素一種，原子序號30，符號Zn，原子重量65.409(4)。廣東話名因為受英文影響，好多時叫做升或者升鐵。 鋅係藍白色嘅金屬，密度係 7.14克/立方厘米，熔點係 419.5℃。佢嘅化學性質活潑，喺常溫嘅空氣入面，表面會起一層碳酸鋅膜，可以阻止佢進一步氧化。 鋅最大嘅用途係電鍍工業。佢嘅化合物重可以用喺醫藥、橡膠、油漆等等工業。

鉛

鉛係一隻金屬元素，原子序號82，符號Pb。鉛質軟、重、有毒、展性好。鉛係藍白色，不過響空氣度，好快變做暗灰色。 鉛主要係用響建築、電池、子彈、焊接、合金之上。鉛係咁多穩定元素裏面最重嘅。 同位素 鉛有四種自然嘅、穩定嘅同位素：Pb-204、Pb-206、Pb-207同Pb-208。後三種係鈾-238、鈾-235同釷-232經過一系列裂變之後最後產生出嚟嘅。呢哋反應嘅半衰期分別係4.47×109年、7.04×108年同1.4×1010年。得Pb-204係自然存在嘅非衰變產物。 Pb-208喺穩定嘅同位素中質量最大。 世界10大鉛消費國嘅消費量 單位：千噸

22

22係21同23之間嘅自然數。唐字寫成二十二。 唐字 唐字可以寫成二十二；防簒改及睇錯寫法係貳拾貳。 整數 自然數

23

23係22同24之間嘅自然數。唐字寫成廿三或者二十三。 唐字 唐字可以寫成二十三；防簒改及睇錯寫法係貳拾叁。 整數 自然數

24

24係23同25之間嘅自然數。唐字寫成二十四。 唐字 唐字可以寫成二十四；防簒改及睇錯寫法係貳拾肆。 文化 一日有24個小時。 中國嘅舊曆，有廿四節氣之稱。 整數 自然數

25

25係24同26之間嘅自然數，係5嘅平方。唐字寫成二十五。 唐字 唐字可以寫成二十五；防簒改及睇錯寫法係貳拾伍。 整數 自然數

水銀

水銀，又叫做汞、銾，係元素一種，原子序號80。佢符號係 Hg，來自拉丁化嘅希臘文 。佢質重有毒，屬於過渡金屬。汞響室溫之下係液體。人用汞來做溫度計、氣壓計，同其他科學架生。水銀可以由朱砂度提煉出來。 特性 水銀嘅導熱性能差，但係導電性能良好。 水銀好容易同大部分金屬形成合金，包括金銀，但係唔包括鐵。呢啲合金可以叫做汞合金。 汞有恆定嘅體積膨脹繫數，佢嘅金屬活躍性低於鋅同鎘，而且唔可以喺酸溶液中置換出氫。一般汞化合物嘅化合價係+1或者+2，+3價嘅汞化合物係好少有嘅。 商業上有關汞嘅交易，通常以一個「燒杯」嘅容量做單位，大約重34.5千克。 用法 水銀多數用喺工業、化學、製造藥，亦都喺電子同埋電器產品用到。水銀用喺溫度計裏面，尤其係高溫個隻。除此之外，水銀重可以用喺： 將金由礦物內分解出嚟，因此成日俾人用喺金礦。 重可以用喺氣壓計同埋擴散泵呢啲儀器。 水銀嘅三相點係 -38.8344℃，即係變成固體或者氣體嘅臨界點。 水銀蒸氣用喺水銀蒸氣燈。 其它用途：水銀開關、殺蟲劑、牙醫用嘅汞齊、生產氯同埋氫氧化鉀嘅過程裏面、防腐劑、喺一啲電解設備裏面做電極、電池同埋催化劑。好耐之前，鏡嘅反光面用水銀同錫合金造。 同位素 汞有七種穩定嘅同位素，其中最豐富嘅係Hg-202，壽命長啲嘅放射性同位素有Hg-194同埋Hg-203，其他放射性同位素嘅半衰期都細過一日。 過渡金屬 類:毒害品

美國太空總署

美國國家太空總署係美國負責太空計劃嘅機構，響1958年7月29號成立。佢亦都負責長遠係民用同軍用嘅宇航研究同埋太空探索。 主要任務 載人任務 NASA

氮

氮，又寫㲷，係元素一種，符號N，原子序號7，原子重量14.00672。佢密度0.0012506，溶點63.15K，沸點77.36K，熱容量有1.04，電負度有3.04。 響室溫之下，氮係一隻冇色，冇臭，冇味嘅氣體。佢佔地球大氣78.08%，性質唔活躍，多數以雙原子分子形式存。氮係生物組織同胺基酸嘅重要成份。好多工業化合物都有氮，好似亞摩尼亞、硝酸、山埃等等。 發現 氮氣 1772年喺蘇格蘭愛丁堡由 D. Rutherford 發現。 1774年法國 A.L. 拉瓦錫起咗個名畀呢挺氣體，叫 azote，含義係「冇益於生命」。氮嘅英文名源自希臘文 nitre，「硝石」咁解。 分散 分散喺全地球，地球大氣入便最多嘅氣體，佔大氣78%體積。 制備 工業上經常用低溫分餾空氣嘅辦法嚟分開氮氣同氧氣。工業氮氣都用黑色鋼樽裝。 除低溫分餾外，喺工業上亦有用分子篩碳常壓再生法，嚟分離低純度嘅氮氣。 用途 廉價嘅惰性保護氣，用於金屬煉制同埋高溫合成嗰陣嘅簡單保護性氛圍；高溫下用於合成氮化物。重有佢嘅化合物亦有用於農業，好似氮肥。液態氮有時用於冷卻。 非金屬

硼

硼係一隻元素，原子序數5，符號B，原子質量單位10.811(7)，係一種類金屬。硼有幾隻同素異形體，無定形狀態下係啡粉。金屬態之下係黑色，響室唔係良導體，唔存於自然界。結晶硼有幾款，α硼同β硼都係菱狀，另四方晶體。

心理學

廣東話日常會嗌 ，係一門主要用科學方法研究人類嘅心智、腦部同埋行為嘅領域。心理學涉及喺多種社會科學上面。雖然有關，但亦有啲唔同。同佢唔同嘅地方係心理學所針對嘅係個人嘅精神活動同埋行為，而其他所針對嘅就係呢啲活動同埋行為喺社會造成嘅影響、現象、意義… 心理學嘅英文 Psychology 源於希臘文 psyche同埋 logos，夾埋就係同心靈有關嘅學問。 研究方法 心理測量 心理測量係指用統計學技術量度心理特性嘅一套方法，係心理學研究不可或缺嘅一部份。 心理實驗 有心理學家試過評估心理學研究常用嘅行為量度法，指出行為量度法可以分做三大類： 行為痕跡，量度行為過後留低嘅痕跡－例如做智商測驗，睇吓一個人嘅答問題行為留低嘅答案，用答案所出嘅分數做評估； 行為觀察，直接目擊同觀察個行為，並且作出一啲量度－例如用攝影機影低啲受試者嘅行為，打後再人手數吓每個受試者做咗一個行為幾多次； 行為選擇，俾受試者作出選擇－例如要受試者玩一場博弈，俾佢哋分錢，再睇吓受試者會唔會喺某啲情況下零舍傾向分多錢俾自己。 舉個例說明，自由回想係記憶研究上常用嘅一種實驗方法：喺自由回想測試當中，個研究者會要求個受試者睇一柞字，跟住喺一段時間之後，再叫佢哋盡可能有咁多得咁多噉寫返嗮佢睇咗嗰柞字出嚟。一般嚟講，如果一個受試者對某個字嘅記憶愈強，佢應該愈有可能會記得寫返低嗰個字，而研究者可以做各種量度同操作，睇吓人嘅記憶力會受乜嘢因素影響。用呢個方法做嘅研究發現咗廿世紀心理學上好出名嘅系列位置效應－喺回想一串資訊嗰陣，人零舍有可能會記得嗰串資訊最先出現嗰啲同最後出現嗰啲。 心理測時法亦係認知心理學上常用嘅心理實驗研究方法。 課題 感知 一個資訊處理體要解難，就實要由外界嗰度吸收資訊，感知就係指透過感官獲取外界嘅資訊並且處理呢啲資訊嘅能力－視覺幫手接收外界嘅光，聽覺會接收外界嘅聲，嗅覺能夠幫手辨別周圍環境有乜嘢化學物質... 等等，而喺感知系統為個人提供咗「外界有啲乜嘢喺度」嘅資訊之後，腦仲會對呢啲資訊做進一步嘅處理。人最依賴嘅係視覺同聽覺，但第啲動物會同人類有啲唔同，例如狗同狼等嘅犬科動物就比人更加依賴嗅覺。 感知可以由刺激本身嘅物理性質主導，但又可以受到個人嘅認知系統本身嘅特質左右： 認知科學家會研究由下至上嘅過程，觀察人由接收到光同聲等嘅刺激嗰陣，佢哋啲感官內部發生乜嘢事同埋資訊點樣傳上個腦嗰度； 另一方面，佢哋又會研究由上至下嘅過程，睇一個個體嘅神經系統本身嘅特質會點樣影響個體嘅感知；由上至下嘅例子有多種嘅曖昧圖像，好似係幅附圖噉，幅圖可以睇成一個後生、頭髮黑嘅女人，又可以睇成一個頭髮白嗮嘅阿婆；想像有認知科學家搵班人返嚟做受試者，俾佢哋睇一啲曖昧圖像，要佢哋睇完一幅圖之後即刻答幅圖係乜嘢事物，並且對數據做吓統計分析，睇吓受試者嘅答案會受乜嘢因素影響；實驗顯示，某啲類型人零舍傾向將附圖睇成後生女，又或者係「如果個人臨睇幅圖之前睇過有老人家喺入面嘅相，會零舍容易將幅圖睇成阿婆」－噉即係表示受試者嘅感知並唔係純粹由收到嘅刺激嘅物理性質主宰嘅，展示咗由上至下嘅感知過程。 注意力 注意力係一系列嘅認知過程，涉及一隻動物由接收到嘅外界資訊當中篩選一部份出嚟集中處理，並且忽略嗰啲唔係集中處理緊嘅資訊：一隻動物嘅腦無時無刻都喺度接收緊極大量嘅資訊，多到冇可能一吓過處理得嗮；好多時，為咗要有效噉解決佢生存所需要解決嘅問題，隻動物要集中處理同佢生存最有啦掕嗰啲資訊，同時又焗住要忽略嗰啲同佢生存冇咁有啦掕嘅資訊。喺對注意力嘅研究上，認知科學家一般都興將注意力想像成一種有限嘅資源，由個腦嘅某啲系統決定要點樣分配落去唔同嘅資訊源嗰度，而個腦當中塊額葉同塊頂葉之間嘅網絡系統； 負責將注意力資源由一樣嘢移去第樣嘢嗰度嘅導向系統； 負責處理衝突嘅執行控制系統。 記憶 記憶係指個腦將啲資訊入碼、儲起、同埋喺有需要嗰陣提取出嚟用嘅能力：喺野外，一隻動物需要記住傾向有嘢食嘅地點、傾向有獵食者出現嘅地點、以及打前見過嘅同類當中「邊啲信得過邊啲出賣過自己」等等嘅資訊－記憶對於動物嘅體驗嚟講至關重要，記憶功能令一隻動物曉由接收到嘅資訊當中揀一部份儲起，並且喺要用嗰陣將呢啲資訊提取返出嚟用。喺人當中，記憶仲係人際關係、語言學習同埋人格同一性嘅根本。 一個人類認知系統當中嘅記憶可以按「有冇得用口頭報告返出嚟」分做有意識同冇意識兩種，又有得按「會維持幾耐」分做短期記憶同長期記憶兩大種：記憶嘅開端係感官，啲感官嘅神經細胞會以電流同化合物訊號等嘅型式將啲感官收到嘅資訊傳去個腦嗰度，而工作記憶跟手會負責暫時儲住個腦用緊嘅資訊，呢啲資訊當中有一啲可能會俾個腦儲起做長期記憶，並且對隻動物嘅行為產生更加深遠嘅影響；另一方面，工作記憶又會幫手提取一啲由打前儲起咗嘅長期記憶嗰度得到嘅資訊。長期記憶仲有可能會透過一啲冇意識嘅途徑產生。 相關領域 動物行為學，例如可以睇吓對學習嘅研究。 認知科學 人工智能 神經科學 商學應用 管理學，會研究員工嘅心理；可以睇組織心理學。 市場學，會研究顧客嘅心理；可以睇消費心理學。 心理操縱術 攷 拎 Psychoworld.sk - 關於心理學嘅新近動態

矽

矽，中國大陸叫做硅，係元素一種，原子序數14，原子重量28.0855(3)。符號Si來自拉丁文。 佢係地殼第二多嘅元素，佔總質量27.7%。矽係四價類金屬，同碳性質好似，不過就無咁活躍。大自然裏面無自由矽，主要係變成化合物二氧化矽，而二氧化矽有好唔同結晶形態，好似石英噉。另一種係用唔同嘅矽酸鹽，長石就係其中一隻。 家下矽最主要嘅用處係做半導體，又或二氧化矽，矽酸鹽呢礦物整嘅玻璃，陶瓷之類。

碘

碘係元素一種，符號I，原子序號53，原子重量126.90447(3)。廣東話文讀『典』，不過有時就讀『甸』，讀法來英文尾音。碘係多數生物重要嘅微量元素。化學上，佢喺鹵素之中最唔活躍。碘主要係用響醫學、攝影同埋染料之上。同其他鹵素一樣，純碘多數係以雙原子分子出現。 同位素 碘有三十種同位素，其中得碘-127 係穩定啲嘅。有放射性嘅碘-131 可以用來醫癌症，例如乳癌。

溴

溴係一隻元素，原子序號35，原子重量79.904(1)，符號Br。溴屬於鹵素，響室溫係紅色液體，而且好易揮發。佢嘅活躍程度介乎氯同碘之間。溴係有毒嘅，液體掂佢會乸爛皮，氣體澀眼同喉嚨，吸咗會中毒。溴離子可以俾氯或者氟置換以溴。

美國航空

美國航空公司，簡稱美航，係喺載客量同機隊大小上全世界最大嘅航空公司。喺收益上僅次於法國航空-荷蘭皇家航空集團排第二。現任主席兼行政總裁係。 美航係寰宇一家嘅成員。佢嘅總部設喺德薩斯州嘅禾夫堡，就喺正達拉斯禾夫堡國際機場隔籬。而達拉斯禾夫堡國際機場嘅航班有85%都係美航航班。 美航嘅航班路線遍佈全美國，重有飛去加拿大、南美洲、西歐、同埋幾個亞洲國家例如印度、日本等地區嘅路線。喺拉丁美洲嚟講，佢嘅航班路線係咁多美國航空公司之中最多嘅。例如海地同玻利維亞，美航係唯一一間美國航空公司有路線飛去呢嘅兩個國家嘅航空公司。 美國航空公司 德薩斯州

星加坡航空

星加坡航空公司，簡稱星航，係星加坡國有嘅航空公司。呢間公司係星空聯盟嘅成員之一。轄下有子公司勝安航空同埋酷航。 歷史 星加坡航空母體喺1937年成立，當時嗰個名係馬來亞航空，早期只有一加飛機，運行星加坡至吉隆坡同檳城等航線。公司喺成個1940同1950年代蓬勃發展，後嚟又添置咗多加道格拉斯DC-3s型客機。喺1963年馬來西亞聯邦成立之後，公司就改名叫做「馬來西亞航空」。之後直到1965年，星加坡宣佈退出馬來西亞聯邦，成為獨立嘅主權國家，公司因為咁嘅關係而喺1966年又再改名為馬來西亞-星加坡航空。改名為MSA之後，公司大幅增加航線，喺1977年更買入MSA第一架波音707客機。 1972年，MSA因為星加坡同馬來西亞政府之間嘅合作關係破裂而被分為2間航空公司：星加坡航空同埋馬來西亞航空。即係而家嘅星航。 星航喺1970年代增長得好快，公司業務擴展到去印度次大陸同埋亞洲等22個城市，而且重開始買入波音747客機嚟擴充業務添。 1980年代，星航嘅業務重擴展到美國、加拿大、西歐等地，而係90年代重擴展到去非洲添。 喺2011年，星航開始發展廉價航班，星公司叫酷航。 星加坡航空官方網站 Logistic Singapore History 星加坡公司 航空公司 星空聯盟

禪讓

禪讓係一種古代中國統治者移交統治權嘅一種祭禮。統治者會喺佢重在生嘅時候將個統治權和平咁交畀另一個異姓人。如果係將權力交畀同姓宗親嘅話，就叫做內禪。一般嚟講，君主係自願禪讓嘅，目的就係想搵一個更加賢明嘅人去統治國家。不過歷史有啲禪讓係被迫嘅，通常係其中一個君主嘅大臣攬權，而大臣想留低好名聲，就迫無權無勢嘅君主讓位畀佢。 外禪嘅例子 內禪嘅例子 中國史 中國政治

國泰航空

國泰航空公司，係一間以香港國際機場為樞紐嘅亞洲航空公司，亦係香港最大嘅航空公司。旗下嘅子公司有國泰港龍航空同埋香港華民航空。為寰宇一家成員之一，現任阿頭係賀以禮。 國泰喺香港上市，喺2004年嗰陣佢嘅資產淨值為32,855百萬港元，2005年嗰陣純利有3,298百萬港元。 佢哋旗下本來有一間子公司港龍航空，但係受到武漢肺炎疫情影響，去到2020年10月21號。國泰宣布國泰港龍航空停止營運，原有機隊全數轉移至國泰名下。 國泰航空作為商學院案例嘅情況 由於國泰航空嘅知名度同商業成功，有唔少學術論文都有引用國泰航空作為佢哋部份嘅研究情景同案例。 網上捍衛品牌行為 學術期刊Journal of Organizational Computing and Electronic Commerce喺2021年11月刊登咗一篇文章討論網上捍衛品牌行為，其中就攞咗幾個香港公眾人物做例子： 民主黨前主席劉慧卿曾經有一次公開投訴國泰航空喺航班上面提供嘅牛肉粥冇牛肉，結果引來一啲唔認同佢政治立場嘅網民對佢人身攻擊，效果就好似為國泰辯護咁，但呢啲攻擊又引嚟一啲人批評攻擊者盲目支持國泰航空。 2020年，喺莊思明非法洩露國泰航空機組人員私隱事件入面，莊思明嘅行為被唔少泛民主派網民批評。之後香港航空借呢件事抽水，引發莊思明當時嘅男朋友楊明對香港航空同網民攻擊。事件最終引發唔少網民對莊思明同楊明反擊，有網民亦批評楊明自恃愛國就大晒。文章就借呢個例子，指出網上捍衛品牌行為唔一定係出於對品牌嘅熱誠，亦可以係對投訴人所作所為睇唔過眼嘅反擊。 飛行常客獎勵計劃 有啲學者亦將國泰航空視為飛行常客獎勵計劃嘅初期成功案例。 爭議事件 畀東方報業集團針對而有「因航」嘅花名 2015年7月開始，東方報業集團旗下報章經常報國泰航空嘅負面新聞，每次都用「因管理不善而在全球最佳航空公司排名榜節節下跌的」或類似字眼去形容佢 ，所以畀網民就幫國泰改咗個花名叫「因航」。 歧視唔識講英文嘅乘客 2023年5月23號，有一位中國網民未經許可，偷錄咗國泰航空空姐喺休息室嘅錄音，並且喺小紅書度投訴國泰空姐唔禮貌對待佢地。呢個事件引起好多社會討論，國泰航空解僱咗三個有關嘅空姐，行政總裁林兆波公開道歉。而另一邊，中國傳媒人胡錫進同香港特首李家超都公開發聲，將呢個事件升級到香港人對中國人嘅歧視心態問題，不過呢啲做法遭到傳媒同部分民主派人士嘅批評。國泰工會亦批評，點解管理層冇好好保護佢哋同埋唔禁止呢啲未經允許嘅錄音事件發生，明明員工指引已經清楚講明呢啲行為係唔可以容忍嘅。 國泰航空公司官方網站 香港航空公司 前恒生指數成份股

舊約聖經

《舊約聖經》，簡稱 ｢舊約｣，天主教舊稱 ｢古經｣，泛指基督宗教聖經嘅前半部，即係對應希伯來聖經嘅部份，主要記錄耶穌出世前嘅大事同埋猶太歷史。 雖然舊約對應希伯來聖經，但係兩個教對書卷嘅分類並唔一致。猶太教將佢哋嘅聖經只分律法書、先知書同聖卷三類；歷史、詩歌、智慧書都歸入聖卷。 基督教同天主教有唔同嘅譯名，而有啲書卷係得天主教有包涵喺《舊約》度，基督教係無嘅。基督教版本有39卷書，而天主教版本就有46卷。小部份書卷嘅內容會有唔同、會次序唔同或者章節嘅號碼唔夾。 譯名對照 按禮儀需要，部分書卷有長名，例如《依撒意亞》嘅長名係《依撒意亞先知書》 天主教譯名嘅 ｢紀｣ 字正讀 ｢記｣ 好舊版嘅天主教英文聖經會叫 Ezra 做 1 Esdras，東正教叫佢做 2 Esdras。 好舊版嘅天主教英文聖經會叫 Nehemiah 做 2 Esdras。 天主教嘅《艾斯德爾傳》多新教嘅《以斯帖記》103節。 東正教嘅《艾斯提爾傳》多新教嘅《以斯帖記》103節。 א、ב、ג、ד 係希伯來數字，代表一、二、三、四 含有第151篇同瑪拿西禱詞。 天主教聖經，《耶肋米亞書信》係《巴路克》嘅第六章。 東正教聖經，《瓦如赫書》同《耶熱彌亞之書信》分為兩卷書。 天主教嘅《達尼爾》多新教嘅《但以理書》三個段落。 東正教嘅《達尼伊爾書》多新教嘅《但以理書》三個段落。 相關文章 巨匠造物主 http://www.cathlinks.org/bible.htm

太陽系

太陽系係位於銀河系嘅一個星系，而太陽系嘅中心係太陽，佢本身嘅質量就佔咗太陽系嘅 99.8%，其餘嘅0.2%係圍繞住太陽運行嘅八大行星同佢哋嘅衛星、小行星同埋一啲細小嘅星際物質。 拉闊來講，太陽系個範圍，包括太陽、四個石質內行星，石質小行星帶，四個氣質外行星，冰質柯伊伯帶。柯伊伯帶之外，係個分散物質盤，叫黃道離散天體，跟住就係太陽層。再出啲就係估計有歐特星雲。 太陽系嘅物質分三種：行星、矮行星、同埋太陽系細嘢。以太陽做中心，由近到遠，行星次序係水星、金星、地球、火星、木星、土星、天王星同海王星。呢八個行星，有六個係有天然衞星，而外行星重會有星塵圍住，變成個星環。 而矮行星有5個，佢哋嘅次序係穀神星、冥王星、妊神星、鳥神星同鬩神星，除咗妊神星之外其他都有天然衞星。 太陽系細嘢就有小行星、衛星同彗星等等。 太陽 太陽係太陽系入面嘅恆星，佢好重，係地球質量嘅332,900倍，佔太陽系整體質量嘅99.86%。佢嘅質量高到可以為核心提供足夠嘅溫度同密度，去維持核融合反應將氫轉做氦。呢個過程會放出好多能量，大部份以電磁波嘅形式散發出去，其中絕大部份係可見光。 因為太陽核心嘅核融合反應係將氫轉做氦，根據定義太陽屬於主序星，事實上佢屬於G2-類主序星，呢個分類係同有效溫度有關嘅。太陽嘅溫度喺主序星之中屬於中間。整體嚟講，比太陽凍同埋暗嘅紅矮星佔咗銀河系入面恆星嘅大約75%。 太陽係一粒第一星族星，有大量比氫同氦重嘅元素，比第二星族嘅星為多。「金屬」係喺古老嘅恆星爆炸嗰陣喺星核到形成嘅，所以要有啲恆星「死咗」呢個宇宙先會有呢啲「金屬」。古老嘅恆星入面有少啲金屬，後來嘅就有多啲。現時嘅理論認為高金屬量係太陽系能夠形成行星系統嘅重要條件，因為行星係透過金屬吸積而成。

2006年行星重新解釋

喺2006年，國際天文聯會喺國際天文學大會討論行星嘅定義，對喺太陽系嘅傳統九大行星 入面再增加行星數量而進行決議。 建議書叫做Resolution 5 for GA-XXVI；國際天文學聯合會嘅天文學家喺2006年8月24日，喺捷克布拉格進行投票。 結果國際天文學聯會將冥王星由九大行星中剔除，令到太陽系嘅經典行星數目減至八個。同時冥王星、齊娜同埋榖神星一齊被定義為矮行星。後尾鳥神星、妊神星都定義為矮行星。 天文

雪

係由雲降落嚟嘅結晶水，通常係一啲好細嘅冰變成嘅雪花。雪花之間有好多空位，所以雪感覺好軟，除非質實佢。 雪係大氣中水蒸汽響零度之下整成，最後落雪到地。雪花無雨點咁實，所以雪花係發得開過雨點啲，八份雪只有一份雨咁多水。 鏟雪 喺市區，落咗嘅雪會喺一段時間之後被鏟走，等城市可以正常運作，即係可以如常返工返學等等。鏟雪可以人手用雪鏟鏟，或者可以用鏟雪機。經常落雪嘅地方可能有法例規定要居民自己鏟走屋企前面嘅雪，但係馬路同高速公路嘅雪就會由政府鏟走。 文化 雪月花 白雪公主 雪

坦克車

坦克車，有時淨係叫坦克，由英文tank音譯過來，係一隻有履帶、有裝甲嘅戰鬥車。佢靠直接開火對付敵軍。坦克車用嘅係有重裝甲，配上火力大嘅武器，可以響好多隻地形高速行走。 坦克通常裝備大口徑炮管同埋幾支防空、同軸機槍。坦克多數用旋轉炮塔，有少數用緊固定式主炮。坦克主要由武器系統、火控系統、動力系統、通信系統、裝甲車體之類系統組成。大多數現代坦克有一定嘅潛渡能力。 雖則開架坦克車要好多錢，運費貴，但係喺現代戰場佢係所向披靡，靈活多變，可以震懾步兵同攻擊地面目標。

保加利亞

保加利亞，官名保加利亞共和國係東南歐洲一國。1908年9月22號自鄂圖曼帝國獨立。 保加利亞同五國接壤，北面有塞爾維亞，西有北馬其頓，南有希臘、土耳其，東面係黑海。 歷史 保加利亞大概三千年前有先民色雷斯人居住，公元前六百年做過希臘殖民地。 至於國名由來，有意見嚟自突厥話，意思係「反抗者」。 България | Европейски съюз，歐洲聯盟

車

車係交通運輸工具，多數都用轆行走，通常都係用響地上行。車利用轆響地上轉動前進，響轆嘅軸加上額外支架去載人運嘢，用以減省運載之力。轆嘅數目可以係一個或好多個，睇佢嘅用，例如，單輪單車或者某啲手推車只有一個轆，單車，電單車通常有兩個轆，三輪車有三個轆，私家車之類就有四個轆。 車亦都引伸做到用轆，或者會轉嘅機械，好似衣車，水車，風車，車床咁。 電車 馬車 黃包車 手推車 三腳雞 單車 坦克車 車大炮 鐵路 靈車 十字車 車軚 呔盤 水車 中國象棋 跑車

轆

有時叫輪，係圓形嘅嘢加上軸，佢轆嗰帶住成個軸郁。因為佢係轆嘅關係，佢可以減少摩擦。轆多數用響交通工具，亦都會用響其他會要轉嘅嘢上面。 轆嘅原理 轆本身同地面嘅接觸點任何時候都得一個，接觸面積小，可獲得近乎零嘅摩擦 轆嘅軸承嗰度會使用滾珠減少同轆嘅軸承位摩擦，原理同上。 可以睇下 有轆嘅交通工具 火車，電車，單車，電單車，三輪車，的士…… 有轆嘅機械 衣車，水車，車床 ，齒輪……

輪

輪可以指： 轆，一種好常見嘅機械 認股證，一種證券 齒輪嘅簡稱 輪船嘅簡稱

尼日利亞

尼日利亞，正式叫尼日利亞聯邦共和國，係一個西非國家。位置响非洲嘅畿內亞灣西岸上面，西面係貝寧，北面係尼日爾，東面係乍得同喀麥隆，南面就係畿內亞灣。尼日利亞係非洲各國之中最多人嘅國家，全世界來計就排第7。尼日利亞係英聯邦成員國。 尼日利亞嘅首都原本係西南沿海嘅海港城市拉哥斯，1991年12月搬咗去响全國正中間既阿布札。 尼日利亞有超過250個民族，但最有影響嘅係豪薩-富拉尼、約魯巴、伊博呢三個族，1967年至1970年之間嘅尼日利亞內戰對呢三大族嘅結構產生咗好大影響。 歷史 早期歷史 諾克文明被認定係尼日利亞最早嘅文明。佢係一個喺公元前1500到公元200年喺尼日利亞東北部嘅文明。 主要城市 阿布札，首都 恩古魯 邁杜古里 卡諾 卡齊納州 索科托 扎裡亞 卡杜納 喬斯 包奇 約拉 馬庫爾迪 埃努古 阿巴 卡拉巴爾 哈科特港 瓦裡 貝寧城 拉哥斯 伊巴丹 奧紹博 奧博莫紹 伊洛林 政府網頁 總統府網頁

紫禁城

紫禁城係大明大清兩代嘅皇宮，明成祖朱棣永樂四年開始起，至到永樂十八年先起好，位置喺北京東城區，南靠中山公園同北京市勞動人民文化宮；北靠景山前街；西靠中南海；東靠北池子大街。因為中國為取消帝制，成立共和國，官方就改口叫佢故宮，同時因爲瀋陽亦有瀋陽故宮，爲咗區分，亦會喺前面加多嗌北京故宮。 故宮規模龐大，面積有成720,000平方米，有800間屋同多過8,000間房。佢係自1416年到1911年呢五百年間中國嘅權力中心所在。1987年，紫禁城畀聯合國教科文組織認定爲世界文化遺產，之後喺2004年加埋瀋陽故宮，並列爲「北京及瀋陽嘅明清皇家宮殿」。 攷 世界文化遺產：北京及瀋陽嘅明清皇家宮殿：清瀋陽故宮 北京故宮博物院：《超越時空的紫禁城》 台北國立故宮博物院 北京城池、北京皇城、故宮改建計劃 南京明故宮、瀋陽偽滿皇宮博物院

塑膠

塑膠係一類人造或者半人造嘅聚合產品，包括有機嘅加成聚合物或者縮成聚合物。裏面可能加啲其他嘢令到佢慳錢啲或性能好啲。有時有一啲天然嘅聚合物都叫做塑膠。塑膠可整到唔同形狀，可以變膜，又或係纖維。唔同塑膠有唔同特性，有啲就耐熱，有啲就夠硬，有啲就自動還原形狀，隻隻唔同。因為佢可塑，成份平均，夠輕，響唔同工業都用得到。塑膠亦有各種色水，有啲係透明。 類型 塑膠簡單可以分為軟膠同硬膠，而詳細分類如下： 玻璃 連出去 國立台灣大學 塑膠加工實驗室 香港塑膠廢物回收同循環再造

黃曆

曆，唐人之曆，別稱黃曆、夏曆、皇曆、農曆、舊曆、唐曆、陰曆、漢曆等等，為天文曆，以觀測同推算日月星辰為曆。古時只統稱為曆，如今種種叫法，為民國改行西曆以後，要分辨而加名。古時曆法推算，要配合天象，每每不合就改曆，考證有名過百部，頒令過有五十幾部。要指出邊一部先有得講。據陳遵媯著中國天文學史，漢以前之曆，有黃帝曆、顓頊曆、夏曆、商曆、周曆、魯曆。除咗有出土秦漢文物，見到顓頊曆之外，其他都不可考。確立今日曆法原則，為漢皇帝劉徹所推之太初曆。之後出名有四分曆、乾象曆、景初曆、大明曆、麟德曆、大衍曆、宣明曆、會天曆、授時曆、大統曆、時憲曆等。而現今至後一部曆法，為大清乾隆七年所頒之癸卯元曆，一直用到今日，故此，正名為癸卯元曆先啱。大清以後唯一變化，只係跟咗東八時區，東經一百二十度星象為準。以及對照西曆同星期。定好時間，皆因曆法之於天文現象，時間非常之敏感，朔與氣之時刻，歸邊一日，會影響推算，不然各地年月日，可以完全唔同，咁就大件事。 曆法源於中國，傳到日本，韓國，越南東亞各國。以往朝鮮、安南、琉球，大清都送曆過去。然而現今互不統屬，不同經度曆日，推算有異。日本長年用大唐宣明曆，用咗八百年，先至受授時曆影響，編咗貞享曆。現今各國改用西洋格里曆，傳統節日有時會睇返曆法定日子。民間星相更不可脫離。然而，各地所用之曆，並不一致。 孫文就任中華民國臨時大總統，就宣佈廢大清所用曆法，改行西曆，然而無人聽佢支笛。直至中國國民黨得勢，一九二九年一月一號，強制民間禁用夏曆，用者受罰，不過係無乜效。 當時革命呼聲急於變，廢曆之舉，抄日本明治維新，日本叫廢曆做舊曆，西曆為新曆，中華民國亦然。亦因西曆為陽曆，不明就裏者，誤稱傳統曆為陰曆。當然有啲盡力維護傳統，托古而言，黃曆為黃帝之曆，夏曆為夏人之曆。當然，黃帝有黃帝曆，夏人有夏曆，同今曆唔同。 皇曆不見於經傳，或相對於私曆而言，並非專指某曆。按此亦從而有說，因推翻大清，唔講皇曆講黃曆。 相對於西曆而言，唐人之曆叫唐曆或者漢曆。 中華人民共和國成立後，共產主義掛帥，講求破舊立新，講黃曆、夏曆依啲封建思想，不識時務，就改稱農曆。實情傳統曆法唔淨止係農，無論士農工商都要過節、拜神同占算。咁當然，亦要廢止所有占算曆以及諸神誕，此等視為唯心論，與主流唯物論相左。直到中共改革開放之後，先至漸漸放寬，而家大陸又興叫老黃曆。至於香港、澳門、臺灣，就叫法紛紜。 現今曆法本身，並非單純屬陽曆定屬陰曆，歸為陰陽曆，亦不完全，皆因重有干支曆。陰陽曆，按定義為，以陽曆調整之陰曆，有置閏月。故此當今之曆，實情為陰陽曆，加上純陽曆之二十四節氣，再加上干支紀日，三者合一。 曆法 現時所用癸卯元曆之法，要點有三。一者，基於日行在天之赤經時刻，定節氣。二者，月朔時刻，定月首。三者，六十干支循環。其他細處，如年神方位，九宮飛星、演禽二十八宿，建除，六十甲子納音、七政四餘等等。至於頒曆要咁多占卜內容，皆因朝廷禁民間私曆，而占卜又要用到。唯有官出通書做埋嗰份。詳細可見於協紀辨方書。 干支紀日，源自殷商。至少自春秋至今，都屬可靠，循環無斷。癸卯元曆承襲不變。 癸卯元曆，上承時憲曆，為定氣定朔，只要符合天文日月時刻，同天文計算一樣。而冬至必在十一月。閏月，以冬至後首個無中氣月計，其餘唔使理。 朔望月由正月到十二月，亦配以地支。正月寅、二月卯、三月辰、四月巳、五月午、六月未、七月申、八月酉、九月戌、十月亥、十一月子、十二月丑。承自漢大初曆建寅。 除咗朔望月之後，亦有按節氣為月，為節氣月，屬陽曆。一種按十二節氣，立春為首，分十二個月。另一種按十二中氣，大寒為首，分十二個月。對某啲風水命理流派，至為重要。按歲而唔按年。 例子 用公曆2016年至2017年時候嘅丙申年十一月至丁酉年十月為例。冬至係喺丙申年十一月廿三。去到大暑嘅時候係丁酉年六月廿九，但係下一個中氣處暑要去到下下個月嘅初二。由於丁酉年六月嘅下一個月冇中氣，所以要置閏月，於是乎叫「閏六月」，處暑就喺丁酉年七月初二。 又以公曆2033年至2034年嘅癸丑、甲寅年為例。處暑喺癸丑年七月廿九，下一個中氣秋份喺下下個月嘅切一，照計要置閏月。但係置閏之後，冬至就會落喺癸丑年十月三十，違反「冬至一定要喺十一月」嘅規定，於是唔置閏，冬至定做癸丑年十一月三十。另外冬至下一個中氣大寒係喺下下個月初一，成為冬至後首個無中氣月，所以癸丑年十一月嘅下一個月成為癸丑年閏十一月。 史 遠古 未有記戴之前，亦可以藉文物，以及人類文明演化，從中睇出。一族之首當為巫，通天地，通鬼神，曉得觀察天地萬物。憑此，帶住下民，適時做事，方能趨吉避凶。 上古曆法，同天地觀察分唔開。天文周期要靠長期觀察，並唔三幾世人可以做到。就算得到週期，都好粗疏。無返千歲百年承傳，係做唔好。故此族長口耳相傳，抑或紋身繪圖，或者傳器物，就如累積落來。 開先掌握到為日夜，以及月相，週期短，一望就明。然而咁並唔足夠，至重要為掌握季節。無論捕獵、採集、捕魚、耕田、避災如此種種，都要預知季候。季節來時，都有預兆，或如天地變化，落雪、結霜、江水氾濫、大雨、無雨、變熱、變冷、行雷閃電、東風西風、南風北風等，或如草木變化，落葉、發芽、開花、結果，或如禽獸蟲魚之變，蟲來蟲去，鳥來鳥去、蟲鳴鳥鳴、獸換毛換角、魚種出沒等。此後，無論夏小正、定月令、定七十二候，都寫落季節與物候。 然而有物象都未算可靠，而且只能見到物象先至知。世世觀察日月星辰，發現到佢地有規律，可以同季節聯埋一齊，憑住規律，族長可以推算，並預知季節。 先民先辨到東西、後辨出南北。日出東方、日落西方，乃恆古不變。然而日出日落方位，按時節，會有規律，循環變化。之後又有日杆樹影，定為圭表，得知時刻，得知方位，得知季節，曉明規律，更之方便。日照至短之日，正午日影一歲中至長，此為冬至。日照至長之日，正午日影一歲中至短，此為夏至。 要知季節，又可以䏲星，每當一族重要時節，如大水，如落種，諸如此類，就見某光星升上，歲歲見到，就知季節到臨。古埃及、兩河流域、古印度，江水大發之季，較為單一，而華夏江河分佈甚廣，地唔同，水旱種植季節都唔同。而且作物品種相當多，如南方水稻，古時去到山西都有。所以族中要星都有唔同。古籍提到如火，昴，鶉鳥之類，本來就為上古各族之星。日落後，日出前，子夜時等，各有各祕傳。 曉一日時刻，曉月相，曉順序數日，曉季節，如此種種，曆法要素就具備。用上古之言，即通天地，洞悉天機，無往而不利。如此為華夏文明之開端。 上古 根據史記，首套曆法係軒轅黃帝頒嘅，之後顓頊、帝嚳、堯同舜都修訂過。 史記五帝本紀下黃帝有寫 推算曆日，因而後世叫黃帝曆。 曆法源於先民天文觀察。古代生活靠天而定，天體運行會對地上面嘅動植有影響，尤其係日同月。中國現存最早嘅文字甲骨文，就成日見到記低天象異動。詩經亦有唔少記載。呢啲紀錄就講明商、周時期極之重視曆法計算，同今時今日，黃曆以日月定時嘅特性一致。雖則原則係一樣，但係唔同時代同地方都會有計算方差異。 秦 秦國擊破六國，一統華夏，曆算亦以秦國為準。秦用顓頊曆，紀月以朔望月計。由出土秦簡得知，此曆由正月到十二月，而十月秋收後，為之新年，如此，古書寫建亥。而閏月就置於年尾，即九月之後，稱為後九月。要避始皇帝嬴政之諱，正月曾改名端月。 殷商之干支紀日，秦亦浴用，而且有寫上建除之日。 漢 漢，滅秦同滅項羽之楚後，採用黃老之術，無為而治，得以生息。故此亦沿用秦制，用顓頊曆。直到劉徹做皇帝，先至改革為太初曆。太初曆定立之原則，為後世所用，分別只為推算幾精密，幾符合天象。顓頊曆建亥，太初曆建寅。顓頊曆置閏喺年尾，後九月，太初曆置閏喺無中氣之月。如此，太初曆較之於顓頊曆，更貼近天象。 太初曆沿用平氣平朔，平氣者，冬至到冬至之間，二十四節平均分配，無理地球公轉行速快慢。平朔者，大月小月輪流用，大月三十日，小月二十九日，無理月公轉之快慢。平氣用到大明未年，平朔用到大唐先至改。 平氣好處為簡單，只要無中氣置閏。差異只係好少，不過始終同天文現象差少少，所以一到用到大明，都無問題。 平朔好處為大月小月簡單可知。不過月相唔同步，朔日唔喺初一，亦會有困擾，日食月食就唔喺初一十五。不過改為定朔，大小月分佈就無咁簡𠴱。南北朝時，祖沖之已經想改，寫咗大明曆。之但係到要到大唐時，先下定決心改用定朔。 漢第二次改曆，為四分曆。 唐 大唐之曆，較諸前代詳細，大隋時總結南北天文占星曆法，大唐時就更上一層樓。加上佛教推動西域占星交流，如此華夏占算術越來越豐富，宋 大宋承襲大唐曆算，而且精益求精，促成天文觀測更為精良。由宋史之中，見到觀天較前代仔細。 元 大元滅宋之戰，非常之慘烈。以致官內祕傳之天文曆法散失。之不過，大元領土甚大，郭守敬喺各地設置天文臺，觀測星象，因而出咗授時曆，曆算更之精確。 近代 2017年5月12號，中國國家質量監督檢驗檢疫總局同國家標準化管理委員會發佈《農曆的編算和頒行》，同年9月1號起實施。 官曆與私曆 官方唔同年代都會修訂曆法，等佢可以更加準確，同天象吻合。古代對日食同月食好敏感，因為大家都睇成係凶兆，要多加留意。皇帝都會要求準確預測日食月食嘅時刻，萬一曆法唔準，就會改曆。自大唐起，官方禁止其民間用其他曆法。 民間有時會有私下用另套曆法，同官方唔同。唔用官方曆，有時係因為占卜嘅需要。 干支 黃曆唔係單純一套方法紀日，重有用一套六十為一個循環嘅干支來紀日。之後干支重用來紀月同紀年。 香港天文台提供嘅西曆及夏曆日期對照表：TXT版、PDF版 中國國家標準GB/T 33661-2017：農曆的編算和頒行

陰曆

陰曆，太陰之曆，曆一種。陰曆睇月，按月相之盈虧，來判斷月嘅周期，此為朔望月。另有種陰曆，按月行白道上，月每日行，皆對唔同恆星，月返去到同一星位，或者睇同一赤經，此為恆星月。恆星月短過朔望月，兩者相差兩日。 朔望月而言，朔在日月相合，日同月同一赤經，睇唔到月。望，在日月相沖。日同月相反方向，會見月圓。朔之後初見月光叫朏。古時至初都以朏做月首，至為直觀。後尾計算技術高咗，計到日月同經，用朔來就更精準。月相除咗方便睇之外，日月方位，會影響潮漲潮退，月相光暗，會改變生物行為，生理週期，捕獵、捕魚，或者兵家等，都恆星月，要睇星象，逐日所到之星為月舍，睇月嘅星位，就得出邊一日。由於恆星月有介乎二十七日到二十八日，會有二十八宿或二十七宿。 華夏有兩者都有用到。朔望月為曆法基礎，以朔日為月首，而且日食月食，亦與朔望月相關，必須計算。恆星月，為上古之民紀日所用，衍生出二十八宿。之不過後尾已好少用來紀日，而且歲差之故，流傳二十八宿位置，同白道偏離好大，除非換一套先有用。大宋以來通書寫二十八宿，與天象無關，實為占卜之演禽術得來。 有陰曆自有陽曆，按日行斷定年季同埋日。華夏唔單止用陰曆，重有用陽曆，即二十四節氣，七十二候。 回曆保留上古遺風，用朔望月編曆，皆因回教先知話要睇朏之日，定為月首。十二個月為一年。故此回曆，同季節完全無關，完全用唔到農事之上。而十二個月係短陽曆十日左右，年數會快過陽曆好多。所以實務唔靠回曆，回曆只限於宗教同紀日之用。 曆法

克羅地亞

克羅地亞係歐洲東南部一共和國，處於地中海、中歐同巴爾幹半島交界，1991年從南斯拉夫社會主義聯邦共和國宣佈獨立，首都係薩格勒布。 2011年6月30號，歐洲聯盟宣佈已經完成同克羅地亞嘅入會談判，同年12月正式簽約。條約經2012年1月嘅公投確認之後，2013年7月1號正式成為歐盟成員國。 克羅地亞係世界上最早發明領呔嘅國家。 注釋 攷 Hrvatska | Europska unija，歐洲聯盟

26

26係25同27之間嘅自然數。唐字寫成二十六。 唐字 唐字可以寫成二十六；防簒改及睇錯寫法係貳拾陸。 文化 「26」係一啲香港人對「電單車」嘅一個花名，意思就係「兩個轆」。 整數 自然數

27

27係26同28之間嘅自然數。唐字寫成二十七。 唐字 唐字可以寫成二十七；防簒改及睇錯寫法係貳拾柒。 整數 自然數

28

28係27同29之間嘅自然數。唐字寫成二十八。 唐字 唐字可以寫成二十八；防簒改及睇錯寫法係貳拾捌。 整數 自然數

29

29係28同30之間嘅自然數。唐字寫成二十九。 唐字 唐字可以寫成二十九；防簒改及睇錯寫法係貳拾玖。 整數 自然數 質數

30

30係29同31之間嘅自然數。 唐字 讀法係「粵拼：saam¹ sap⁶」，一般寫成三十；若果後面有字緊跟，可用單字縮寫卅，讀「粵拼：saa¹ aa⁶」；「卅」喺其他情況讀「粵拼：saa¹／saa⁴」。 若果要避免以後俾人簒改或者睇唔清，會用大寫叁拾。 整數 自然數

電容器

電容器，可以簡稱做電容，英文叫，香港人叫做，係一種儲存電荷嘅電器零件。平行板電容器係常見嘅一種，佢利用兩塊片之間嘅電場蓄起電荷。佢駁咗電之後，兩塊片就會帶電荷，一塊正，一塊負，兩塊嘅電量都係咁多。 電容通常用嚟蓄能量，亦都可以分隔高頻同低頻訊號，所以有人用佢嚟做過濾。 電子元件

電荷

電荷係物質嘅一種守恆性質，佢係物質喺俾人擺咗喺個電場入面嗰陣會受力嘅原因。電荷有得分兩種：正電荷同埋負電荷，佢哋喺原子入面通常係分別由質子同埋電子帶嘅。同性嘅電荷會相斥，而異性嘅會相吸。一舊整體上唔帶電荷嘅物體就係所謂嘅中性。電荷呢個概念係成個電磁學嘅中心，喺廿世紀之前，人類對佢嘅研究形成咗古典電磁學呢套理論框架。喺啲物理學算式入面，電荷通常都係俾人用 或者 嚟表示嘅，而佢喺國際單位制嗰度嘅單位係庫倫。 電荷同磁息息相關。帶電荷嘅嘢會產生磁場，而佢哋自己又會俾磁場影響返轉頭，形成電磁場。郁緊嘅電荷－即係所謂嘅電流－俾人放喺一個磁場裏面會產生一種叫勞侖茲力嘅力，呢種力又會令到電流嘅方向有所改變。 點發現 喺大約公元前 6 世紀嘅古希臘嗰陣嘅數學家泰勒斯經已講咗話佢哋曉透過用動物嘅毛皮捽落去其他物質嗰度嚟產生電荷。啲古希臘人留意到帶電荷嘅琥珀可以吸引一啲輕嘅嘢，例如係頭髮，而且佢哋仲發現咗如果佢哋捽舊琥珀捽得夠耐，舊嘢仲曉產生火花。呢個現象俾後嚟啲人研究，並且改名做摩擦起電效應。 現代科學對電荷嘅研究係由 17 世紀頭開始嘅。喺 1600 年，英格蘭科學家 William Gilbert 寫咗本《De Magnete》，並且引用咗拉丁話字「electricus」－而呢個字打後就演變成英國話入面嘅「Electricity」呢個字。喺 1660 年，德國科學家 Otto von Guericke 發明咗第一部靜電發電機，令到現代嘅電磁學全面噉開始發展，喺跟住落嚟嘅 18 世紀好快就有出嗮正電負電同埋電場呢啲概念。 電荷嘅實驗喺屋企都可以做：將一大柞物體捽到起靜電之後，就會發現啲物體當中有啲會互相吸引，有啲會互相排斥。而且仲會有得將呢柞物體分做兩大組：同一組入面嘅物體都會互相排斥，而且冚唪唥都會同第組嗰啲物體吸引－即係話電荷有得分做兩種：就噉叫住佢哋做「正電荷」同「負電荷」－總之是但一個做正，另外一個做負就得。當兩舊帶好勁電荷而且唔同性嘅物體掂埋一齊或者擺得好近嗰陣，佢哋之間會產生一股突然嘅電流，呢個過程完咗之後兩舊物體就唔再帶電或者帶嘅電會變弱咗－即係話喺呢個過程途中電荷喺嗰兩舊物體之間郁動。呢個過程就係所謂嘅靜電放電，如果牽涉喺一次靜電放電當中嘅電荷量夠勁，放電嘅過程嗰度仲會產生光同熱－即係產生火花。 概論 摩擦起電效應 當有人將一塊玻璃同埋一舊樹脂－而兩件嘢都唔帶電－捽落對方嗰度、跟手再掂住對方噉擺埋一齊嘅時候，兩件嘢唔會顯示有帶電嘢有嘅特徵。但係當佢哋俾人分開咗，佢哋會互相吸引。跟住將第二塊玻璃捽落去第二舊樹脂嗰度、再將佢哋分開、並且將佢哋擺近第一塊玻璃同埋第一舊樹脂嗰度嗰時，會發生啲噉樣嘅事： 兩塊玻璃會互相排斥； 兩塊玻璃都會曉吸引兩舊樹脂； 兩舊樹脂會互相排斥。 呢種係一種電嘅現象，而有呢啲特徵嘅物體就算帶電或者起咗電。要令到物體由冇電變到帶電有好多方法，其中一種就係靠將兩件唔同物料嘅物體互相捽就整到－呢個就係所謂嘅摩擦起電效應。如果是但揾一對用唔同物料整而且唔係玻璃唔係樹脂嘅兩件物體摩擦起電，會發覺佢哋一件會吸引頭先嗰兩塊玻璃排斥頭先嗰兩舊樹脂，而另一件就相反，於是乎就有咗「正電負電」嘅概念。喺科學界，一般慣例都係會將起咗電之後吸引玻璃排斥樹脂嗰啲嘢當做帶正電，而相反嗰啲帶負電－呢個查實純粹係一個慣例，只要將一方當正另一方當負，計出嚟嘅數就唔會有問題。 微觀特性 好多次原子粒子都帶電荷。對於量子力學理論嘅研究發現咗，電荷係定量咗嘅，即係話電荷呢家嘢唔係砍幾細件都得，而係有某啲基礎單位嘅－所有帶電荷嘅嘢身上嘅電荷量實係 e 嘅倍數，而如果有件物體佢帶嘅電荷量啱啱好等於 e，噉佢身上帶嘅電荷除咗變成 0 之外就冇得再減少。電荷嘅定量性有得用美國物理學家 Robert Millikan 嘅油滴實驗嚟揾出。 根據慣例，一粒電子帶嘅電荷係負數而一粒質子帶嘅電荷係正數。兩粒同極嘅帶電粒子會相斥，而異極嘅會相吸。庫倫定律呢條物理定律將兩粒帶電粒子之間嘅靜電力量化，表示兩粒帶電粒子之間嘅力－無論係吸引力定係排斥力－喺數值上係同嗰兩粒粒子帶嘅電荷量成正比，並且同佢哋之間嘅距離平方成反比嘅。呢條定律用數學方程式表達嘅話係： 喺呢條式入面， 係兩粒粒子會感受到嘅力； 係庫侖常數，呢個常數嘅數值大約係 ； 同 係兩粒粒子分別帶嘅靜電量；而 就係兩粒粒子之間嘅距離。 宏觀特性 一舊宏觀物體身上嘅電荷量係組成佢嘅粒子嘅電荷量嘅總和。原子多數都係有住相同數量嘅質子同電子嘅，而質子同電子身上帶嘅電荷數值上一樣，所以一粒原子通常整體上都唔帶電荷；之但係一舊宏觀物體好多時都會有些少離子，離子係多咗啲或者少噉咗啲電荷嘅原子，所以會帶非零嘅電荷。喺組成一舊宏觀物體嗰陣，嗰舊嘢入面嘅普通原子同埋離子會聚集，而異極嘅離子會因為相吸嘅靜電力而黐埋一齊，但係舊嘢入面嘅正離子同埋負離子未必數量一樣－就係因為噉，一舊宏觀物體身上嘅電荷量通常都差唔多係等如零，但係又好少可會啱啱好等如零。 另一方面，就算一舊物體嘅總電荷等如零，都仲有可能會有佢入面嘅電荷分佈唔均勻嘅情況。喺呢個情況就係所謂嘅舊嘢極化咗。因為極化而有嘅總體電荷就係所謂嘅束縛電荷，而因為電子往來而有嘅總體電荷就係所謂嘅自由電荷。而一舊物體內部嘅電荷如果會向住某個特定嘅方向郁，呢股流動就係所謂嘅電流：由導電物料組成嘅物體有得以電流呢啲途徑攞到或者甩走啲電子－電子係帶負電荷嘅－並且就噉維持住整體帶正電荷或者負電荷嘅狀態。 當有一舊物體身上嘅總體電荷唔係零但係啲電荷又唔郁，噉呢個現象就係所謂嘅靜電。靜電好容易產生，將兩舊唔同物料嘅物體互相捽就整到。用呢個方法可以將一舊物體身上嘅電荷移去另一舊嗰度，令到啲物體起靜電，而根據電荷守恆定律，如果有兩舊本嚟總體中性兼且受隔離嘅物體交流咗電荷，噉佢哋喺交流完之後各自帶嘅電荷實係數值一樣但係正負相反嘅。 靜電同電流 靜電同電流係兩個相關嘅現象。兩者都牽涉到電荷，仲有可能喺同一件物體入面同時發生。靜電係指一件物體帶住明顯非零電荷嘅物體身上啲電荷唔郁。根據庫倫定律，電荷冚唪唥都會向其他電荷施一股吸引或者排斥嘅力，而如果有兩件帶異極電荷嘅嘢達到某啲條件，佢哋就有可能會交流電荷－呢種現象就係所謂嘅靜電放電。 相反，電流係指喺一件物體內部嘅電荷流動，唔會令到嗰件物體嘅總體電荷多咗或者少咗。最常見嘅帶電荷嘢係帶正電嘅質子同埋帶負電嘅電子。呢兩種帶電荷嘢是但一個流動都會產生電流，而一般根據慣例，啲人講「電流嘅方向」都係講緊啲正電荷嘅流動方向。 相對不變異性 電荷係一個相對不變量。根據相對論，當一件嘢郁嘅速度開始接近光速，佢嘅長度同埋質量會變。相比之下，電荷就係一個相對不變量－即係話一件嘢嘅電荷量唔會跟住件嘢嘅速度改變，一個帶有 噉多電荷嘅物體無論佢速度有幾快，佢嘅電荷量都仲會係 。 電荷守恆 根據電荷守恆定律，俾是但一個受隔離嘅物理系統，佢裏面嘅電荷實係守恆嘅－即係話一個受隔離嘅物理系統絕對唔會無啦啦多咗或者少噉咗啲電荷。如果有個系統多咗或者少咗啲電荷，噉啲電荷實係經某啲管道由第個系統嗰度走咗嚟或者走咗過去第個系統嗰度－即係話呢個系統並唔係「受隔離」嘅。用方程式表示嘅話，喺是但一個特定嘅空間入面， ；又或者可以寫做 。 當中 係嗰個空間入面嘅電荷量， 係嗰個空間入面嘅電荷密度， 係嗰個空間嘅容量， 係時間，而 係電流。第一條式表示咗電流係電荷量隨時間嘅導數，用日常用語講就係「電流係電荷量隨時間改變嘅率」；而第二條式將 換咗做「 隨住 嘅積分」，用日常用語講就係「所有單位容量入面分別嘅電荷密度加埋一齊出嗰個數」－即係總電荷量。呢兩條算式表示咗一樣嘢：如果有個系統佢多咗或者少咗電荷，噉實係因為有一啲電流流經佢，反之亦然。 物理學 牛頓力學 電磁學 庫倫定律 古典電磁學 量子電動力學 電磁波 拎 Coulomb's Torsion Balance － 庫侖定律嘅扭力天秤實驗 How fast does a charge decay? History of the electrical units. 攷 電

Terminus

基地係阿西莫夫嘅銀河帝國科幻世界裡面，基地三部曲中一個自治世界；所在之行星係 Terminus。Terminus 位於銀河系邊緣，望上天空亦都無乜星睇，故名，Terminus 表面，絕大部份係水；氣候溫和。 表面上，為掩人耳目，基地建立嘅目的係編輯銀河百科全書 (Encyclopaedia Galactica). 實際上 Hari Seldon 建立基地，以喺 Psychohistory 預言嘅銀河帝國崩潰之後嘅千年動亂中，保存科技同文化嘅種子，以利動亂之後重建一個更加繁榮穩定嘅「第二帝國」。 參考 基地三部曲 1：基地 Foundation (1951年), ISBN 0-553-29335-4 基地三部曲 2：基地與帝國 Foundation and Empire (1952年), ISBN 0-553-29337-0 科幻 cs:Seznam planet série Nadace#Terminus sv:Stiftelseserien#Platser

愛爾蘭共和國

愛爾蘭共和國係歐洲一國，歐洲聯盟成員國，位於歐洲西北海岸嘅愛爾蘭島，佔嗰個島南部嘅5/6面積。剩低嘅東北部嘅1/6面積屬於大不列顛同北愛爾蘭聯合王國，稱為北愛爾蘭。 愛爾蘭共和國憲法規定國名係「Éire」，直譯中文即係「愛爾蘭」，但係呢個名喺外交上有時候有爭議，因為喺愛爾蘭蓋爾文入面「Éire」可以指成個愛爾蘭島。1948年通過嘅愛爾蘭共和國法案規定「愛爾蘭共和國」係國家嘅正式名。 政區 邊處好玩 莫爾懸岩 基拉尼湖 博拉尼城堡 滑特福城堡 約翰王城堡 嘉連打羅格 布倫 克萊史特秋治大教堂 萊斯利城堡 倫敦德里城 巨人堤道 Éire | an tAontas Eorpach，歐洲聯盟 愛爾蘭 愛爾蘭政治

盧森堡

盧森堡，全名盧森堡大公國，係歐洲一內陸國，俾法國、德國同比利時包圍，係歐盟成員國。喺2015年2月人口有562,958。目前喺全球唯一嘅大公國。 佢係一個已開發國家。由於佢喺歐洲中央嘅地理位置，所以有重要嘅戰略地位。因為噉，法蘭克王國、西班牙、奧地利等歐洲強國都喺唔同時間統治過佢。佢喺1839年倫敦條約之下以大公國形式獨立咗。 Luxembourg | Union Européenne ／Luxemburg | Europäische Union ，歐洲聯盟

摩納哥

摩納哥公國，簡稱摩納哥，係一個城邦國家，歐洲嘅微型國家之一，兼係世界上人口最稠密嘅國家之一。摩納哥屬亞熱帶地中海式氣候，夏天乾燥涼爽，冬天潮濕溫暖。年均氣溫係16攝氏度，年均降水量係500至600毫米。 地理位置 摩納哥係全世界第二最細嘅國家。摩納哥位於法國南面，除咗靠地中海嘅南部海岸線之外，全境北、西、東三面都畀法國圍住，主要係由摩納哥舊城同隨後建立嘅週遭地區組成。 摩納哥地形狹長，東西長大約3千米，南北最窄嗰度得200米。境內好多山仔，平均海拔唔夠500米。 摩納哥全國分咗做四區：摩納哥維爾、蒙地卡羅、康達敏同埋芳薇耶，其中又以蒙地卡羅最出名。一年一次嘅蒙地卡羅大賽車，用呢區嘅街巷當做比賽跑道，刺激精彩唔可以一般而論；重有豪華嘅賭場，知名度之高，連賭城拉斯維加斯都有一間飯店就叫做蒙地卡羅。 旅遊 摩納哥邊境無警衛、海關，當然就唔使簽證入境，至於水電、軍隊同埋貨幣就同法國共用，唯一有摩納哥風味嘅係佢嘅郵票同埋郵戳，而且價錢合理，最好嘅紀念品就係從呢度寄返張明信片返去。 經濟 摩納哥王室喺1870年取消徵收國民嘅所得稅，將摩納哥變做有錢人嘅避稅天堂，間接噉刺激咗呢個小國嘅經濟發展。

荷蘭

荷蘭，當地名尼德蘭，係荷蘭王國一個構成國，位於歐洲大陸西北部，瀕臨北海，同德國、比利時接壤。荷蘭海拔好低，好多地方接近甚至低過海平面。佢以海堤、風車同寬容嘅社會風氣出名。荷蘭有阿姆斯特丹同海牙兩個首都，阿姆斯特丹係憲法確定嘅正式首都，但係政府、王宮同大多數使館都喺海牙。國際法庭都喺海牙。 國名 嚴格來講，「荷蘭」祇能夠用來表示尼德蘭王國嘅兩個省：南荷蘭省同埋北荷蘭省。宜家中文同好多語文已經習慣咗「荷蘭」同佢嘅對應詞來代表成個尼德蘭王國，因為荷蘭省嘅水手行船最叻，最先同遠東有接觸。 文化 荷蘭人出名慳錢同埋思想好開放，重中意同追潮流。 荷蘭節日 荷蘭國歌 荷蘭民歌 荷蘭國旗 荷蘭國徽 荷蘭名人 荷蘭藝術 荷蘭廚藝 荷蘭神話故事 荷蘭文學 荷蘭唐人 荷蘭唐人街 地理 成個荷蘭基本上都係平原，但係好多都低過海拔1米，有啲重低過海平面。所以荷蘭人成日都喺海邊起保護堤。 經濟 荷蘭係平原，農業自然好早就發展得起來。荷蘭農產品出口量係世界第三位，年年出口唔少花同奶類製品。 荷蘭由15世紀已經搞對外貿易，所以佢嘅銀行亦都係好出名。ING集團喺世界500強入面排第13位，而荷蘭銀行就排第67位。 荷蘭由1999年1月1號開始用歐元。 史 喺羅馬人嚟呢個國家之前，一早就有日耳曼人嘅一支－巴達維亞人住喺呢道。對羅馬人嚟講，佢哋只不過係野蠻人，但經過羅馬文化嘅傳入，佢哋已經知道點樣去務農。 後來，荷蘭成為一個商業中心，有錢嘅生意人用錢買咗自己住嘅城市，脫離當時嘅封建制度。 但係法國國王不斷要求徵稅，重捉咗其中一啲英國嘅羊毛提供者，令英國喺出口遇到問題，荷蘭亦冇辦法如期造衫做生意，因荷蘭人支持英國同法國人嘅天敵勃艮第一齊攻打法國，即英法百年戰爭，原本英國嘅形勢十分之有利，但係因為聖女貞德等人嘅阻撓，英國戰敗。 政治 喺2013年4月30號女王卑雅特歷絲退位，由大仔威廉亞歷山大接替成為荷蘭國王，亦係國家元首，佢係荷蘭自1890年以來第一個男性君主。 政區 荷蘭分為12個省，3個直轄市。12個省分別係： 古羅寧亨，首府古羅寧亨市 菲士蘭，首府列歐華特 德倫特，首府亞燊 北荷蘭，首府哈林 傅利禾蘭，首府利列市 上艾修，首府茲禾勒 希德蘭，首府亞勒南 南荷蘭，首府海牙 宇德歷，首府宇德歷市 北布拉班，首府公爵林 西蘭，首府米杜堡 林堡，首府美斯德歷 3個直轄市都喺加勒比海，分別係： 博奈爾島 聖猶士坦島 薩巴島 攷 Overheid.nl 荷蘭政府 Informatie van de Rijksoverheid | Rijksoverheid.nl Royal House of the Netherlands Tweede Kamer der Staten-Generaal Visit the Netherlands: Destinations, tips and inspiration - Holland.com Nederland | Europese Unie，歐洲聯盟

丹麥

丹麥，係丹麥王國嘅主要構成國，係斯堪的納維亞入面面積最細嘅一個國家，位於歐洲北部日德蘭半島上同附近島嶼。南部就係德國，北部瀕臨北海同埋波羅的海。瑞典同挪威分別位於丹麥嘅西北同北部地區。首都係哥本哈根。 丹麥王國除咗歐洲嘅丹麥本土部份，重有兩笪屬地：法羅群島同格陵蘭。 注釋 Danmark | Den Europæiske Union，歐洲聯盟

新山

新山係馬來西亞第三最大嘅城市同埋柔佛州嘅首都。佢係亞洲大陸最南嘅城市。新山同新加坡只隔住條柔佛海峽；最窄嗰道只有大概一公里闊，就喺呢度新柔長堤同新加坡嘅兀蘭新鎮連埋。新山馬來文同埋英文都寫做Johor Bahru，馬來爪夷文寫做جوهر بهرو。佢嘅英文縮寫JB亦都成日有人用。 地理 250px|thumb|right|新山喺馬來西亞嘅位置 新山喺北緯1度29分，東經103度44分，海拔36.88米左右。1994年之後，新山做咗新山縣嘅總部。新山歸城市理事會管，而佢周圍嘅地方就畀新山市政理事會管。流經新山有不佬河、士古代河、丹牙河、士吉河同埋馬來有河。 氣候 新山屬於熱帶雨林氣候，全年氣溫變化唔大，日照充足，雨量充沛，濕度頗高。一年平均降雨量係2,355.5 mm。 新山12月至第二年2月間吹東北季候風，帶來較多強風同降雨；6月至8月多數吹西南季候風，相對乾燥，但係都會有雨，其他月份風力較細。 全年平均高溫係31.8°C，其中以4月數據最高，平均有32.8℃；全年平均低溫係22.5°C，歷史平均最低氣溫係1月21.9°C。 歷史 1855年，德文公大影．怡巴鹽建立咗新山。新山原名丹宗．布特里。1866年，蘇丹阿布．八卡將柔佛州首府，新加坡嘅德陸不蘭牙搬來，並改其名做新山。1924年，新柔長堤落成。19世紀早期，有唐人嚟新山開發，其中來自台山嘅黃亞福，1887年到1895年之間喺度起咗好多公共設施，其中有好靚嘅蘇丹王宮。蘇丹注意到佢嘅貢獻， 叫佢留喺新山做生意。另外來自潮州嘅陳旭年喺1863年，作為新山嘅税收管理人，設定貿易公司，喺新山種黑兒茶同埋造黑胡椒粉。黑兒茶嘅生意慢慢發達，陳旭年同埋其他來自嘅潮州商人組成咗企業網絡“港主系統”。 1942年1月31號，征服馬來亞嘅日本軍嚟到新山，佔領新山嘅領土。個晚，英軍趁機會炸毀同新加坡連接個長提，希望咁樣做就會阻慢日本軍攻擊新加坡。佢哋喺重未攻擊新加坡嘅時候，率領日本軍嘅將軍山下奉文同均鬚丹怡巴鹽保證兩方嘅友好之後，就借用佢嘅喺王宮嘅高達五樓嘅觀察塔計劃攻擊新加坡。2月7號晚，軍部搭制造出來嘅三板船嚟新加坡。同時，軍部又修補長提，運輸根要嘅材料同埋武器。 1945年日本投降之後，敦．胡鮮．安帶領嘅馬來人嘅政黨巫統喺蘇丹新山王宮成立。1994年，聯邦政府確認新山做城市，達督.夏鹽.亞亞做為新山第一任市長。2003年，政府拆走咗1970年代起嘅林巴古德組屋來起海關大廈。 2006年7月30號，馬來西亞政府公布南柔佛經濟區域呢個計劃，發展南柔佛。馬來西亞政府就分配9億萬零吉，個計劃係大馬第九大發展計劃，同時政府又撥4.3億萬零吉嚟發展新山同埋其他南柔佛嘅地方。呢個工程嘅主要目標係喺南柔佛發展馬來西亞嘅經濟，政府希望經濟區域喺早期嘅階段，吸引多啲商業機構嚟呢度投資佢哋嘅生意。政府喺2006年4月11號正式同經濟區域命名，新名叫做伊斯干達發展直轄區。 經濟 新山嘅主要大量産業地區係喺巴沙古當同埋丹絨浪塞，小同中量産業地區喺係啖杯。新山有三個主要海港：巴沙古當、丹絨不嚟爸同埋柔佛港口。新山每年收到16萬嚟自新加坡嘅旅客，估計提升咗新山嘅經濟60%左右。 人口 照2006年嘅估計，新山有城市人口500,000，密度係 2,703人/平方公里。城市人口入邊，馬來人佔45%，唐人佔41.5%，印度裔佔 4.2%。新山唐人嘅祖籍大部分係潮州同埋客家，又有啲人喺近幾年由馬來西亞其他地方搬嚟新山住，呢的人多數係客家人同埋福建人。 根據2010年馬來西亞人口普查，新山市總人口為497,067。當中馬來人佔48%、華人佔35%、印度人佔14%、其他種族只有2%。 以前潮州人佔新山嘅人口多，所以潮州話就成為新山唐人嘅主要語言，所以又叫做「小潮州」或「小汕頭」。新加坡喺1965年獨立之後，商店就慢慢變做新山唐人嘅官方語言，本來喺沙玉河畔同埋直律街嘅巴剎就喺1970年代搬到拉慶同埋大馬嗰道，直律街嘅唐人商業就有地搬走，印度嘅商業就喺1990年代一個一個搬入直律街。如今，新山嘅主要巴剎喺拉慶同大馬嗰道多數地係有客家籍，潮州籍又有壹地福建籍嘅唐人營業。 新山嘅廣府人係喺黃亞福嘅領導下嚟到新山住。喺19世紀，新山嘅唐人大多數哋係住喺沙玉河嘅河畔，有潮州人住喺壹邊，廣府人住喺另外壹邊。由馬來西亞獨立之後，廣府人佔嘅人數就少哋咗。新山嘅瓊籍人數係喺柔佛州最大嘅。 交通 right|220px|thumb|敦．阿度惹沙街 新山城市呢道有幾條主要嘅高速公路，包括同城市連接兩方嘅巴沙古當高速公路同連接馬來半島嘅北南快速公路嘅地不佬高速公路 同埋敦阿度來塞高速公路。喺巴沙古當高速公路嘅西部，佢又喺振林山誥道同馬來西亞第二通道同新加坡嘅大士產業地區連接喺一起。同時，坐落喺城市嘅新柔長堤同新加坡嘅兀蘭新鎮接喺一起。新山城市內又有連接城市嘅一個圓環之路。 新山嘅有兩個巴士轉彎站就係喺哥打拉雅2同埋拉慶嗰道。呢兩個巴士轉彎站有新山同新加坡嘅循環運行巴士；有新加坡 SBS 嘅 170 號，馬來西亞嘅 CW1 同埋 CW2 號由新山同埋新加坡嘅梧槽定係克蘭芝徘徊嘅巴士服務號碼。 旅遊地處 鬚丹阿布．八卡王宫 鬚丹阿布．八卡王宫，又叫大王宮，係喺鬚丹阿布．八卡嘅指揮下叫港主黄亞福喺19世紀嘅時候建築嘅。王宮入邊又有一個博物館同埋回教堂，位於喺敦伊士邁醫生街。成個王宫嘅地區就構成咗呢個地方，叫做巴沙不浪宜。巴沙不浪宜呢個地方就係成個州嘅主要王位。 柔佛古廟 柔佛古廟係喺19世纪起嘅，喺1870年喺港主陳旭年嘅帶領下命名嘅。古廟供奉五尊神明，包括潮幫嘅主神元天上帝外，左邊係福幫洪仙大帝，右邊係客幫感天大帝，主神兩邊有武將華光大帝同埋趙大元師，分别由廣肇幫同埋瓊帮供奉。柔佛古廟喺1995年到1996年參入大方裝修。柔佛古廟位於喺直律街。 廣肇會館 港主黄亞福喺1878年成立新山嘅廣肇會館。廣肇會館喺關時係嚟自廣東省嘅唐人嘅集合地方，位於喺依加嘅明里南街嘅兩間雜貨店。馬來西亞獨立之後，會館嘅成員慢慢下跌，廣肇會館嘅空間就縮細咗一半。 購物廣場 新山嘅主要購物中心有新山城中坊，假日廣場，家樂佛超霸市場，位處喺柔佛再也花園同埋彩虹花園嘅大人超霸市場，聯和廣場，敦．阿度惹沙街廣場 ，彩虹廣場同埋紅扇那廣場。新山又有三間吉之島嘅購物廣場：一就係 AEON地不佬廣場，二就係順利花園嘅再也吉之島、三係百萬鎮吉之島。 巴沙彩虹 巴沙彩虹係柔佛州嘅皇家村，係喺1900年代喺鬚丹阿布．八卡嘅指揮下起嘅，包括壹個王宮同埋馬球俱樂部 。今日，巴沙彩虹喺王太子嘅住所，又是 Best 104FM 錄音電臺嘅總部。其近巴沙彩虹係喺東岸嘅蘇闌錄，喺呢道有壹個免稅區域。 主題公園 新山Legoland 電臺 新山嘅錄音電臺包括馬來西亞第一個私人機構嘅錄音電臺，Best 104FM。其他兩個錄音電臺政府機構嘅，Johor FM 同埋 FMJB。FMJB 錄音電臺只有住喺城市周圍嘅人收到。 住宅區 新山有幾個界域，喺馬來西亞通常地係叫做 Mukim。呢啲界域係由佢哋個個自己唔同嘅郵區，再分成幾個住宅區，喺馬來話叫做，中文通常叫做花園。一個界域地係有最少有五個住宅區。其中喺城市理事會地區嘅住宅區包括： 世紀花園 美樂花園 古文茶花園 哪督翁惹化花園 美芝里花園 彩虹花園 順利花園 士林花園 伊斯干達花園 聖淘沙花園 大馬花園 大馬花園 蘇莉雅花園 百萬鎮 胡姬花園 美雅花園 斯里班蘭花園 南光園 百合花园 紅寶石花園 福林園 凸務山花園 柔佛再也花園 開屏山莊 酒店 新山有幾間出名嘅酒店： 凱悦酒店 舒适酒店 紐約酒店 大洲酒店 藍浪酒店 康派克酒店 珍珠酒店 晶冠酒店 美聯塔酒店 熱帶酒店 泛太平洋公主酒店 伊甸園酒店 海景酒店 醫院 新山中央醫院 公主專科醫院 蘇丹依斯邁醫院 柔佛專科醫院 甘巴醫院 百美醫院 新山專科醫院 Taoist.org Yahoo! 柔佛古廟 華僑華人–馬來西亞柔佛古廟 柔佛古廟嘅歷史 新山披上紗麗嘅黃亞福街 馬來西亞新山黃亞福街 光華日報 - 刺激全國經濟，北馬受惠多 近代東南亞潮僑概述 相關書目 王亞福：移民者，建築師同埋商業師P. Lim Pui Huen, Times Edition 新山道路指南 南方學院學術叢書第三種 － 潮人拓殖柔佛原始資料纂編華人族群與文化研究中心 城市政府嘅網頁 新山市政理事會嘅網頁 柔佛旅游網站 海外来函选登：《又逢暹羅潮戲團》 海外来函选登：《雀躍的“戏棚腳” 》 反對獨中用英文數理課本”提案新山中華公會不通過 馬來西亞新山：由小潮州變成小印度 分類:馬來西亞城市 分類:柔佛州

芬蘭

芬蘭，官名芬蘭共和國係一個北歐國，同瑞典、挪威同埋俄羅斯接壤，西南面俾波羅的海環繞，東南部係芬蘭灣，西面就係波的尼亞灣。 芬蘭地闊人少，人口密度係歐盟之中最疏嘅。 歷史 19世紀初，芬蘭畀俄羅斯佔據咗。1917年俄國十月革命之後，芬蘭脫離俄國獨立。芬蘭喺1939年－1940年冬季戰爭之後，被迫割地畀蘇聯。1941年德國入侵蘇聯，芬蘭趁機出兵收復番之前割畀蘇聯嘅地，但係之後隨住德軍節節敗退，芬蘭侷住同蘇聯講和，仲要割更多嘅地畀蘇聯。 軍事 芬蘭打算喺2022年申請加入北約。但係因為北約加新成員要全票通過，申請一直都未成功，2023年3月27號，匈牙利國會通過贊成芬蘭加入北約嘅法案，剩返土耳其未贊成。 Suomi | Euroopan Unioni，歐洲聯盟

冰島

冰島共和國係一個位於北大西洋嘅島國，位於格陵蘭島同英國中間，首都係雷克雅未克。 歷史 早喺千幾年前已有北歐人選擇移居到冰島。後來俾丹麥同挪威佔領。冰島響1944年二次大戰期間宣佈獨立。而家有三十幾萬人口。 地理 冰島係大西洋中間裂谷流出嘅岩漿形成，所以火山好多，大約有200至300座。其中40至50座係活火山。 冰島溫泉亦都好多，大約有250個，分佈成個冰島。 冰島由於近住北極圈，氣候一直唔算好熱，咩時候都有可能落雪。南部受到北大西洋暖流影響，氣溫高一啲。首都雷克雅未克就係喺南部。 經濟 冰島主要係靠出海捕魚。漁業收入佔冰島成個經濟60%，出口就佔70%。 自2000年起冰島人大力發展金融，固定資產投資重佔咗國民生產總值34.5%，因此每年家庭消費增長每年平均約有一成。到2008年金融危機，全國三大銀行出咗事，國家全面破產。家下失業率已經差唔多係一成。

挪威

挪威王國係斯堪的納維亞半島西部一個國，東面同瑞典接壤，西面就係大西洋。海岸線極之蜿蜒曲折，構成咗挪威獨特嘅峽灣景色。此外，挪威亦同芬蘭同埋俄羅斯接壤。挪威嘅領土重包括冷岸群島同揚馬延島。 歷史 1397年到1523年，挪威同丹麥、瑞典結成卡爾馬聯盟。 1523年卡爾馬聯盟解體，之後丹麥-挪威聯合王國建立。 1813年瑞典入侵丹麥-挪威聯合王國，丹麥畀瑞典擊敗。1814年，丹麥-挪威同瑞典簽咗《基爾條約》，丹麥將挪威割畀瑞典，換番西波美拉尼亞。之後挪威宣佈獨立，但係畀瑞典入侵，挪威議會終於承認瑞典國王係挪威國王，瑞典-挪威聯合王國成立。瑞典-挪威聯合王國喺1905年解散。挪威獨立做君主國，選咗丹麥王子做國王，就係哈康七世。 挪威喺第一次世界大戰保持中立。二次大戰畀德國入侵佔領直至1945年。1949年加入北大西洋公約組織。 政治 挪威議會係一院制，依家有169名議員，由比例代表制選出嚟。 行政權由挪威首相為首嘅內閣負責。

瑞典

瑞典，官名瑞典王國係北歐斯堪的納維亞半島一國，西鄰挪威，東北面同芬蘭接壤，瀕臨波羅的海同卡特加特海峽。瑞典人口稀少，國土大部分都係森林同山地，國都定響斯德哥爾摩。 歷史 17世紀嗰陣，瑞典喺三十年戰爭攞到一啲歐陸領土，包括立窩尼亞同英格里亞，瑞典變咗做歐洲強國。去到18世紀，瑞典喺大北方戰爭輸咗，響歐洲嘅地位畀受到彼得大帝改革嘅俄羅斯爬過。19世紀初，俄羅斯迫瑞典放棄芬蘭，芬蘭成為附屬於俄羅斯嘅大公國。 1810年，瑞典國王卡爾十三世為咗同拿破崙打好關係，收咗法軍元帥伯納多特做養仔同瑞典王儲。1818年，伯納多特繼位做國王，就係卡爾十四世約翰，伯納多特王朝開始。 1905年，瑞典-挪威聯盟解散，挪威另立新王。 瑞典喺兩次世界大戰都保持中立。1995年正式加入歐洲聯盟。 相 Sverige | Europeiska Unionen，歐洲聯盟

丹麥克朗

丹麥克朗係丹麥同佢嘅屬地格陵蘭島嘅法定通貨，而另一個屬地法羅群島就使用另一種通貨──法羅克朗，但係佢嘅幣值同丹麥克朗相同。每克朗分為100分。 流通貨幣 克朗

冰島克朗

冰島克朗係冰島嘅官方貨幣，佢嘅原名係króna或krónur，喺冰島語入面係「皇冠」嘅意思。雖然發音拼法各有小差異，但係「克朗」係所有北歐國家共同使用嘅貨幣單位，佢嘅ISO 4217代碼為ISK。 歷史 冰島克朗嘅出現最早係喺第一次世界大戰，由於冰島從丹麥王國之中分離獨立，斯堪的納維亞貨幣同盟解散，冰島就喺原本嘅斯堪的納維亞克朗中分裂出嚟。1961年之後流通嘅冰島克朗，都係由冰島中央銀行負責管理。 1980年，冰島進行貨幣改革並且重新對冰島克朗定價，規定每100舊冰島克朗等於1新冰島克朗。雖然喺定義上，每1克朗等於100冰島分，但係事實上當局並冇發行過面值低過1克朗嘅任何貨幣，因此冰島分係一種冇實用化嘅貨幣單位。 匯率 兌美元： 冰島克朗：美元＝1：0.01308 冰島克朗：美元＝76.78029：1 兌歐元 冰島克朗：歐元＝1：0.01157 冰島克朗：歐元＝86.82249：1 兌新台幣： 冰島克朗：新台幣＝1：0.45114 冰島克朗：新台幣＝2.22920：1 兌人民幣： 冰島克朗：人民幣＝1：0.10843 冰島克朗：人民幣＝9.28739：1 流通貨幣 克朗

捷克

捷克共和國係中歐一內陸國，首都響布拉格。 而喺捷克嘅國際通用稱呼方面，雖然習慣上英文多數係以Czech Republic‎稱呼佢，但係事實上喺一份1993年時公佈嘅官方文件入面，捷克外交部要求世界各國喺地理用途上提及捷克呢個地區嘅時候，應該用Czechia‎呢個名嚟稱呼佢，而Czech Republic就‎保留，作為官方文件嘅時候使用。 史 捷克塊地曾經出現過舊石器時代文化同埋新石器文化，9世紀初步統一嘅波希米亞王國大致係今日捷克嘅前身。 15世紀，信天主教嘅哈布斯堡家族入主波希米亞，但係波希米亞鄉民大多皈依胡斯教派。喺1555年，哈布斯堡君主簽署奧格斯堡宗教和約，授予波希米亞人宗教自由。1618年費迪南二世因為強制推行天主教，引爆整個歐洲新教同天主教之間嘅三十年戰爭。 1806年神聖羅馬帝國解散，波希米亞先後成為奧地利帝國同埋奧匈帝國一部分。1918年第一次世界大戰結束，奧匈帝國瓦解，素來關係較為密切嘅捷克同斯洛伐克喺1918年10月28號合併為捷克斯洛伐克共和國。 喺第二次世界大戰期間，捷克同埋斯洛伐克曾經喺納粹德國統治下短暫分開過一小段時間，但大戰後又成為一個國家。 1948年2月，捷克斯洛伐克共產黨開始一黨執政。1968年發生要求民主變革嘅布拉格之春，但因為蘇聯軍事干預而失敗。直至1989年11月，捷克斯洛伐克爆發天鵝絨革命，實現民主變革，開始實行多黨議會民主制。 喺1992年嘅公民投票後，捷克同斯洛伐克喺1993年1月1號解體成為兩個獨立國家，獨立後沿用10月28號作為國慶日。同年1月19號，成為聯合國成員國。 捷克1999年加入北約，2004年5月1號加入歐盟成為正式會員國，2007年12月21號成為神根公約會員國。 行政區劃 依家捷克分做13個州同布拉格直轄市。 Česko | Evropská unie，歐洲聯盟

匈牙利

匈牙利，古稱馬札伊，係中歐一內陸國。國花係天竺葵，國土接壤奧地利、斯洛伐克、烏克蘭、羅馬尼亞、塞爾維亞、克羅地亞同斯洛文尼亞。 歷史 伊什特萬一世喺1000年登基做匈牙利王國第一任國王。1867年奧匈帝國成立。第一次世界大戰之後奧匈帝國解體。第二次世界大戰嗰陣匈牙利加入咗軸心國。1945年蘇軍攻佔咗布達佩斯。1949年「匈牙利人民共和國」成立。1956年爆發匈牙利革命，畀蘇軍鎮壓咗。1989年改國名做「匈牙利共和國」。2012年1月1號新憲法生效，國名改做「匈牙利」。 政區 匈牙利分做19個州同首都布達佩斯。布達佩斯唔屬於任何一個州。 匈牙利旗 注釋 Magyarország | Európai Unió，歐洲聯盟

列支敦士登

列支敦士登大公國係一個位於中歐嘅小國，夾喺瑞士同奧地利兩國之間。呢個到今時今日仍然實施君主立憲制嘅山區小國，雖然土地狹小兼人口稀少，但係佢就擁有異常高嘅國民所得水準，佢人均國內生產總值高達50,000美元，係世界第一位。佢係一個以阿爾卑斯山美麗風光、避稅天堂同高生活水準而著名嘅富裕小國。 名 因為響外國中，Fürstentum既可以譯做「親王國」，亦可譯做「大公國」，所以亦有人譯「列支敦士登親王國」。 行政區劃 出租個國 2003年6月，列支敦士登國家旅遊局為咗刺激列支敦士登嘅旅遊業，決定將成個國租畀商業或者其他機構用嚟搞展覽、婚禮或者其他類似嘅活動。呢啲機構可以去到首都華杜茲，但係每個人要使375美元，又唔可以少過450人，即係話最低消費係差唔多17萬美元。後來呢個獨一無二嘅商業諗法令佢攞到「搞笑諾貝爾獎2003年經濟學獎」。 到2011年4月，列支敦士登再決定出租成個國，只要畀40,000英鎊，就可以租呢個國一晚。但係預訂同撻訂嘅條件都非常之咁嚴。 攷

乾清宮

乾清宮位於北京紫禁城，喺大明永樂十八年建成，大清嘉慶三年重建，明、清年間曾經係唔少皇帝居住、處理政務同停靈嘅地方；宮內大廳高掛一幅「正大光明」匾，匾後係秘藏傳位詔書，令佢成為紫禁城內家喻戶曉嘅宮室。 介紹 乾清宮係內廷正殿，面寬9間，進深5間，高20米，重檐歇山頂。乾清宮嘅尺度比太和殿一組細咗唔少，但係又比較接近人體比例尺度，可增加生活氣氛。明朝時係皇帝同埋皇后嘅寢宮，皇后喺呢度同住。 明朝時，乾清宮有暖閣9間，分上、下兩層，共設床27張，畀後妃作進御之用。由於室、床眾多，皇帝每晚就寢嘅地方幾乎冇人知道，以防不測。雖然皇帝居住喺迷樓式嘅宮殿內，而且外面守備森嚴，但係仍然唔可以高枕無憂。據記載，嘉靖年間發生壬寅宮變後，世宗移居西苑，唔敢返去乾清宮住。萬曆皇帝嘅鄭貴妃為咗爭皇太后鬧出嘅「紅丸案」、泰昌妃李選侍爭做皇后而移居仁壽殿嘅移宮案，都發生喺乾清宮。 清朝入關之後，乾清宮重修。雍正皇帝即位後，寢宮去到養心殿，乾清宮做咗舉行內廷典禮活動同埋引見官員、接見外國使臣嘅場所。光緒三十二年，光緒皇帝喺乾清宮接受奧、法兩國使臣嘅國書。 乾清宮重係清代皇帝死後停柩嘅地方，有「壽終正寢」之意。順治皇帝死喺養心殿，康熙皇帝死喺暢春園，雍正皇帝死喺圓明園，咸豐皇帝死喺避暑山莊，靈柩都被停放喺乾清宮，按照儀式祭奠後，轉至景山內嘅觀德殿，最後正式出殯，葬入皇陵。 乾清宮同坤寧宮分別係傳統意義上嘅帝、后寢宮。乾、坤分別為《周易》中嘅卦名，乾為天，坤為地。 乾清宮前左右有日精門，月華門，寓有「乾坤日月明，四海皆生平」嘅意思。 清朝皇帝喺乾清宮舉行兩次千叟宴。第一次喺康熙六十一年，第二次喺乾隆五十年。第二次規模最大，有三千幾位六十歲以上嘅老人參加咗乾隆皇帝舉辦嘅宴會，包括大臣、官吏、軍士、民人、工匠等等。宴會嗰陣，乾隆皇帝召集一品大臣同埋年齡九十歲以上嘅老人到御座前賜酒，並賜予每人拐杖以及其他禮品。宴會上，眾人聯句賦詩三千四百幾首，以顯示「普天同慶，共享昇平」，起到安撫民心嘅作用。 乾清宮有眾多聯匾，以及一幅對聯，係康熙手書： 表正萬邦，慎厥身修思永； 弘敷五典，無輕民事惟難。 上聯意思：皇帝係「萬邦」嘅表率，需謹慎修身，一心要持之以恆。下聯意思：要弘大五典五常，維繫倫理觀念，唔好輕率處理民眾力役嘅野，要慎重考慮其中嘅艱難。 正大光明匾 乾清宮御座上方有一個匾，叫做正大光明匾。匾上「正大光明」四個字係順治皇帝手書。雍正皇帝創立秘密建儲制之後，建儲匣擺係正大光明匾後面。匣內藏咗皇帝選定並御筆親書嘅皇位繼承人個名，皇帝死咗之後，取下匣子由秘密指定嘅皇子即位。 參考 北京嚮導-故宮-乾清宮 華夏之旅 - 乾清宮 景點導遊 北京 故宮博物院 芒果網易旅遊 建築博物館 - 中國科普博覽 乾清宮 乾清宮有百尊歡喜佛 帝后的瘋狂內廷生活(圖) 紫禁城

羣表示理論

表示理論者，人地畀咗你一個代數結構，你就藉該個代數結構喺某一個向量空間嘅作用(action) 來研究該個代數結構嘅理論. 代數

尤美

石山尤美(石山弓, Yumi=弓)係至Net奇兵嘅其中一個角色。 尤美嚟自日本，係全組人裏面唯一一個唔寄宿學校嘅人。尤美同佢嘅父母一齊住。尤美著嘅服裝全部都係黑色。佢嘅年齡令佢非常成熟，但係又令佢更加唔可靠。佢對治狼有強烈嘅感覺，對治狼有興趣。 因為某啲原因，尤美受到山那濫用嘅衝擊，俾佢困住咗兩次，一次俾個假嘅尤美代替咗。另一次，竟然俾山那搶咗佢嘅"數位式遺傳密碼"，防止她佢嘅實體化直到去亞烈達由山那嘅資料庫搵返啲資料。尤美同樣係唯一嘅一個曾經跌落去數位式空間，同埋幾乎喺另外兩個場合再跌落去。 武器同埋專技 技能: 尤美喺利奧高有心靈促動嘅能力，可以用心靈嚟移動物件。 生命點: 100 武器: 尤美嘅武裝係一把扇用嚟防衛同埋一件可以切開敵人嘅投擲武器。佢開始用兩把扇。 交通工具: 一架由傑理明發展嘅單腳滑行車，令佢喺利奧高可以更加快咁前進。 身份證: 尤美喺利奧高身份證嘅背面係一朵櫻花。 至Net奇兵 en:List of Code Lyoko characters#Yumi Ishiyama es:Anexo:Personajes de Código Lyoko#Yumi Ishiyama

基地

基地係講一個組織嘅要地，由呢度擴展出去。 有組織用基地做名： 基地(科幻)—阿西莫夫嘅銀河帝國世界裏面，銀河百科全書嘅編輯，有高度科技文明。 阿蓋達—伊斯蘭教非正規軍事組織嘅鬆散傘網路，以同步多次大規模殺傷為主要製造恐慌嘅手段，領袖兼財主係拉登。

波蘭

波蘭，官名波蘭共和國，係中歐一國，西面同德國接壤，南部就同捷克同斯洛伐克為鄰，烏克蘭同白俄羅斯喺佢嘅東面，東北部同立陶宛同埋俄羅斯接壤，北面就係波羅的海。 呢個國家重要嘅地理位置同埋地形導致連年嘅戰火紛爭，幾個世紀以嚟波蘭嘅版圖亦都一改再改，喺16到17世紀曾經同立陶宛共組波蘭立陶宛聯邦，喺18世紀更俾俄羅斯、普魯士同埋奧地利瓜分，去到1918年至再次獨立。德國同蘇聯喺二次大戰攻打波蘭，波蘭喺二次大戰後俾共產政權統治，直到1989年。 波蘭國土面積約莫312,679平方公里，喺歐洲排第十；人口約莫3,843萬人，喺歐洲排第九。佢而家係歐盟、北約、聯合國、經濟合作暨發展組織、世貿組織等國際組織嘅成員。 歷史 政區 波蘭總共有16個省： 大波蘭省 庫亞維-波美拉尼亞省 細波蘭省 胡芝省 下西里西亞省 盧布林省 盧布斯卡省 馬索維亞省 奧波萊省 喀爾巴阡山省 波德拉謝省 波美拉尼亞省 西里西亞省 聖十字省 華爾米亞-馬祖里省 西波美拉尼亞省 地理 波蘭地勢平坦，所以歷史上多次畀列強瓜分。波蘭大部份地區都係喺東歐平原，平均海拔173米，只係得南部地勢有起伏，包括有喀爾巴阡山脈同蘇台德山脈，最高點海拔2,499米。波蘭境內嘅河多數由南流向北入波羅的海，包括有維斯杜拉河同奧得河。 相集 注釋 Polska | Unia Europejska，歐洲聯盟

孫文

孫文，係中國政治家、革命家、理論家，中華民國國父、首任臨時大總統，中國國民黨總理。佢以搞革命推翻滿清政府，建立中國第一個共和政體中華民國臨時政府而聞名。孫文流亡日本嗰陣，化名中山樵，後人亦尊稱中山先生，冠氏則爲孫中山先生，因此有人誤以孫中山係佢個名。佢一生從未用過孫中山呢個名。 孫文原本係大清廣東香山縣人，佢去過世界各地密謀推翻大清，建立共和國。 民國二十九年，國民政府通令全國，讚揚孫文「倡導國民革命，手創中華民國，更新政體，永奠邦基，謀世界之大同，求國際之平等」，尊稱佢為「中華民國國父」。孫文被國民黨尊稱「永遠嘅總理」；共產黨就叫佢做「革命先行者」。喺大陸亦有人叫孫文做「現代中國之父」。 名 孫文用過好多個名，多數係為咗宣揚革命或者擺脫通緝而改嘅，少部分就係表達抱負。 除咗下列實際用過嘅名，孫文曾經用過陳文、山月、杜嘉偌、公武、帝朱、高達生等化名，以及杞憂公子、中原逐鹿士、南洋小學生、南洋一學生等筆名。 1912年民國成立之後，孫氏本人喺所有公私檔案均以「孫文」署名。喺西方，孫氏以“Sun Yat-Sen”呢個名聞於世。 此外，孫文曾經自稱為洪秀全第二，並認為洪氏為「反清英雄第一人」。有人認為呢個係因為孫文接受西式教育，不受傳統忠君觀念嘅束縛，才敢於如此自稱；臺灣歷史教料書亦採用此說。 至於「孫大砲」呢個名係當時政治對手揶揄孫文嘅外號，來源有多種說法：包括：為袁世凱所改，或係粵語「不切實際之人」嘅意思，暗諷孫文言辭誇大但唔實在。 又，孫文係香港西醫書院讀書時，常當眾倡言反清，聞者多膽怯走避，惟陳少白、尢烈、楊鶴齡附和之，乃得四大寇之花名。 生平 早年 清同治五年十月初六日，孫文喺中國廣東省香山縣翠亨村農民嘅屋企出世，係家中么仔。 七歲嗰陣去私塾接受傳統教育。 1879年，十四歲嘅孫文受大哥孫眉接濟，跟住阿媽搭輪船去夏威夷，始見「滄海之闊，輪舟之奇」。孫文喺當地英國國教會開辦嘅用英語小學「意奧蘭尼書院」修讀英語、英國歷史、數學、化學、物理、聖經等科目。 1881年孫文畢業，獲夏威夷王親頒英文文法優勝獎。之後進入當地最高學府、美國教會學校「奧阿厚學院」繼續學業。 1883年因為有信基督教嘅意向，孫文被大哥送返屋企。 同年冬天，孫文過咗來香港，同陸皓東一齊受公理會洗禮，並就讀於拔萃書屋，卽拔萃男書院前身。 1884年，孫文轉入香港國家大書院，卽皇仁書院前身。 1887年，孫文進入香港西醫書院，卽香港大學前身。 1892年7月孫文係首屆兩名畢業生裏面，以第一名嘅成績畢業，並獲當時嘅香港總督威廉•羅便臣親自頒獎。 之後佢去咗澳門、廣州等地行醫。 形成革命思想 孫文最初無講過革命，曾經喺1894年《上李鴻章萬言書》中，提出多項改革建議，惟李鴻章斷拒。 失望之餘，孫文11月24日去檀香山茂宜島募款組織興中會，提出「驅逐韃虜，恢復中國，創立合眾政府」嘅口號，企圖以排滿思想為其革命事業鋪路。 1895年孫文到香港，會見舊友陸皓東、鄭士良、陳少白、楊鶴齡等人，準備籌畫生平第一個革命組織興中會，以「驅除韃虜、恢復中國、創立合眾政府」為目標。 同年2月12日，香港興中會總會正式成立，地址係中環士丹頓街13號。 其時，楊衢雲、謝纘泰等人已先以「開通民智、改造中國」為宗旨創立「輔仁文社」。孫文以志業相近，遂與輔仁會社接洽，衢雲等欣然同意舉全社併入興中會；於是租定總會所一處，託名「乾亨行」。 2月20日，孫文於香港大學公開演講，其中提及佢嘅革命思想源於香港。 革命期間 1895年2月21日，興中會總會喺香港成立，與會者都以「驅除韃虜，恢復中華，創立合眾政府」為誓，興中會選出楊衢雲為會辦，孫文為秘書。3月16日首次幹部會議決定先攻取廣州為根據地，並採用陸皓東所設計嘅青天白日旗為起義軍旗，即分工展開各種活動，孫文主持前方發難任務，楊衢雲主持後方支援工作。孫文進入廣州，創農學會為機關，並廣徵同志，定重陽節為起義之日。但因為事先洩密，呢次起義失敗，以陸皓東為首嘅多數成員被捕處刑，孫文就被清廷通緝，俾香港當局驅逐出境，流亡海外。孫文於11月避往日本，並且剪咗條辮，改着西服。1896年初同妻兒抵達夏威夷，再轉往美國，希望喺旅美華僑中發展興中會及籌款。同年秋天，孫文轉往英國倫敦，喺當地被清廷特務緝捕入中國使館，成為國際事件。事件後來被稱為「倫敦蒙難記」，孫文並被邀出書描述其遭遇，亦因為呢件事而聲名大噪。1897年，孫文經加拿大，轉往日本。先結識宮崎寅藏、平山周，二人後來成為孫文嘅長期支持者；透過宮崎同平山，孫文再結識日本軍政、幫會中人，包括犬養毅、大隈重信、山田良政等人；並一度接觸梁啟超等保皇派。1900年庚子拳亂引來八國聯軍，孫文藉機聯繫時任兩廣總督嘅李鴻章，希望能籌畫南方諸省獨立，成立類似美國嘅合眾國政府，李鴻章亦都答應同佢會見。但喺日本友人協助下就發覺呢個係清廷陷阱。而後李鴻章赴北京協調條約之事，呢次會面亦都無疾而終。同年9月，孫文同日本友人以及原興中會骨幹人物先赴香港，被禁入境後轉往台灣，得當地日本官員答應支持喺廣東起義。後因日本官員臨時變卦而失敗，孫文亦返回日本。 1903年夏天喺日本青山開辦革命軍事學校起，改革命誓詞為「驅除韃虜，恢復中華，創立民國，平均地權」。同年9月，孫文離開日本再去檀香山，希望再次喺華僑中發展革命。1904年初，孫文喺檀香山加入洪門，成為致公堂洪棍。同年赴美國，一度被美國移民局扣留喺舊金山。後得舊金山致公堂保釋及代聘律師先至免被遣送返中國。孫文之後到東岸尋求華僑支持革命，並喺紐約首度發表對外宣言，希望博取外國人係對革命嘅支持與同埋好感，但並未取得幾大成果。年底收到中國旅歐學生資助，轉往歐洲活動，喺倫敦、巴黎、布魯塞爾等地中國留學生中活動宣傳革命，並從留學生中籌得款項，於1905年中再赴遠東，7月抵達日本橫濱。喺宮崎寅藏介紹下同黃興見面，並開始籌劃聯合各革命組織。 1905年8月，喺日本人內田良平嘅牽線下，結合孫文嘅興中會、黃興同宋教仁等人嘅華興會、蔡元培同吳敬恆等人嘅愛國學社、張繼嘅青年會等組織，中國同盟會喺日本東京成立。孫文被推為同盟會總理，確定「驅除韃虜，恢復中華，建立民國，平均地權」嘅革命政綱，並以華興會機關刊物《二十世紀之支那》改名成為《民報》，喺發刊詞首次提出「三民主義」學說，同梁啟超、康有為等改良派激烈論戰。繼編定「同盟會革命方略」，正式宣示所進行者為國民革命，將創立者為中華民國；並舉所誓之四綱，定「軍法之治，約法之治、憲法之治」三程式去達成佢。 1907年，日本政府受清廷壓力，以一萬五千元請孫文離開日本。孫文收錢後於3月離開日本。由於此事未經同盟會內部商議，於是引起會內分裂。孫文赴南洋後，喺胡漢民、汪精衛等支持下，喺南洋另成立同盟會總部。1907年五月命餘醜喺潮州黃岡起義，歷六日而敗，係第三次起義。1907年六月孫文命鄧子瑜起義於惠州七女湖，歷十餘日而敗，係第四次起義。七月六日徐錫麟起義於安慶，失敗殉難。同年7月，孫文經越南赴廣西主持鎮南關起義，再告失敗。孫文被法國當局拒絕入境，一直至辛亥革命成功以後至再次踏足中國國土。1908年三月二十七日黃興由安南率革命軍進攻欽州，係第七次起義。四月，黃明堂起義於雲南河口，係第八次起義。1910年二月倪映典發動新軍起義於廣州，係第九次起義。1909年至1911年期間，孫文大部份時間喺旅途之上，曾環繞地球多次，喺各國華僑、留學生中籌劃革命經費及外國政府支持，然而所得極為有限。 另一方面，同盟會及其週邊組織快速擴張規模，並喺1910年一月成立同盟會美洲地區總會，期望能吸收更多海外華僑參與革命。此外又先後發動包括1911年4月27日黃興領導嘅黃花崗起義在內嘅多次起義，直至1911年10月10日嘅武昌起義喺危難中奮擊成功，武漢當日光復，各省同志，咸起響應。 中華民國成立 臨時大總統 由於被清廷追到氣咳，自1907年起孫文長居歐美。武昌起義時，孫文喺美國丹佛。初聞革命成功，孫文重嚇咗一跳，但隨即喺海外華人與美國嘅同情者間籌集資金。12月20日孫文趕赴上海，28日啲人推佢做中華民國臨時大總統，於1912年1月1日喺南京宣誓就任，並循革命軍與袁世凱嘅秘密協議，特申「顛覆滿洲專制政府，鞏固中華民國，圖謀民生幸福……至專制政府既倒，民國卓立於世界，即當解臨時大總統之職」。月底組成臨時參議院。民國元年2月12日，清帝溥儀發佈退位詔書，孫文即於13日向參議院請辭並舉薦袁世凱以自代。茲後搏命協助袁世凱依民主程序選任、就職、組職內閣，尤特重其向國民宣誓一事，引導袁世凱步入民主程階。 當時孫文領導嘅臨時政府實力有限；雖然大部分嘅省份已脫離清政府嘅控制，可主要嘅軍事憑藉卻係各地嘅團練與新軍，或係混入部分華僑以及洪門與旗下哥老會嘅成員，無論喺裝備與士兵素質上，皆無法與清朝主力北洋軍抗衡。此外由於孫文並未實際投入革命戰事，故各省嘅革命勢力紛紛推出自己嘅領導，使革命勢力呈現多頭馬車嘅情形。革命軍被北洋軍接連擊敗後，孫文決定與北洋軍嘅統帥袁世凱和談，希望通過給予袁臨時大總統嘅職位，讓袁成為清朝垮臺嘅最後關鍵。最後孫文與袁達成協議：孫文嘅臨時大總統由袁世凱接任，袁則以實際行動迫使清朝皇帝退位。同年2月12日，清朝皇帝接受袁世凱嘅條件，下旨遜位，中華民國終完全取代過去嘅帝國體制。隔日2月13日孫文辭去臨時大總統，向臨時參議院推薦袁世凱接任。 二次、三次革命 8月，經宋教仁從中斡旋，同盟會與統一共和黨、國民共進會、國民公黨合併，改組為國民黨。25日，孫文喺北京舉行嘅國民黨成立大會中被選為理事長，但孫文以“決不願居政界，惟願作自由國民。”，即委宋教仁為代理理事長。1913年3月，宋教仁被暗殺，袁世凱嫌疑為原兇。孫文力主南方各省起兵反袁，稱為二次革命。由於實力不足，二次革命旋即失敗。孫文被通緝，不得不再次赴日本尋求援助。1914年，孫文喺日本建立中華革命黨，並兩次發表討袁宣言。中華革命黨要求黨員向孫中山個人絕對效忠，要按手模宣誓；並且將國民按入黨時間分成等級，享有不同待遇。部份同時流亡日本嘅國民黨員對此反對，原同盟會中重要人物如黃興、李烈鈞、柏文蔚、譚人鳳等俱未有加入。1915年10月25日孫文與宋慶齡喺日本結婚。 袁世凱稱帝失敗後，孫文重回中國。1917年，段祺瑞喺張勛復辟後「再造共和」，廢止了1913年選出嘅國會。身喺上海嘅孫文展開護法運動，號召國會議員一起到廣州，召開國會非常會議，組織護法政府並就職爲大元帥，誓師北伐。但廣州護法政府逐漸由桂、滇系軍人控制，孫文實力有限，甚至出現「政令不出士敏土廠」嘅情況。孫文曾嘗試發動兵變而未果。1918年桂、滇各系控制國會改組護法政府，以七總裁取代大元帥，孫文被架空，被迫去職。1919年10月，改中華革命黨為中國國民黨。1920年，陳炯明成功擊退盤踞廣州一帶嘅桂、滇系，請孫文重回廣州。次年，廣州非常國會取消軍政府，選孫文為大總統」，「弗以其夫人無產而輕視」，何香凝回答：「先生，我親近先生二十多年，同受甘苦，萬一先生不測，我們當儘力保護夫人及先生遺族。我雖然知識能力都很薄弱，但係總算能夠親受總理三民主義嘅教誨，我有一分力量，必定儘力宣傳。」孫文過去一再推遲，但此時係宋慶齡輔助下，簽咗以下三份遺囑。 家事遺書 　　「余國盡瘁國事，不治家產。其所遺之書籍、衣物、住宅等，一切均付吾妻宋慶齡，以為紀念。余之兒女，已長成，能自立、望各自愛，以繼余志。此囑！」 政治遺書 　　「余致力國民革命，凡四十年，其目的在求中國之自由平等。積四十年之經驗，深知欲達到此目的，必須喚起民眾，及聯合世界上以平等待我之民族，共同奮鬥。 現在革命尚未成功。凡我同志，務須依照余所著《建國方略》、《建國大綱》、《三民主義》及《第一次全國代表大會宣言》，繼續努力，以求貫徹。最近主張召開國民會議及廢除不平等條約，尤須於最短期間，促其實現。是所至囑！」 致蘇聯遺書 　　「蘇維埃社會主義共和國大聯合中央執行委員會親愛的同志： 我在此身患不治之症。我的心念，此時轉向於你們，轉向於我黨及我國的將來。你們是自由的共和國大聯合之首領，此自由的共和國大聯合，是不朽的列寧遺產與被壓迫民族的世界之真遺產。帝國主義下的難民，將藉此以保衛其自由，從以古代奴役戰爭偏私為基礎之國際制度中謀解放。我遺下的是國民黨，我希望國民黨在完成其由帝國主義制度解放中國及其他被侵略國之歷史的工作中，與你們合力共作。命運使我必須放下我未竟之業，移交於彼謹守國民黨主義與教訓而組織我真正同志之人。故我已囑咐國民黨進行民族革命運動之工作，中國可免帝國主義加諸中國的半殖民地狀況之羈縛。為達到此項目的起見，我已命國民黨長此繼續與你們提攜。我深信你們政府亦必繼續前此予我國之援助。親愛的同志！當此與你們訣別之際，我願表示我熱烈的希望，希望不久即將破曉，斯時蘇聯以良友及盟國而歡迎強盛獨立之中國，兩國在爭為世界被壓迫民族自由之大戰中，攜手併進以取得勝利。謹以兄弟之誼祝你們平安！」 思想 孫文大部思想綜合整理自歐美各家，但係也有嘅「兄弟所獨創」。 民族、民權、民生嘅「三民主義」。 「人民有權，政府有能」嘅「權能區分」；廣興福利，大有為式嘅「萬能政府」。 人民之權又稱為政權，有選舉、罷免、創制、複決四種。 政府之能又稱為治權，立法、行政、司法、考試、監察五權分立，係為「五權憲法」。 人民行使政權嘅基本訓練與條件：民權初步，即議事規則。 中央與地方嘅「均權制度」，以縣為單位嘅「地方自治」。 喺經濟思想方面，提倡社會互助理論，曾說「人類進化之原則與物種進化之原則不同，物種以競爭為原則，人類則以互助為原則。」似係受到查理斯·達爾文進化論與俄國克魯泡特金嘅無政府主義思想嘅影響。 政治現代化建設方面，主張漸進主義嘅軍政、訓政、憲政三階段說。軍政時期優先消滅軍閥土匪，應實行軍管。訓政時期優先基礎建設與民權初步訓練，應實行一黨執政。憲政實行之條件係全國半數以上縣市具有選舉罷免地方首長之條件，公民具有發動創制複決之條件，則選舉召開國民大會制訂憲法，還政於民，實行多黨競爭嘅現代政治制度。 以王道為基礎嘅區域合作和政治架構：大亞洲主義，以及向國際投資開放嘅實業計畫。 人生哲學：「不做大官，要做大事。」 哲學主張：「知難行易」。 家系 參閱孫文祖籍問題 孫文家族嘅祖居地有“紫金說”和“東莞說”兩種。 “紫金說”係1920年代由廣東籍學者、羅香林提出，認為孫嘅祖居地為廣東省東江流域嘅紫金縣公館地區，認為孫文係佘族後裔，與翠亨嘅孫氏不同宗。 “東莞說”係孫文嘅故鄉翠亨孫氏提出，認為孫氏為漢族，祖居地為廣東省東江流域嘅東莞市上沙村，這種說法主要依據為孫中山家族嘅祖譜。羅香林嘅“紫金說”提出之後，一直與“東莞說”針鋒相對，社會上便開始有了關於孫文祖居地嘅爭論。“東莞說”一直為社會所接受，而家孫氏家族嘅長子嫡孫孫滿等親屬均認同這種說法。 不管“紫”“東”哪種學說正確，孫文嘅祖先從粵東東江流域遷居到珠江口西岸嘅香山翠亨村，則係公認嘅。 屋企 孫文嘅阿爺孫敬賢，阿嫲黃氏，阿爸孫達成，阿媽楊氏，都係翠亨村嘅普通農民。孫文兄弟姐妹6人，大哥孫眉，姊孫妙茜，妹孫秋綺，另有一兄一姐早殤。孫文1884年同本縣僑眷盧慕貞結婚，族譜上陳粹芬係佢妾侍。1915年同盧氏離婚。同年同宋慶齡結婚。 孫文三個仔女：仔孫科，大女孫娫，二女孫婉都係同盧氏生嘅；孫文同宋慶齡無仔女。 孫文响日本，同一個日本女仔大月薰結婚，生咗個女宮川富美子。 評價 正面 孫文係最早提倡以革命推翻滿清統治，建立民國政府嘅革命家之一。由於孫文早年即接受西方教育，認識西方世界較深，通曉外語，有醫生學歷，喺中國內外都享有知名度；係故被多數外國人視為革命領袖。而喺國內，多數革命者也認為他嘅聲望與能力足以成為革命組織嘅代表人物，也因此孫中山喺武昌起義後順利被選為臨時大總統。 孫文去世後，蔣中正領導他創建嘅國民革命軍進行北伐，喺名義上完成中國嘅統一。由於當時參與革命嘅主要領導人物，特別係蔣中正、汪兆銘兩人，均為孫培育出來嘅領導人物，故當時嘅國民政府當以孫為最高嘅精神領袖，並推舉三民主義為治國嘅最高指導。1937年中國抗日戰爭爆發後，孫文成為蔣中正之外，凝聚全國向心力嘅象徵人物之一。國民政府與旗下將領也往往以「保障孫總理嘅革命成果」為號召，鼓動人民建設和將士作戰。因此到戰爭中後期，孫文很自然被推舉為中華民國嘅國父。 對於孫文嘅歷史貢獻分析，主要係認為孫文確係近代倡導共和革命，成功組織成分複雜嘅各種反滿勢力，並注入西方現代政治理論與憲政思想成分嘅領導人。而孫文雖亦重視掌握領袖權力，但較具理想色彩，較能為制度建設之需要而放棄政治資源。孫中山雖倡導武力推翻君主專制，武力弭平軍閥割據，但使用之手段較為溫和，善後措施較為寬容，不採徹底剷除之作法，與蔣介石或毛澤東等強調組織紀律而嚴厲懲處反對者不同。 孫文亦為中國政治經濟現代化之重要階段性人物。孫文較全面地整合了近代西方資產階級民主思想嘅重要成分，包括憲政民主，人民主權(選舉、罷免、創制、複決)，權力分立制衡，與社會主義等等。另加上其個人認為有必要保留嘅中國傳統制度機構--司法權與考試權，形成五權憲法學說。對西方重要思想喺中國嘅普及，具有推動者嘅作用，促成西化民主派和共產主義派對中國未來建設嘅深入探索。而孫文喺其中採取某種折衷立場，卻堅持共和民主之憲政體制，至今仍有其價值。 負面 清末嘅革命團體普遍只有鬆散嘅組織，多數革命起義實由黃興籌畫同埋統帥，而非直接由孫文領導。時人多將孫黃兩人並列。革命黨內，認同黃為實際領導革命嘅黨人都唔少。 但係1928年國民政府北伐後，黃興嘅人馬被逐漸排除於中國國民黨。黃嘅貢獻亦長期遭到忽視，直到1990年代先重新受到兩岸三地重視。 孫文政治生涯中，因固執以至同同志反目。例如同盟會時代之章太炎、中華革命黨時之黃興，皆曾為孫之股肱，而後來反目不相往來。此外，孫對革命嘅奉獻也許很大，但未必如官方所說般遠遠超過其他革命人士嘅貢獻。但不可否認孫文喺倡導革命思想，組織、領導革命團體都係處於領導者嘅地位。孫文為推翻帝制所付出嘅犧牲與貢獻也為多數人所認同。 一些人認為，孫文喺民國建立以後，有多次作為未能貫徹民主、自由、法治等精神，例如：二次革命時力主使用武力使中國出現分裂。當時宋案未有證據證明係袁世凱指使，袁黃也力主有司法途徑解決。惟孫文一口咬定袁為元兇，指非用武力不可，從此開展了民國多次內戰嘅先河；護法戰爭時召開非常國會嘅合法性；組織中華革命黨採行秘密會黨形式，皆存喺曲解、損害民主及法治嘅表現。「凡於革命軍未起義之前進黨者，名為首義黨員；凡於革命軍起義之後、革命政府成立以前進黨者，名為協助黨員；凡於革命政府成立之後進黨者，名為普通黨員。」「革命成功之日，首義黨員悉隸為元勳公民，得一切參政、執政之優先權利；協助黨員得隸為有功公民，能得選舉及被選舉權利；普通黨員得隸為先進公民，享有選舉權利。」「凡非黨員喺革命時期之內不得有公民資格。」諸如此類嘅規定，充斥著整個黨章。而後孫中山因為不滿西方列強不支持其廣州政權，黨內實行集權之外，轉向師法列寧俄國，推動聯俄容共，國民黨組織機構採行列寧式體制，遭到黨內反共右派與黨外西化民主派頗多批評。孫中山逝世時有三份遺囑，其中一份遺囑乃係致函蘇聯。中國國民黨也曾於第一次代表大會後，甚至考慮國民黨加入共產國際，只係未為莫斯科同意。 另有一些研究認為孫文對日本嘅態度有權宜投機嘅嫌疑。孫文為換取日本支援革命，曾主張把中國東北，也就係滿族嘅發源地-滿洲，讓給日本。此種看法與內地十八省「驅除韃虜」後放棄滿蒙西藏嘅情緒相契。(革命黨喺長江中游等地使用之旗幟即為十八星旗)然而此類主張雖然喺辛亥革命前後嘅革命組織中相當普通。孫文為討袁，企圖爭取日本反袁。曾喺致日本有司小池張造私函中提出與二十一條相匹敵之不利條件。孫文革命時期曾頗受日本友人資助，流亡時也曾避居日本。建立共和後企圖推動中日合作，曾首先提出大亞洲主義，成為日本大東亞戰爭嘅思想根源之一。惟此一戰略後來不受日本日趨激進嘅擴張派勢力歡迎，孫文轉向俄國。 但許多學者同意，當其時之中國落後，幾不具備對外進行平等互利外交嘅談判資本，許多權宜之計實為不得已嘅作為。歷史上例如李鴻章嘅中俄密約，重慶與延安對德蘇互不侵犯、雅爾塔協定、蘇日中立友好條約、外蒙古爭議性嘅公投獨立等等嘅沈默，國民政府為求美國支援嘅讓步，人民共和國政府為保證蘇聯支援嘅讓步，皆為類似案例。 臺灣 1949年蔣中正領導嘅國民政府兵敗遷臺，國民黨推崇孫文同 蔣中正到幾如聖人咁濟。孫中山被奉若神明，而蔣介石則以現世為一孫文繼承人自居。舉凡文章、廣播、電視、電影、歌曲，任何文藝創作只要冠上“國父”或“三民主義”等字，無分良否皆一昧獲得讚揚，但罕有學術性價值。國民政府又命全國中高等教育學生接受三民主義課程嘅洗禮，內容就雜亂不堪，包括蔣介石訓詞等幾種成分。而孫中山關於民生主義同共產主義唔同嘅討論，聯俄容共之史蹟，民權初步之落實，結束訓政還政於民之承諾皆絕口不提，改為宣傳蔣介石著作《蘇俄喺中國》所述蘇俄之暴行。各種中國國民黨支持嘅三民主義研究團體與學校社團遍及全台，其實就係國民黨嘅外圍組織。大學入學考試甚至將三民主義同國文、數學、英文等並列主科。國民黨政府更喺各學校、車站等公共場所豎立孫、蔣銅像。直到1987年戒嚴令解除為止，台灣無一日唔喺“國父”嘅之陰影下生活。“國父”成為絕對正確嘅代表，亦成為國民黨壓制反對聲浪同反省批評嘅藉口。 解嚴後，一般民眾及學者開始批判國民黨塑造出來嘅國父絕對神聖及絕對威權，各種民間與社會組織也以實際行動推動廢除教育體制裡有關“三民主義”嘅部分。如臺獨運動人士一向反對神化孫文，但如李筱峰等仍肯定孫文革命及學者精神，進而批判國民黨實施嘅高壓恐怖統治，已與孫氏理念完全違悖。今日臺灣民眾多對蔣中正評價較差，但對孫文仍多持肯定態度，今日國民黨亦多以蔣介石個仔蔣經國同孫文作為號召，較少以蔣介石為標榜。 孫文一生曾訪臺四次，但對今日臺灣嚟講，同文山最密切之處，仍係隨處可見嘅新臺幣100圓紙鈔：上有孫文畫像及手書「博愛」二字。 中國大陸 喺中國大陸，由於孫文晚年對中國共產黨採取聯合嘅政策；過世後遺孀宋慶齡更透過實際行動表達支持共產黨嘅立場，故為少數1949年後仍享有崇高名望嘅國民黨籍革命人士。最明顯嘅例子，係喺中華人民共和國成立後，原先常見嘅街道名稱中正路大多被改名，而中山路及中山公園等卻多保留至今。現今中國官方對孫文嘅評價係一個“中國近代民主革命嘅偉大先行者”。 2000年代初期，湖南電視台拍攝咗一出重要嘅清末民初共和革命歷史劇--走向共和，當中對孫文嘅形象有較生活化嘅鋪陳，並適度突出咗共和革命與民主制度嘅價值。 紀念 假期同節日 孫中山先生壽辰假期 植樹節 銀仔 中華民國開國紀念幣 銀幣1圓 孫船銀幣 銀幣1圓 中華民國銀幣 2毫 中華民國甘肅孫像5枚 銅幣 中華民國鎳幣 半圓 中華民國銅幣 50圓 銀紙 國民政府1928-1949中央銀行發行之紙幣 舊臺幣 第一套直式新臺幣 第二套直式新臺幣 第三套直式新臺幣 第一套橫式新臺幣 第二套橫式新臺幣 第三套橫式新臺幣：10圓、50圓、100圓 第四套橫式新臺幣：100圓 第五套橫式新臺幣：100圓 郵票 國民政府1928-1949各套郵票 紀念館 南京中山陵 臺北國父紀念館 臺北國父史蹟紀念館 香港孫中山紀念館 澳門國父紀念館 各地孫文紀念館 馬來西亞孫中山檳城基地紀念館 晚晴園 名稱紀念 學校 位於高雄市嘅國立中山大學 位於廣東省嘅中山大學 各地以中山、逸仙為名嘅小學或者中學 建物或設施 中山公園 中山植物園 陽明山中山樓 中山門 中山堂 中山紀念林 中國南極中山站 商業組織 逸邨大飯店：位於北投溫泉，日治時期稱「星乃湯」；因孫中山曾下榻，中國抗日戰爭後改用現名。 地名或街道名 中山市 中山區 中山路 逸仙路 孫文路 中山大道 車站 臺北捷運木柵線中山國中車站 臺北捷運淡水線中山車站：得名自鄰近中山市場 臺北捷運南港線國父紀念館車站 臺北捷運新莊線中山國小車站 臺北捷運松山線中山車站：得名自鄰近中山市場 (興建中) 臺北捷運環狀線中山路車站 (興建中) 圖書館 廣東省立中山圖書館 中山市中山圖書館 文化 中山琴 中山裝 著作 建國方略 《民權初步》，1917年。 《孫文學說》，1919年。 《實業計劃》，1920年。 有關音像 台灣：電影「辛亥雙十」、「國父傳」 香港：電影「宋家皇朝」、「黃飛鴻之二男兒當自強」、「鐵拳無敵孫中山」 中國大陸：電影「黃埔軍校」、「非常大總統」、電視劇「走向共和」 其他 台灣李敖話過：孫中山抵台時曾投宿梅屋敷旅社，並寫有字條「此地有花姑娘否」欲召妓，且字條仍保留於國民黨黨史會。但國民黨隨召開記者會嚴正否認。 參閱 中華民國國歌 黃埔軍校 革命家一覽 鐵拳無敵孫中山 王道之狗 中山装 參考文獻 史扶鄰著，丘權政、符致興譯：《孫中山——勉爲其難嘅革命家》，北京：中國華僑出版社，1996年，ISBN 7-80120-097-7 吳志華，《孫中山被囚域多利監獄？》，《明報》2004年10月27日世紀版D4版。 陳沂，《中山先生嘅名字》，《中央日報》2001年8月18日 唐德剛：《晚清七十年：袁世凱、孫文與辛亥革命》，臺北：遠流，1998年, ISBN 957-32-3515-3 唐柏橋，百年民運回顧與反思 摘自國民中學歷史教科書第二冊P.57：「他早年嘅生活有兩個特色：一係出身平凡農家，生活樸實而活潑，受傳統名教嘅束縛少，因為敢於做『洪秀全第二』；二係受西方新式教育，得科學文化洗禮，思想切實而具開創性，故不惜為「四大寇」之一。…」 美國此時正實施排華法案。中國人除政府官員，少部份留學生外，一律禁止入境。孫中山係以宣誓取得夏威夷出生紙後，申請得到美國護照入境。 呢單嘢到底真定假，史者重抝緊。參考陳炯明一文。 其主要內容為：孫文以為共產組織，及蘇維埃制度事實均不能引用於中國，因中國無可使此等制度成功嘅狀況。越飛同意，並認為民國統一與國家獨立係中國當前首務。越飛重申蘇聯願意拋棄沙俄時代嘅中俄條約，另外與中國交涉新約。越飛重申蘇聯無意使外蒙與中國分立。 孫與陳粹芬未有正式婚禮，但孫之兄長孫眉，及其原配盧氏皆視陳為孫之妾；並載之於族譜之內，陳身故後亦下葬於孫家之家族墓園之內。陳為孫革命時之伴侶。 梅屋敷旅社位於台北車站附近，今日成為國父史蹟紀念館，連附近嘅道路一併改稱「中山北路」。 部份關於對孫中山走向獨裁之批評，見廣州中山大學哲學系教授袁偉時關於孫中山之研究: 　、　，亦見參考文獻內唐德剛作品 孫文致日本有司小池張造私函原件內曾提出以二十一條相匹敵之條件，以換取聯日、討袁。該函件由日本學者松末英紀教授從日本戰前檔案中影印，並喺1986年於孫中山先生誕辰一百二十週年學術討論會中發表。哥倫比亞大學教授 C. Martin Wilbur 著作 SUN Yat-Sen: Frustrated Patriot (New York: Columbia University Press: 1976)內亦有引英日文史料證明。 孫中山學術研究資訊網 孫中山 中山偉人 偉人孫中山 晚年孫中山 |- |colspan="3" style="text-align:center;"|中華民國廣州軍政府元首 |- |-

廣府話

廣府話，又叫廣東話、廣州話、省城話、白話。佢個名就講明佢係嚟自廣東省城廣州。因為佢係廣東省城，政治經濟都有特殊地位，所以啲粵語專家都會認為佢係標準粵語。廣府話流行廣州、佛山、中山、香港、澳門，呢啲珠三角地區，廣西、海外都有好多人係講廣府話。因為佢響廣東有特殊地位，唔少人直情叫佢做粵語、廣東話。之不過，「廣東話」呢個叫法同學術上嘅「粵語」定義唔同，廣東重有人講潮州話、客家話。廣東話呢個詞學術上未有定義。粵語方言有好多片，好似臺山話、南寧白話咁，有啲可以同廣州話互通，有啲就好難互通。 不過唔係成個廣州地方講嘅話都係廣府話，以前淨係省城部份係講標準嘅廣府話，出咗城就有差異。後尾英國人響香港起城，香港同廣州有好多商貿來往，廣府話就慢慢代替咗當地粵語分支。而自鴉片戰爭之後，有好多珠江三角洲嘅人來回廣州、香港做嘢。因為咁，廣府話以佢嘅影響力，佢個範圍就擴大好多。另外，廣府地區、韶關、清遠、粵語非廣府地區有啲後生仔都識講廣州話，有啲甚至攞廣府話嚟代替自己原有嘅方言作為母語。香港電視，流行曲呢類廣府話流行文化亦加速廣府話擴散。而家講的廣州話同香港粵語其實係同一種語言，只不過表達上因地方唔同，所以會有啲分別，但完全可以理解。 個名嘅辨識 廣東話、白話 正如上述，雖然口頭上講下重可以知道指乜嘢，不過嚴格來講，廣東話係「廣東人講嘅話」，照而家嘅建置地區可以劃分三大族群──廣府族群、客家族群、潮州族群，其他兩個族群有唔同廣府話嘅通行語言。而一路以來廣府話喺廣東省內係溝通唔同嘅地方，對外省人來講會將呢種通言嗌做廣東話，實際三大族群之間有各自嘅族內認同。而港澳、海外唐人會因為祖籍認同，亦將呢種話嗌做「廣東話」。 白話係兩廣民間對於呢隻通言嘅稱呼，不過「白話」呢個概念有時會撈亂，因為「白話」可以係「白話文」，亦可以「白族嘅話」。 廣州話、省城話 「廣州」「省城」噉樣嘅稱呼會將個範圍由「廣東」縮到標準音源地「廣州、省城」。 省城話 舊時嘅廣州城，雖然係省級官府衙門駐地，不過城池本身又由南海縣府、番禺縣府同城分治。舊時人等講起廣州，會諗到嘅有「省」、「省城」，或者「廣州府」，亦卽「廣府」。由於呢度會嗌做「省城」，四鄉內外自然將喺呢度通行嘅話嗌做「省城話」。「廣州市」嘅概念，就係喺1921年成立廣州市政廳、開創近代市政制度先開始有嘅。 廣州城區外嘅「廣州話」 對於廣州城區外嘅人來講，「廣州話」等於「廣州音」「廣州人講嘅話」。 雖然珠三角好多地方、包括肇慶等地方嘅口音基本相通，但各地口音好明顯，一聽聽出來，呢啲口音之別就成為唔同人唔同鄉下嘅標誌。因為鄉下認同，啲人會區分開「廣州話」同「鄉下話」，唔會話自己鄉下講廣州話，如果個人識講，就話識廣州話同自己嘅鄉下話。即使係香港人，亦都唔會認為自己講廣州話，因為廣州城之外嘅人會將呢個概念歸結爲「廣州人講嘅話」。 無論香港、廣州內部，或者兩地外嘅粵語區，會認為香港都係講廣州話，呢個係將呢個概念歸爲口音。比如無論係睇廣州嘅電視臺，定香港嘅電視臺，一聽到呢個口音，就會認為「呢個係廣州話嘅節目、呢個人講嘅係廣州話」，呢個時候就唔係地域概念，而係口音概念。 廣州城區內嘅「廣州話」 經歷多年建置變遷，而家廣州市區籍嘅一啲街坊都重會認同「廣州話」係「同到廣州音相通嘅粵語」，呢個係歷史上廣州作為省城嘅中心地位留存喺廣州啲老街坊心中嘅認知。 需知舊時嘅縣級官府管轄權限係會大過城池官府，而南番順係而家嘅廣州社會文化定型嘅主體基底，呢啲地頭係粵地主要核心嘅勢力，亦將省城影響力輻射到成個粵地，四鄉相互嘅聯繫受到咗核心嘅驅動，對各自鄉下說話就有一定嘅影響。於是乎喺舊時呢個概念入面，係唔係廣州話就睇佢「通唔通」，唔通嘅，比如四邑話，乃至口音差別比較大嘅，都唔會當渠係「廣州話」嘅一部分。 由於社會文化等發展變遷令到普羅大眾嘅認知產生咗唔少變化，到而家廣府籍非省城嘅人士會認為自己講嗰啲粵語就只係自己鄉下嘅話、同廣州話冇拉更，多數嘅廣州人亦唔會諗到其他廣府人士嘅語言係同「廣州話」存在好多淵源。 所以廣州市民來睇，除咗廣州話，重包括嗰啲可以相通嘅鄉音。所以雖然有啲香港人會認為自己係講唔同廣州話嘅「廣東話」或「香港話」，不過以廣州市民同其他粵語區嘅人睇，都會認為香港人講緊嘅就係廣州話，祗不過廣州人會諗「傾到偈喎」，其他地方人會諗「同廣州一樣音」。 標準語音 廣州音 廣州話係語言學同粵地社會認可嘅代表/標準音。用喺標準音係指被認為係標準粵語嘅粵語口音。所有嘅粵語標準音都以粵語廣府音為標準。 香港粵語 粵語流通香港。香港人來自五湖四海，口音唔定；而家啲後生仔女鼻音會輕啲，有人講嘢時會夾個英文字，平時會講成by the way 冇問題，有時本來係ng音會變咗其他音，「香港恆生銀行」會變咗「hoen1趕痕身an4韓」。 普通話化 隨住當局喺廣東省嘅學校大力推行普通話、引入大量外省籍教師，強制用普通話做授課語言同校內交流用語，學生好難再喺學校度用粵語來傾計，亦好難學到傳統嘅粵語字句，尤其喺社會整體氛圍轉變、大量外省籍人士喺廣東主要發達城鎮搵食同非本地化融入，改變咗成個本地語言生態環境，當中一個影響係令本地學生多用普通話傾計，而即使講粵語，同上幾代所用嘅粵語字句文法等有唔少分歧，即使發音大部分仲係廣府音，詞彙重淨係照普通話發音嘅書面語去表述。咁就導致啲後生同上幾代人有時會雞同鴨講。 聲韻調 下低列出嘅發音以廣州老派城嘅口音為準。 聲母 廣州話有15個聲母 ： 韻母 廣州話有94個韻母： 聲調 廣州話有9個聲調： 詞彙 廣州話入面除咗粵語中所包含嘅詞語之外，重吸收咗唔少潮州話同埋客家話嘅詞語，例如「口渴」讀成「口涸」、「喉乾」或「口乾」。另外廣州亦都係鬼佬嘅集中地，有唔少外語，如士多、士多啤梨、摩登等等，同香港相同。廣州本地亦都有一啲原創嘅詞語，例如黃犬、塘尾。廣州話經常係形容某事情誇張嗰陣，好鍾意用個「好」字，即係：「好大」、「好開心」、「好鍾意」等。 古文詞 粵語同其他一啲地方語言一樣，保留咗唔少古文單字或者詞彙，而家嘅普通話就冇保留到，例如： 渠：即係「佢」咁解，「渠所謂小令，蓋市井所唱小曲也。」明王驥德《曲律》 尋日：「尋日尋花花不語。」 求祈：書面語叫「隨便」，即係對神佛有要求，同埋祈福嘅意思。 擸雜：即係隨手取得的物品，被人求祈放低嘅野，例如「收埋你啲擸雜嘢啦。」 粵語保留咗唔少可能同古漢語有關嘅詞彙，例如： 崖：即係危險咁解，原本解「懸崖上嘅屋仔」，引申成好危險咁解，今日通常用「牙煙」表示。 英文等外來詞彙 廣州由於係歷史悠久嘅外貿港口，有唔少受到英文或其他外文影響嘅詞彙，例如： 但呢啲詞語係大陸就好少見到，所以佢哋成為珠三角地區特有嘅詞彙，但「的士」呢個字，差唔多蔓延成個中國，由之前佢地會講「截出租車」到而家輕講「打的」。 差異對比 北京話：冬天能穿多少穿多少，夏天能穿多少穿多少。 粵語：天冷着得幾多得幾多，天熱着得幾少得幾少。 粵語審音配詞字庫 Google粵語輸入法 廣府話在線語音朗讀 粵語方言

米 (單位)

米；有時意譯公尺或公呎。佢係國際單位制嘅基本單位之一，係個長度單位。1793年，法國科學院欽定1米嘅長度等於由地球赤道穿過巴黎，再到北極點嘅子午線距離嘅千萬分之一，呢個係1米最初嘅定義。而家嘅定義喺1983年由國際度量衡大會制訂，1米等於光響真空裏面，用二億九千九百七十九萬二千四百五十八分之一秒行過嘅長度。 米嘅倍數 米同其他單位嘅換算 英制 1米 ≈ 1.0936碼 ≈ 3.2808呎 ≈ 39.370吋 1碼 = 0.9144米 = 91.44 厘米 1呎 = 0.3048米 = 30.48 厘米 1吋 = 0.0254米 = 2.54 厘米

山脈一覽

山脈一覽，跟佢喺邊個大洲嘅順序排列，有而家搵到同埋改咗名嘅山脈。 非洲 阿伯德爾山脈，Aberdare Range, Kenya 阿哈加爾山脈，Ahaggar Mountains, Algeria 阿特拉斯山脈，Atlas mountains, Morocco, Algeria and Tunisia Cherangany Hills, Kenya 德拉肯斯山脈，Drakensberg, South Africa and Lesotho Ethiopian Mountains 艾哈邁爾山脈，Ahmar Mountains 李文斯東山脈，Livingstone Mountains Mitumba Mountains, Congo 魯文佐里山脈，Ruwenzori Range, Ugand 塔西里·阿傑爾山脈，Tassili n'Ajjer, Algeria 提貝斯提山脈，Tibesti Mountains 維龍加山脈，Virunga Mountains 南極洲 毛德皇后山脈，Queen Maud Range 大洋洲 巴里桑山脈，Barisan Range, Sumatra 克拉克山脈，Crocker Range, Borneo (Mount Kinabalu) 富林德斯山脈，Flinders Ranges, South Australia 大分水嶺，Great Dividing Range, Queensland and New South Wales 藍山山脈，Blue Mountains, New South Wales 雪山山脈，Snowy Mountains, New South Wales 麥當勞山脈，MacDonnell Ranges, central Australia 新畿內亞高地，New Guinea Highlands, New Guinea 俾斯麥山脈，Bismarck Range Star Mountains Thurnwald Range Pegunungan Maoke, New Guinea 歐文·斯坦利山脈，Owen Stanley Range, New Guinea 南阿爾卑斯山脈，Southern Alps, New Zealand 蘇迪曼山脈，Sudirman Range 西澳大利亞山脈，Western Australia Mountains 哈默斯利嶺，Hamersley Range 亞洲 阿爾波茲山脈，Alborz Mountains 阿爾泰山，Altay Mountains 阿納德爾山脈，Anadyr Range 前黎巴嫩山脈，Anti-Lebanon 阿拉伯山脈，Arabian Mountains 卡拉巴略山脈，Caraballo 高加索山脈，Caucasus 解爾斯基山脈，Cherskiy Range 欽山，Chin Hills 科迪勒拉山脈，Cordillera Central, Philippines Dzhugdzhur Mountains 東高止山脈，，Eastern Ghats 厄爾布林士山脈，Elburz Mountains Gydan Mountains 喜馬拉雅山脈，Himalaya 興都庫什山脈，Hindu Kush 喀喇昆侖山，Karakoram 帕米爾山結，Pamir Mountains 日本阿爾卑斯山脈，Japanese Alps 赤石山脈，Akashi Mountains 飛驒山脈，Hida Mountains 木曾山脈，Kiso Mountains 興安嶺，Khingan Mountains 外興安嶺，Stanovoi Range 大興安嶺，Greater Khingan，Greater Khingan Range 小興安嶺，Lesser Khingan，Lesser Khingan Range 昆侖山脈，Kunlun Mountains 塞亞山脈，Koryak Mountains 薩彥嶺，Sayan Mountains 馬德雷山系，Sierra Madre, Philippines 斯科特阿林山脈，Sikhote Alin Mountains 蘇萊曼山脈，Sulaiman Mountains 托羅斯山脈，Taurus Mountains 天山山脈，Tian Shan 蒂迪旺沙山脈，Titiwangsa Mountains 烏拉山脈，Ural Mountains 維爾霍揚斯克山脈，Verkhoyansk Mountains 西高止山脈，Western Ghats Yablonoi Mountains 紮格羅斯山脈，Zagros Mountains 另參閱：中國山脈 歐洲 斯堪的納維亞山脈 阿爾卑斯山脈 比利牛斯山 亞平寧山 喀爾巴阡山 奔寧山脈 美洲 科迪勒拉山系 洛基山脈 海岸山 內華達山脈 安第斯山脈 阿巴拉契亞山脈 拉布拉多高地 地理一覽

瑞士

瑞士，全名為瑞士邦聯，係一個位於中歐嘅邦聯制國家，同德國、法國、意大利、奧地利以及列支敦士登接壤。瑞士亦係世界著名嘅中立國，歷史上一直保持政治同軍事上嘅中立，但係佢亦都參與國際事務，好多國際性組織嘅總部都設喺瑞士。 瑞士嘅ISO 3166雙羅馬字母國家代號係CH，呢個代號係嚟自法文 confédération helvétique同拉丁文 Confoederatio Helvetica。 史 早喺1291年已經出現咗瑞士聯盟，1499年正式自神聖羅馬帝國獨立。瑞士而家嘅聯邦政府體制，係喺1848年施行嘅《瑞士聯邦憲法》確立。 地理 瑞士國土主要喺阿爾卑斯山脈入面，有好多高山同湖泊，當中最出名嘅山峰係少女峰。 經濟 瑞士雖然國土唔大，但佢經濟市場好成熟，尤其係製造業，全世界一半嘅錶都係由瑞士出產。瑞士法郎亦係世界其中一隻主要貨幣。瑞士銀行嘅保密制度，亦吸引世界唔少有錢人嚟存錢。 2022年3月，瑞士因俄烏衝突，充公俄羅斯國家儲備。 人口 瑞士人口大約820萬，而外來嘅人多數都係嚟自歐盟成員國，主要係意大利、德國同法國。 語言 瑞士有四隻官方語言，大約六成半人口用德語，兩成人口用法語，一成人口用意大利語，重有一隻唔夠一個百分點人用嘅羅曼什語。 大城 瑞士有十個城人口過五萬，用人口排： 蘇黎世 日內瓦 巴塞爾 洛桑 伯恩 溫特圖爾 琉森 聖加侖 盧加諾 比爾 注釋

瑞士法郎

瑞士法郎係瑞士同列支敦士登嘅法定貨幣，由瑞士嘅中央銀行發行。 瑞士法郎係一種硬通貨。瑞士嘅大部分鄰國都用歐羅。瑞士境內亦有商鋪、機構通行歐元。 截至2005年1月1號，1瑞士法郎等於0.858101美金或者0.646289歐元。 瑞士法郎紙幣用色明快，設計同印工皆精。10法郎紙上係瑞士出世嘅建築師勒·柯布西耶嘅頭像，雖然佢嘅重要建築活動多數都發生喺瑞士以外。100法郎紙上就係雕塑家吉柯梅蒂同佢嘅作品。 瑞士的钞票 流通貨幣 瑞士 列支敦士登

31

31係30同32之間嘅自然數。 文化 港台電視31，港台電視旗下嘅電視頻道 31年 整數 自然數 類:質數

32

32係31同33之間嘅自然數。 文化 港台電視32，港台電視旗下嘅電視頻道 32年 整數 自然數

33

33係32同34之間嘅自然數。 文化 港台電視33，港台電視旗下嘅電視頻道 33年 整數 自然數

34

34係33同35之間嘅自然數。 整數 自然數

35

35係34同36之間嘅自然數。 整數 自然數

36

36係35同37之間嘅自然數。 數學性質 合成數：因數有1、2、3、4、6、9、12、18、36 平方數，，上一個平方數=36－11=25，下一個平方數=36+13=49。 第7個高合成數。 可以寫成四對質數嘅和： ，其中17、19係孿生質數。 第6個平方數、第8個三角形數、第2個三角平方數、第3個十三邊形數 佢自己同佢嘅開方都係三角形數，呢個性質得佢同埋 1 有。 頭三個立方數嘅和： 十進制中嘅哈沙德數。 第15個十進制嘅奢侈數。 半完全數：。 自守數。 正五角星嘅內角係 。 兩粒唔同嘅骰擲出嚟有 36 種唔同嘅結果。 一個 嘅棋盤有 36 種方法去做骨牌密鋪。 Erdős–Woods數。 由 1 加到去 36 係惡魔數字 666 。 化學 氪嘅原子序數 文化 中國民間有36個傳統嘅計謀，叫做三十六計。 《水滸傳》入面有三十六天罡星。 畢達哥拉斯學派認為36係頭四個單數同頭四個雙數嘅和，係最神聖嘅數字。 中國文明認為36係個神聖嘅數。 其他 匈牙利嘅國際電話區號係 +36 三十六進制 整數 自然數

37

37係36同38之間嘅自然數。 羅冠聰 整數 自然數 類:質數

38

38係37同39之間嘅自然數。 整數 自然數

39

39係38同40之間嘅自然數。 整數 自然數

40

40係39同41之間嘅自然數。 粵語讀寫 通常寫成四十，若果要避免以後俾人簒改或者睇唔清，會寫成肆拾，兩者皆通常讀作「粵拼：sei³ sap⁶」。若果後面有字黐住，可以讀「粵拼：sei³ aa⁶」，並用單字卌表示。 參考解 當「卌」用於其他地方，讀「粵拼：se³」。 https://humanum.arts.cuhk.edu.hk/Lexis/lexi-can/search.php?q=%C9m 整數 自然數

月亮

月亮，簡稱月，有指舊時叫做月光，古代叫太陰，天文學上叫佢做月球或者地衛一，用來代表佢，係地球唯一嘅天然衞星，太陽系第五大衞星。佢嘅標誌係新月。月亮係地球望上天第二光嘅嘢，夜晚重係最光嘅嘢。而叫月球，就係天文學家發現，月亮其實係一個球體，作以就叫月球喇。而科學文章多數叫佢做月球。 月球同地球嘅平均距離係384,405千米。月球嘅直徑係3,476千米。由月球反射嘅太陽光，用1.3秒就射到落地球。 1969年9月美國派出「阿波羅11號」太空船往返月球，任務期間杭思朗同艾德靈成為最先登陸月球嘅人。美國「阿波羅」登月計畫至阿波羅17號完。 形成 捕獲論 捕獲論認為月球一開始並唔係地球嘅衛星，係一粒圍住太陽轉嘅小行星，之後畀地球嘅引力吸住咗，變咗做衛星。 撞擊論 撞擊論就認為，好耐以前有一粒火星咁大嘅行星，叫做世亞，撞咗落地球，然後佢同地球嘅碎片因為引力黐埋一齊，變咗做月球。 離心論 喺離心論入面，當地球形成嗰陣，月球因為離心力由熔融嘅地球表面剝離，但係呢個理論解釋地月系統高角動量。 正面同背面 月球係一個天然衞星，月球嘅正面永遠對住地球。另一方面，除咗響月面邊沿附近嘅區域因天秤動而間中可見之外，月球嘅背面絕大部分唔可能由地球睇得見。響冇太空探測器嘅年代，月球嘅背面一直係個未知嘅世界。 月球背面嘅一大特色係佢幾乎冇月海呢種較暗嘅月面特徵。而當探測器運行到月球背面嗰陣，佢就唔可以同地球直接通訊。 月蝕 月蝕係一種特殊嘅天文現象，指當月球運行到地球嘅陰影部份嗰陣，即係太陽、地球、月球啱啱好響同一條直線上，響月球同地球之間嘅地區會因為太陽光被地球擋咗，睇到月球少咗一嚿。 水嘅存在 自古以來，彗星同隕星不斷咁撞擊月球。呢哋物體中嘅大部分都有水。來自太陽光嘅能量將呢哋大部分嘅水分分解成組成佢嘅元素，氫同氧。兩者通常都會即刻飛離月球。但係，有科學家提出假說，認為重有相當含量嘅水喺月球之上，例如響表面或深藏響月殼入面。美國克萊門汀任務顯示，一啲細小嘅水冰冰塊可能收埋響永久冇太陽照區域嘅月殼入面未融。雖然呢哋冰塊好細，但總水量可能相當可觀。 而有啲水分子，亦可能響月面彈跳其間跌入隕石坑而收埋響入便。由於月球自轉軸相對於黃道面法線有1.5度嘅輕微傾斜，部分極區嘅隕石坑底部從來冇受太陽光照射，響永久嘅影子入便。克萊門汀任務曾經測量月球南極呢哋隕石坑並繪製成地圖。科學家期望可以響呢類隕石坑中揾到水冰，並開採同利用太陽能電力或者核能來電解成氫同氧。月球上可用嘅水量大大影響咗人類響月球上住嘅成本，因為由地球運送水貴到不切實際。 由阿波羅號上嘅太空人響月球赤道附近收集嘅岩石冇任何水分。月球勘探者號或其他近期研究都冇揾到液態水、冰或者水蒸氣嘅直接証據。然而，月球勘探者號嘅結果指出響永久無日照區有氫，並可能以水冰嘅形式存在。 2009年11月13號美國太空總署宣布響月球發現水，兩粒衞星月球坑觀測同感測衞星響10月初撞月球南極所彈出嘅塵，科學家分析有關數據，確認月球有水 。 內部構造 太陽 夜空 雪月花 衞星

愛沙尼亞

愛沙尼亞共和國係東北歐波羅的海三國之一。西面向波羅的海，北面向芬蘭灣，南面同東面分別同拉脫維亞同俄羅斯接壤。18世紀大北方戰爭之後俾俄羅斯吞併，俄國十月革命之後獨立，但係二次大戰期間俾史太林蘇聯再次吞併。1991年，喺立陶宛宣佈獨立之後，愛沙尼亞亦跟隨獨立。 地理 愛沙尼亞位於東經21.5同28.1度、北緯57.3同59.5度之間，海拔平均得50米，森林佔咗國土嘅47%。愛沙尼亞境內有1400個湖，最大嘅係楚德湖，海岸線有3794公里；大約有1500個島，最大嘅兩個自立成省。 政治 愛沙尼亞國家元首係總統，每五年由議會選出，內閣成員由議會批准，總統任命。 愛沙尼亞議會係愛沙尼亞最高嘅立法機構，由101個議席組成。議員由選民直接選出，任期有4年。 愛沙尼亞最高法院係愛沙尼亞最高司法機構，由17個法官組成，法官主席係由總統提名，議會指派。 數碼化服務 愛沙尼亞宜家係全球電子政府服務最先進嘅國家，號稱要搞個「世界首個冇實體土地重運作到嘅國家」，正計劃喺海外建造8個「數據使館」，可以保障政府喺受到網絡攻擊嗰陣可以繼續運作，首個「數據使館」設喺盧森堡，預計2018年投入使用。千禧年以來愛沙尼亞政府一直推行公營服務電子化，以節省政府開支及行政成本，重開啟咗電子居住證計畫，任何人只需出100歐羅，就可以喺網經濟 愛沙尼亞係高收入國家，經濟高速增長，貨幣係愛沙尼亞克朗。愛沙尼亞響2011年正式加入歐元區，成為歐元區第17個國家。 人口 愛沙尼亞統計局響2012年5月公布咗獨立以嚟第二次人口普查統計數據：全國總人口有129.4萬人；男性60萬人，佔46.4%，女性69.4萬人，佔53.6%。其中愛沙尼亞族佔68.7%，俄羅斯人佔24.8%，其他民族佔4.9%，國籍未知人口佔咗1.5%。 文化 語言 愛沙尼亞嘅官方語言係愛沙尼亞語，俄語同德語都好常用，而響比較大嘅城鎮，英語相當普及。多數響愛沙尼亞嘅俄羅斯人都識講愛沙尼亞語。 宗教 愛沙尼亞近年偏向世俗化，2011年得三成幾人口信教，其中最多人信嘅係東正教，信眾主要係俄羅斯裔人，第二多人信嘅係基督新教信義宗。。 Eesti | Euroopa Liit，歐洲聯盟

拉脫維亞

拉脫維亞係歐洲一國，係波羅的海三國嘅其中一個，首都里加。拉脫維亞係北大西洋公約組織同歐洲聯盟嘅成員國。 人口 人口變動： 軍事 截至2022年，拉脫維亞軍隊加埋國民警衛隊得7500人。2022年7月，拉脫維亞國防部宣佈將會喺2023年恢復徵兵制。 Latvija | Eiropas Savienība，歐洲聯盟

立陶宛

立陶宛係東北歐波羅的海三國之一，北面係拉脫維亞，東南面係白俄羅斯，南面係波蘭，西南面同俄羅斯嘅加里寧格勒接壤，首都係維爾紐斯。原本係蘇聯加盟共和國，喺1990年自己宣佈獨立，去到第二年蘇聯至承認立陶宛獨立。佢係歐盟、北約、神根公約等等國際組織嘅成員。 歷史 1253年，明道加斯加冕做立陶宛國王，1263年明道加斯被刺殺之後，立陶宛又變番做立陶宛大公國。14世紀嗰陣係歐洲最大嘅國家，領土範圍包括今日嘅立陶宛同白俄羅斯，同埋烏克蘭嘅大部分，以及波蘭同俄羅斯嘅一部分。1569年，立陶宛同波蘭一齊組成波蘭立陶宛聯邦。18世紀後期聯邦畀鄰國瓜分，立陶宛嘅地大部分畀俄羅斯佔據。第一次世界大戰之後，立陶宛共和國成立，去到1940年畀蘇聯佔領。1990年重新獨立。2004年立陶宛加入北大西洋公約組織同歐洲聯盟。 Lietuva | Europos Sąjunga，歐洲聯盟

41

41係40同42之間嘅自然數。 整數 自然數

42

42係41同43之間嘅自然數。 羅馬數字：XLII 數學上 佢唔係質數而係合成數，而佢嘅質因數分解就係2×3×7。 佢喺十進制入面，係自我數同哈沙德數。 其他數學領域上嘅特性: 組合成數學上嘅第5個卡塔蘭數 分別係第3同第7個曲流數、開放曲流數。 第3個十五邊形數 第2個楔形數 化學上 係鉬嘅原子序數。 文化上 喺道格拉斯·亞當斯有名嘅小說《銀河便車指南》入面，42係「對於生命、宇宙同所有嘢嘅終極問題嘅答案」。所以，42經常畀人攞來向呢個作品致敬，例如： 如果喺Google撳入the answer to life, the universe, and everything，Google會直接答42——而且重係用Google計數機計出來嘅。 喺Wolfram Alpha入面輸入Answer to the Ultimate Question of Life, the Universe, and Everything，佢都會答42。 如果你問Siri「What's the meaning of life?」，Siri都會答42。 整數 自然數

43

43係42同44之間嘅自然數，而且係質數。 整數 自然數

44

44係43同45之間嘅自然數。 數學性質 44係： 合成數：。 虧數。 奢侈數。 5嘅錯排數目。 八面體數。 迴文數。 最細嘅歐拉長方體嘅邊長係44、117、240。 Tribonacci數。 Størmer數。 快樂數。 化學 釕嘅原子序數 人類文化 英國嘅國際電話區號 四十四歲，係英國人最憂鬱嘅年紀。 日本第44代天皇係元正天皇。 第44任日本內閣總理大臣係幣原喜重郎。 第44任美國總統係奧巴馬。 1944年 2044年 攷 整數 自然數

45

45係44同46之間嘅自然數，亦都係1嘅倍數。 整數 自然數

46

46係45同47之間嘅自然數。 整數 自然數

47

47係46同48之間嘅自然數。 整數 自然數

48

48係47同49之間嘅自然數。 文化 48係巴哈平均律鋼琴曲集嘅花名，因為裏面有48支前奏加賦格。 整數 自然數

49

49係48同50之間嘅自然數，係7嘅平方。 整數 自然數

50

50係49同51之間嘅自然數。 唐字 一般寫作五十。若果要避免以後俾人簒改或者睇唔清，會用大寫伍拾。 讀音 「五十」除咗可以讀「粵拼：ng⁵ sap⁶」之外，重有另外一個白讀音。 整數 自然數

51

51係50同52之間嘅自然數。 整數 自然數

Bourbaki

尼古拉·布爾巴基係20世紀一班法國數學家嘅筆名。 布爾巴基嘅目的係喺集合論嘅基礎上，用最具嚴格，最一般嘅方式來重寫整個數學基礎。渠地嘅工作始於1935年，喺大量寫作過程中，創造咗一啲新術語同埋概念。 布爾巴基係個虛構人物，布爾巴基團體嘅正式稱呼係「尼古拉·布爾巴基合作者協會」，喺巴黎高等師範學校設有辦公室。 布爾巴基嘅著作 布爾巴基打算係集合論嘅基礎上用公理方法重新構造現代嘅數學嘅基礎。 布爾巴基認為：數學，或至少純粹數學，係研究抽象結構嘅理論。 而結構，就係以初始概念同埋公理出發嘅演繹(deduction)系統。 有三種基本嘅抽象結構：代數結構，序結構，拓撲結構。渠地將全部數學睇作按不同結構進行演繹嘅體系。 布爾巴基係《數學原本》(Éléments de mathématique)嘅總題，出版過下列各分卷： 第1卷 集合論 第2卷 代數 第3卷 拓撲 第4卷 單實變函數 第5卷 拓撲向量空間等 第6卷 積分 第7卷 交換代數 第8卷 李群等 最後嘅第9卷譜理論執筆始於1983年，出版工程至此告終。只係於20世紀末，增補交換代數嘅簇理論。 《數學原本》有七千多頁，係有史以來最大嘅數學巨著。哩種徹底追求嚴格性同埋一般性嘅敘述方法被數學界稱為「布爾巴基風格」。 布爾巴基對嚴格性嘅強調係當時影響好大。 哩種潮流同當時彭加萊(Poincaré)所強調者，數學要依靠自由想象直覺嘅說法分庭抗禮。 布爾巴基嘅影響力隨時間而減弱，其一個原因係:布爾巴基嘅抽象並唔顯得比發明者原初嘅想法更為有用，另一個原因係:《數學原本》未包含某的重要嘅現代數學概念同理論，例如範疇論。 儘管範疇論本來係由布爾巴基成員艾倫堡(Eilenberg)所創立嘅，由格羅登迪克(Grothendieck)所推廣嘅，但如果要容納範疇論，就要重寫已經出版嘅著作. 儘管布爾巴基嘅一o的著作係其領域成為o左標布爾巴基引入嘅記號有：；代表空集，黑板粗體字母表示數集； 渠發明o左術語「內射」、「滿射」和「雙射」。 布爾巴基講座係戰後立即係巴黎開，呢個講座接連不斷咁公開發表各種綜述性論文，呢的論文全用一種固定格式，用謹慎嘅風格寫成。 歷史背景 很少有人提及布爾巴基學派產生的歷史背景。從巴黎這個藝術氣息濃厚的布爾巴基的誕生地來看不太像是純粹偶然的。二戰前的巴黎是世界藝術的交流中心，世界上許多著名畫家來到巴黎，同時形成了許多新的藝術思潮。抽象主義流派的代表，俄羅斯畫家康定斯基，在他所著的《點、線、面》和《論藝術的精神》中對「什麼是繪畫本身的要素」進行了考察和闡述。布爾巴基對數學結構的分類看來與抽象主義有些「心有靈犀一點通」的感覺。但這絲毫不影響對布爾巴基的創造性的評價。康定斯基的抽象畫是前衛藝術鼎盛期的產物，抽象主義有它自己的歷史醞釀，當然還要有藝術家鍥而不捨的追求，並不是一朝一夕就能完成的。布爾巴基對數學所作的抽象要比抽象主義更徹底。了解這些背景有利於人們對布爾巴基學派作出恰如其分的評價。 布爾巴基嘅影響唔局限於數學領域，佢對後來嘅結構主義哲學亦有一定影響。布爾巴基喺人類思想史嘅的潮流中佔一席位。 Bourbaki嘅黃金時代 就算 Nicolas Bourbaki 今日重未死，吾人 considère que l'影響 de Bourbaki a été la 最重要 dans les 60-70年代. A cette 時代, son 重要性 telle que les choix réalisés par Bourbaki ont influencé toutes les mathématiques françaises. Bourbaki et la recherche française + la reforme lichnerovitch ! Bourbaki之死 Dans la lignée dadaïste de sa naissance, le faire-part de décès suivant fut publié pour annoncer la « 死 » de Nicolas Bourbaki: Les familles Cantor, Hilbert, Noether ; les familles Cartan, Chevaley, Dieudonné, Weil ; les familles Bruhat, Dixmier, Samuel, Schwartz ; les familles Cartier, Grothendieck, Malgrange, Serre ; les familles Demazure, Douady, Giraud, Verdier ; les familles filtrantes à droite et les épimorphismes strictes, mesdemoiselles Adèle et Idèle ; ont la douleur de vous faire part du décès de M. Nicolas Bourbaki, leur père, frère, fils, petit-fils arrière-petit-fils et petit-cousin respectivementpieusement décédé le 11 novembre 1968, jour anniversaire de la victoire, en son domicile de Nancago. La crémation aura lieu le samedi 23 novembre 1968 à 15 heures au cimetière des fonctions aléatoires, métro Markov et Gödel.On se réunira devant le bar « aux produits directs », carrefour des résolutions projectives, anciennement place Coszul.Selon les vœux du défunt, une messe sera célébrée en l'église Notre-Dame des problèmes universels, par son éminence le Cardinal Aleph 1 en présence des représentants de toutes les classes d'équivalence et des corps algébriquement clos constitués. Une minute de silence sera observée par les élèves des Écoles Normales supérieures et des classes de Chern. Car Dieu est le compactifié d'Alexandroff de l'univers, Grothendieck IV, 22. 布爾巴基成員 布爾巴基早期成員時多時少。創始者五人全部巴黎高等師範學校出身; 渠地係 André Weil，Henri Cartan，Claude Chevalley，Jean Dieudonné (le plus grand serviteur de Bourbaki) 同埋Jean Delsarte。當時有一個初級會議，會議記錄在布爾巴基檔案中有存檔：「欲知初級會議的詳情，請與「數學諮詢組」的利麗安·布利尤接洽」；成立時的其他四名成員是讓·庫朗，夏勒·埃瑞斯曼，瑞內·德·波塞爾和佐勒姆·門德勃羅，而讓·勒瑞和保羅·杜布萊依在布爾巴基宣佈正式成立之前退出。其他較後參加的有名成員有勞朗·舒瓦茲，讓-皮埃·塞爾，薩繆爾·艾倫堡，亞歷山大·格羅登迪克，塞爾格·朗格和羅傑·戈德門。 布爾巴基嘅本來目標係編撰一本好的嘅微積分教科書，但無幾耐渠地就意識到有必要綜合性噉統一處理整個數學。 當時，布爾巴基無正式嘅成員身份，團體內情相當保密。渠地甚至以故意提供假消息為樂。係定期會議上，全體成員嚴格討論每一部書稿嘅每一句每一字。布爾巴基成員到50歲就必須退休。 「布爾巴基」係普法戰爭中一名法國敗將個名；其成為學派名，出於一堂數學課嘅惡作劇嘅傳聞，亦可能同一座雕像有關。呢個名亦同希臘數學有關，因為名為布爾巴基嘅人具有希臘血統；其字面亦暗示將歐幾里德傳統移植到1930年代嘅法國，並寄予質變嘅期望。 布爾巴基的觀點並非中性 十分明顯，布爾巴基的觀點雖然是「百科全書」式的，但卻從來沒有想要保持中立。恰好相反，他們把熱情傾注於整體一致性的展示，例如對希爾伯特的形式主義和公理主義的遺產的處理上。但對現存理論總要施行一種「接納變換」，例如把張量微積分改名成多線性代數，創建獨立於消元理論的交換代數，這在其前身理想理論時已成為主要傾向。希爾伯特在1890年代時已經顯示對非構造性方法的鐘愛，布爾巴基的行動使非構造性方法變得更加具體。 在下面例舉的領域裡布爾巴基有顯著的偏向： 計算性內容不上議題，幾乎完全被省略 解題被認為次於公理 分析論被「軟」處理，沒有「硬」計算 測度論掩蓋了拉登測度 組合學結構被視為非結構性的 邏輯只需最低限度(佐恩引理就已足夠) 應用全無提起 並且沒有圖示。 數學家總是喜歡軼事傳奇。布爾巴基的數學史並不缺少學術性，而是缺少「英雄史觀」，歷史是由那些經過奮鬥而終於得到清晰公理的獲勝者寫成的。 布爾巴基的發言人迪奧多內 (Dieudonne) 對布爾巴基思想的公開討論，或者對布爾巴基的辯護，一般是由讓·迪奧多內出面代表，他的最初身份是團體的「書記」，他以自己的名字發表文章。 在1977年寫成的「布爾巴基的選擇」一篇綜述中，他對當時展示分層結構的「重要」數學的進展直言不諱。 他還廣泛地寫書：有微積分，也許是出於對原始目標或原稿的一種遲到的補償；另外還寫了不少關於代數幾何的題材。儘管迪奧多內可以理直氣壯地談論布爾巴基的百科全書式傾向和布爾巴基的傳統，到底有多少人贊同他關於數學寫作和研究的論點還是一個疑問。尤其是塞爾，他經常批評布爾巴基著作的書寫方式，倡導在法國對解題方面賦予最大的關心，特別是在布爾巴基主要課題之外的數論研究當中。 迪奧多內在評述中說道，大多數的數學工作者都在打掃地板，為未來的伯納德·黎曼的直覺性發現清除視野。他指出公理方法可以作為解題工具，例如像亞歷山大·格羅登迪克。有一些人發覺他太像格羅登迪克，不是一位公正的觀察家。帕爾·圖蘭在1970年菲爾茲獎頒獎儀式中對阿蘭·貝克進行頒獎演說，表彰他在建立理論和解題方面的貢獻。這是傳統陣營的一次成功的反擊，因為在四年前的1966年，格羅登迪克在缺席的情況下被授予菲爾茲獎，而此獎為四年一次。 布爾巴基的影響 最終布爾巴基宣言還是產生了影響，特別是在純數學的研究生教育上。詳見本百科全書的相關部分。 新數學對初等數學教學幾乎沒有影響。比如說文氏圖的使用，一直可以追溯到19世紀教學法。對微積分和離散數學的分界之爭至今熱狂不減當年。 布爾巴基在國際數學界的帶頭作用可能已被1960年代的波恩工作會議計劃所取代。 Ce que les 數學 doivent à Bourbaki Tout d'abord, 一種寫數學嘅風格。 Les 符號s et Le 術語 « partition » La 概念 de « filtre » et d'« ultrafiltre ». Mathématiciens ayant appartenu à Bourbaki Membres fondateurs En premier lieu André Weil (c'est lui qui lança l'idée) puis Henri Cartan Claude Chevalley Jean Coulomb Jean Delsarte Jean Dieudonné, le plus grand serviteur de Bourbaki Charles Ehresmann René de Possel Szolem Mandelbrojt Membres non-fondateurs Laurent Schwartz Armand Borel Pierre Cartier Jean-Pierre Serre Alexandre Grothendieck, qui ne resta pas très longtemps (semble-t-il à cause de sa personnalité mathématique trop affirmée, il ne pouvait pas participer à un tel projet commun) Serge Lang Pierre Samuel Alain Connes Jean-Christophe Yoccoz Adrien Douady Membres actuels tenu secret. (Gerard Laumon) Bibliographie La Pensée mathématique contemporaine de Frédéric Patras, Coll. Science, histoire et société, P.U.F., 2001 (2ème éd.: 2002), qui interroge la pertinence du projet bourbakiste aujourd'hui. Nicolas Bourbaki Faits et légendes, Michèle Chouchan, Edition du choix, 1995. ISBN 2-909028-18-6 尼古拉·布爾巴基合作者協會 關於尼古拉·布爾巴基的一篇長文，來自Planet Math 與布爾巴基在一起的25年，作者阿曼德·波瑞爾(Armand Borel)